<p style="text-align: center;"><span style="font-size: 14pt;"><strong>นักหวดไทยพาเหรดคว้าชัย "พีทีที-ไอทีเอฟ จูเนียร์ เกรด 5"</strong></span></p>
การแข่งขันเทนนิสเยาวชนนานาชาติ "พีทีที-ไอทีเอฟ จูเนียร์ เกรด 5" ซึ่งสนับสนุนโดย บริษัท ปตท. จำกัด (มหาชน) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 16 ส.ค. หญิงเดี่ยว รอบก่อนรองชนะเลิศ “ฟีฟ่า” ลัลดา กำหอม นักหวดเยาวชนไทย วัย 16 ปี มือ 205 เยาวชนโลก และมือวาง 1 ของรายการ เดินหน้าคว้าชัยได้ต่อเนื่อง หวดเอาชนะ เอลิเซีย แวน มือวาง 7 จากมาเลเซีย ได้ 2 เซตรวด 6-4, 6-2 ผ่านเข้ารอบรองชนะเลิศ พบกับ อีเวลิน่า คอนทาเรว่า (มือวาง4-รัสเซีย) ที่ชนะ ฟาโดน่า ทิทาเลียน่า กุสุมาวาตี (มือวาง 5-อินโดนีเซีย) 6-3, 6-3

ด้าน ไมเคิล มัธยมจันทร์ นักเทนนิสไทย มือวาง 6 ของรายการ ก็คว้าชัยในประเภทชายเดี่ยว รอบก่อนรองชนะเลิศ หวดเอาชนะแพทริก หว่อง เย่ เซียง มือวาง 16 จากไต้หวัน ได้ 2 เซตรวด 6-3, 6-3 ผ่านเข้ารอบตัดเชือกได้สำเร็จ ซึ่งจะพบกับ พีระภัทร เด็ดทองหลาง ที่ชนะ ธาม โรจนสุนทร 3-6, 7-5, 6-1

ส่วนผลการแข่งขันคู่อื่น รอบก่อนรองชนะเลิศ ชายเดี่ยว ภูวิศ ลี ชนะ อนพัช ทิมางกูร 6-2, 6-0, ภาธร หาญชัยกุล ชนะ สิรวิชญ์ สุดเนตร 6-3, 6-2 ส่วนหญิงเดี่ยว วิจิตราภรณ์ วิมุกตานนท์ แพ้ เอลซ่า แวน (มือ 8-มาเลเซีย) 3-6, 3-6, หลี่ ฉวนจิน (จีน) ชนะ เซนะ ทาเคเบะ (ญี่ปุ่น) 6-3, 6-2

ขณะที่รอบรองชนะเลิศ ชายคู่ พีระภัทร เด็ดทองหลาง /อนพัช ทิมางกูร คู่มือวาง 4 ชนะ อารี ฟาห์เรซี /มูฮัมหมัด อาลี อักบาร์ รามาธานี (คู่มือวาง2-อินโดนีเซีย) 1-6, 6-4, 10-7 ผ่านเข้าชิงฯกับ ภาธร หาญชัยกุล /นพดล น้อยกอ คู่มือวาง 1 ที่ตัดเชือกชนะ พศวีร์ เหรียญสุวงษ์ /รัฐนันท์ ศิริทาวรจันทร์ คู่มือวาง 6 ที่สกอร์ 3-6, 6-2, 10-4

ส่วนหญิงคู่ อัญชิสา ฉันทะ /ณัฏฐณิชา แก้วเจริญวงษ์ ชนะ นูร์ โรสิดา เมเอา ฮาดิอาติ /ฟาโดน่า ทิทาเลียน่า กุสุมาวาตี (คู่มือวาง5-อินโดนีเซีย) 6-3, 6-2 เข้าชิงฯ กับ หลี่ ฉวนจิน (จีน) /เซนะ ทาเคเบะ (ญี่ปุ่น) คู่มือวาง 2 ที่ชนะ ณัฐภัทร ผิวบางรักษ์ /ณัชชารีย์ ธีรโชติจิรานนท์ 6-2, 7-5

<img class="alignnone size-full wp-image-14974" src="https://www.bucket.cloudaccess9.com/ltatorg/2018/08/B0474237-5D87-4232-BA55-611BDC2CB40F.jpeg" alt="" width="1721" height="1148" />

<img class="alignnone size-full wp-image-14980" src="https://www.bucket.cloudaccess9.com/ltatorg/2018/08/34ACDDCE-945D-4160-BA3E-948D0EEE6FDE.jpeg" alt="" width="1868" height="1246" />

<img class="alignnone size-full wp-image-14985" src="https://www.bucket.cloudaccess9.com/ltatorg/2018/08/25BAE497-D23B-4A8E-9A15-D7A622CEB95C.jpeg" alt="" width="2048" height="1365" />

<img class="alignnone size-full wp-image-14992" src="https://www.bucket.cloudaccess9.com/ltatorg/2018/08/E537157F-D225-40AC-865E-945E1EBED98B.jpeg" alt="" width="2048" height="1365" />