<!-- wp:paragraph {"align":"center","style":{"typography":{"fontSize":20},"color":{"background":"#d5e4ea"}}} -->
<p class="has-text-align-center has-background" style="background-color:#d5e4ea;font-size:20px"><strong>เทนนิสพร้อมเปิดบ้านต้อนรับชาติซีเกมส์<br>"บิ๊กสุชัย" จัดทัพหวดไทยแข่งทุกประเภท</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ในการแข่งขันกีฬาซีเกมส์ ครั้งที่ 33 ซึ่งประเทศไทยเป็นเจ้าภาพจัดการแข่งขัน ระหว่างวันที่ 9-20 ธ.ค. 2568 ในส่วนกีฬาเทนนิส จะจัดการแข่งขันที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ซึ่งมี 1 เซ็นเตอร์คอร์ท และ 10 สนาม ที่ได้มาตรฐานสากล และผ่านการรับรองของ สหพันธ์เทนนิสนานาชาติ หรือ ไอทีเอฟ<br>"การแข่งขันเทนนิสในซีเกมส์ครั้งนี้ กำหนดให้มีการชิงชัยครบทั้ง 7 ประเภท จากประเภทชายเดี่ยว, ชายคู่, ทีมชาย, หญิงเดี่ยว, หญิงคู่, ทีมหญิง และคู่ผสม รวมชิงทั้งสิ้น 7 เหรียญทอง และแน่นอนว่า เราในฐานะเจ้าภาพจะส่งนักกีฬาลงแข่งขันครบทั้ง 7 ประเภท"<br>นายกกีฬาลูกสักหลาดไทย กล่าวอีกว่า สมาคมฯ ได้เตรียมนักกีฬาไว้แล้ว โดยจะมีการคัดเลือกตัวนักกีฬาครั้งสุดท้าย ซึ่งพิจารณาจากอันดับโลก ประมาณกลางเดือน ส.ค.นี้ ก่อนส่งรายชื่อนักกีฬาที่จะเป็นตัวแทนทีมชาติไทย ในวันที่ 1 ก.ย. ที่จะถึง จากนั้นจะพิจารณาเรื่องโอกาสและความหวังต่อไป<br>"ในฐานะเจ้าบ้าน สมาคมฯ ยินดีต้อนรับทุกประเทศ เรามีสิ่งอำนวยความสะดวก มีสนามแข่งขันที่ได้มาตรฐาน เห็นได้จากการที่ ไอทีเอฟ และสหพันธ์เทนนิสแห่งเอเชีย ได้มอบหมายให้สมาคมฯ จัดการแข่งขันระดับนานาชาติอย่างต่อเนื่อง นอกจากนี้รอบสมาคมฯ ยังมีร้านอาหาร ร้านค้าต่าง ๆ โรงแรมที่พัก ให้นักกีฬาและผู้ติดตามได้ใช้บริการ ซึ่งเชื่อว่าจะช่วยกระตุ้นเศรษฐกิจในย่านนี้ให้คึกคักขึ้นไปอีก" นายสุชัย กล่าวทิ้งท้าย</p>
<!-- /wp:paragraph -->

<!-- wp:image {"id":51171,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/528384052_1188583573304623_604345550328368544_n-1024x683.jpg" alt="" class="wp-image-51171"/></figure>
<!-- /wp:image -->