<!-- wp:paragraph {"align":"center","style":{"typography":{"fontSize":20},"color":{"background":"#c0dae5"}}} -->
<p class="has-text-align-center has-background" style="background-color:#c0dae5;font-size:20px"><strong>"มนัญชญา"ทะลุ8คนหวดเอสเอที"ปรัชญา"พิชิตมือวาง8ศึกไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 9 เทนนิสหญิง "ไอทีเอฟ โปร เซอร์กิต พรีเซนเต็ด บาย เอสเอที (1)" ชิงเงินรางวัลรวม 25,000 ดอลลาร์สหรัฐ หรือประมาณ 888,000 บาท และเทนนิสชาย "ไอทีเอฟ เมนส์ เซอร์กิต 2" ชิงเงินรางวัลรวม 15,000 ดอลลาร์สหรัฐ หรือประมาณ 532,800 บาท รวม 2 รายการอยู่ที่ 1,420,800 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 7 ก.ย. 2566 ในประเภทเดี่ยว เป็นการแข่งขันรอบสอง (16 คน)</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบสอง ระหว่างนักเทนนิสไทยที่ต่างมีดีกรีเป็นทีมชาติชุดเอเชี่ยนเกมส์ ครั้งที่ 19 "ไหม" มนัญชญา สว่างแก้ว มือวาง 4 และมือ 267 ของโลก พบกับ "แน็ต" พัณณิน โควาพิทักษ์เทศ มือ 572 ของโลก และผลการแข่งขันปรากฏว่า เป็น มนัญชญา ที่เล่นได้ดี ใช้เวลา 65 นาที เอาชนะได้ 2 เซตรวด 6-3 และ 6-3 โดยแมทช์นี้ มนัญชญา เสิร์ฟเอซได้ถึง 9 ครั้ง และจะเข้าไปพบกับ อลิโอนา ฟาไล มือ 415 ของโลก จากเบลารุส ในรอบก่อนรองชนะเลิศ หรือ 8 คนสุดท้ายต่อไป</p>
<!-- /wp:paragraph -->

<!-- wp:paragraph -->
<p>ด้าน "ณัฐ" ปรัชญา อิสโร นักเทนนิสไทย มือ 1,382 ของโลก ยังอยู่ในเส้นทางการแข่งขันประเภทชายเดี่ยว หลังจากในรอบที่สอง สามารถเอาชนะ สิทธัท วิศวกรรม จากอินเดีย มือวาง 8 และมือ 872 ของโลก ได้ 2-0 เซต 6-4 และ 7-6 ไทเบรก 7-2 ในเวลา 1 ชั่วโมง 17 นาที ส่งให้ ปรัชญา ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ เจมส์ วัตต์ จากนิวซีแลนด์ มือ 1,070 ของโลก ต่อไป</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบสอง ลัลนา ธาราฤดี (วาง 2) แพ้ อนาสตาเซีย โควาเลว่า 3-6, 6-3 และ 1-6 อัญชิสา ฉันทะ แพ้ หม่า เย่ซิน (วาง 5-จีน) 1-6, 5-7 ชายเดี่ยว รอบสอง แม็กซิมัส ภราพล โจนส์ (วาง 2) ชนะ คอร์บาน คราวเธอร์ (นิวซีแลนด์) 6-3, 7-6(5) ฐานทัพ สุขสำราญ แพ้ มิตสึกิ เหว่ย คัง ลีออง (มาเลเซีย) 6-2, 6-7(1-7) และ 5-7</p>
<!-- /wp:paragraph -->

<!-- wp:paragraph -->
<p>หญิงคู่ รอบก่อนรองชนะเลิศ สลักทิพย์ อุ่นเมือง-เซียะ หยู เชียะ (ไทย-ไต้หวัน) ชนะ อาดิธยา กรุณารัตเน-สหจา ยามาลาปัลลี (ฮ่องกง-อินเดีย) 6-0, 6-2 /ลัลนา ธาราฤดี-หลี่ ยู หยุน (ไทย-ไต้หวัน) แพ้ "คู่เต็ง 3" ชรีวัลลี ราชมิกา ภมิดิปาตี-ไวเดฮี เชาดารี (อินเดีย) 6-3, 4-6 และซูเปอร์ไทเบรก 2-10 /พัณณิน โควาพิทักษ์เทศ-ถัง เฉียนฮุย (ไทย-จีน) ชนะ เกา ซินหยู-หวัง เม่ยหลิง (จีน) 6-4, 6-3</p>
<!-- /wp:paragraph -->

<!-- wp:paragraph -->
<p>ชายคู่ รอบก่อนรองชนะเลิศ วิชยา ตรงเจริญชัยกุล-ซุน เฉียน (คู่วาง 4 ไทย-จีน) ชนะ หวัง ชูคัง-จิมมี หยาง (จีน-เยอรมนี) 6-2, 6-2 /แม็กซิมัส ภราพล โจนส์-กริกอรี่ โลมากิ้น (คู่วาง 1 ไทย-คาซัคสถาน) ชนะ มิตสึกิ เหว่ย คัง ลีออง-ไฟซาล กามาร์ (มาเลเซีย-อินเดีย) 6-4, 7-6(5) /ปรัชญา อิสโร-ฐานทัพ สุขสำราญ (คู่วาง 2) แพ้ ร็อบ เรย์โนลด์ส-เจมส์ วัตต์ (นิวซีแลนด์) 3-6, 7-6(5) และ 12-14</p>
<!-- /wp:paragraph -->

<!-- wp:image {"id":39086,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/376661448_700252442137741_3337223303763702398_n-1024x683.jpg" alt="" class="wp-image-39086"/></figure>
<!-- /wp:image -->