<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#9e00a3"}}} -->
<p class="has-text-align-center has-vce-bg-color has-text-color has-background" style="background-color:#9e00a3;font-size:20px"><strong>ฟอร์มดี "ธฤตา-ณัฐรดา" หวดกระหึ่ม<br>ลิ่วตัดเชือกเทนนิสแอลทีเอที เอเชี่ยนฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2022" ครั้งที่ 5 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 21 ก.ย. 2565 ประเภทหญิงเดี่ยว เป็นรอบก่อนรองชนะเลิศ 2 นักเทนนิสไทยผ่านเข้ารอบได้สำเร็จ
       "น้องอิ๊ก" ธฤตา หงษ์หยก นักเทนนิสดาวรุ่งไทยวัย 13 ปี มือวางอันดับ 6 ของรายการ และมืออันดับ 96 ของเอเชีย โชว์ฟอร์มนักเทนนิสทีมชาติ หวดไม่เสียเกม เอาชนะ อันนา ซาโต้ ลูกครึ่งไทย-ญี่ปุ่น จากไทยเช่นกัน ได้ 2 เซตรวด 6-0, 6-0 ธฤตา ผ่านเข้ารอบรองชนะเลิศ ในประเภทหญิงเดี่ยว ไปพบกับ กิธมี ไรยานา เฟอร์นานโด เวเวลเดนิยาเก มือวางอันดับ 4 ของรายการ จากศรีลังกา ที่ชนะ โช ซึงยุน จากเกาหลีใต้ 7-6(6), 1-6 และ 6-4
       ด้าน "น้องพิณเพลง" ณัฐรดา สกุลวงศ์ธนา นักหวดดาวรุ่งไทยวัย 13 ปี มือวางอันดับ 3 ของรายการ และมืออันดับ 24 ของเอเชีย เดินหน้าคว้าชัยในประเภทหญิงเดี่ยวได้เช่นกัน หลังจากเอาชนะ มานซี ซิงห์ จากอินเดีย ได้ 2 เซตรวด 6-3, 6-2 "พิณเพลง" ทะยานสู่รอบตัดเชือกไปพบกับ อารา อาซาล อาซิม นักหวดมัลดีฟส์ มือวางอันดับ 1 ของรายการ และมืออันดับ 12 ของเอเชีย ที่เข้ารอบด้วยการชนะ จานา เจเลนา นิโคล เดียซ จากฟิลิปปินส์ ด้วยสกอร์ 3-6, 2-3Ret. (ตะคริว)
       ขณะที่ผลการแข่งขันของ 3 นักเทนนิสไทย ในประเภทชายเดี่ยว รอบก่อนรองชนะเลิศ เตชธรรม ศรีเสน (มือวาง 5) แพ้ คัง เหวียน (มือวาง 4-เวียดนาม) 0-6, 1-6 ริว โกฏิกุล (มือวาง 6) แพ้ เดเวช ซาราวานาน (มือวาง 1-มาเลเซีย) 3-6, 5-7 วรเมธ บุญพึ่ง แพ้ ราฟา เจโคเนีย เวอร์ดาสโก้ มันกุนซอง (อินโดนีเซีย) 2-6, 2-6</code></pre>
<!-- /wp:code -->

<!-- wp:image {"id":33840,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/E3BD8EA2-AFAA-43C5-B112-3B3967E7B0FB-1024x683.jpeg" alt="" class="wp-image-33840"/></figure>
<!-- /wp:image -->