<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"แม็กซิมัส" โค่นวาง 1 ทะยานชิง บางกอก โอเพ่น<br>ลุ้นคว้าแชมป์เอทีพี ชาลเลนเจอร์ที่ 2 ให้กับตัวเอง</strong></p>
<!-- /wp:paragraph -->

<!-- wp:paragraph -->
<p><a></a> การแข่งขันเทนนิสอาชีพชาย เอทีพี ชาลเลนเจอร์ ทัวร์ รายการ บางกอก โอเพ่น ชาเลนเจอร์ สนาม 2 ระดับชาลเลนเจอร์ 75 ชิงเงินรางวัลรวม 107,000 ดอลลาร์สหรัฐ หรือประมาณ 3,395,110 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 16 ม.ค. 2569</p>
<!-- /wp:paragraph -->

<!-- wp:paragraph -->
<p>"แม็กซิ" แม็กซิมัส ภราพล โจนส์ หนุ่มลูกครึ่งไทย-ออสเตรเลีย วัย 21 ปี มือ 378 ของโลก ทำผลงานได้อย่างยอดเยี่ยม ในประเภทชายเดี่ยว รอบรองชนะเลิศ โดยพลิกสถานการณ์จากที่เป็นรอง ริโอะ โนกุจิ หนุ่มญี่ปุ่น วัย 27 ปี ดีกรีแชมป์บางกอก โอเพ่น ชาเลนเจอร์ สนาม 1 เมื่อพ่ายในเซตแรก แต่แม็กซิมัสยังสวมหัวใจนักสู้ จนพลิกกลับมาเป็นฝ่ายเฉือนชนะไปในที่สุด</p>
<!-- /wp:paragraph -->

<!-- wp:paragraph -->
<p>สรุป แม็กซิมัส ซึ่งเป็นมือไวลด์การ์ด สามารถตัดเชือกชนะ ริโอะ โนกุจิ มือวางอันดับ 1 ของรายการ และมือ 246 ของโลก 2-1 เซต 4-6, 6-1 และ 6-2 ในเวลาแข่งขันรวม 2 ชั่วโมง 24 นาที ส่งผลให้ แม็กซิมัส ทะยานเข้าไปชิงชนะเลิศกับ พอล มาร์ติน ทิฟฟอน จากสเปน มือ 373 ของโลก ที่รอบรองฯ เอาชนะ ทิโมเฟย์ สกาตอฟ จากคาซัคสถาน มือ 195 ของโลก 2-0 เซต 6-2, 6-4</p>
<!-- /wp:paragraph -->

<!-- wp:paragraph -->
<p>ทั้งนี้ นับเป็นการลุ้นแชมป์เอทีพี ชาลเลนเจอร์ รายการที่ 2 ของแม็กซิมัส หลังจากได้แชมป์แรกมาแล้ว ในศึกเอทีพี ชาลเลนเจอร์ ทัวร์ 50 รายการ "โกตดิวัวร์ โอเพ่น 1" ที่ไอวอรีโคสต์ เมื่อเดือน เม.ย. 2568</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบรองชนะเลิศ อนิรุธ จันดราเสการ จากอินเดีย และ ทาเครุ ยูซึกิ จากญี่ปุ่น ซึ่งเป็นคู่มือวาง 2 ของรายการ เอาชนะ อาร์เธอร์ เรย์มอนด์ และ ลูกา ซานเชซ คู่จากฝรั่งเศส 2-0 เซต 7-6(4) และ 7-6(3)</p>
<!-- /wp:paragraph -->

<!-- wp:paragraph -->
<p>คู่ของ อนิรุธ และ ทาเครุ จะชิงชนะเลิศกับ เอ็น ศรีราม บาลาจี จากอินเดีย และ นีล โอเบอร์ไลท์เนอร์ จากออสเตรีย คู่มือวาง 1 ของรายการ ซึ่งได้ชนะผ่านคู่ของ แม็กซิมัส และ วิชยา ตรงเจริญชัยกุล โดย แม็กซิมัส ได้แจ้งถอนตัวก่อนที่การแข่งขันจะเริ่มขึ้น เนื่องจากเจ็บกล้ามเนื้อต้นขาด้านหลังซ้าย</p>
<!-- /wp:paragraph -->

<!-- wp:paragraph -->
<p>ด้านผลเทนนิสอาชีพหญิง ดับเบิลยู75 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2) ชิงเงินรางวัลรวม 60,000 ดอลลาร์สหรัฐ หรือประมาณ 1,903,800 บาท ที่สนามเดียวกัน มีผลดังนี้</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบก่อนรองชนะเลิศ ลิซ่า ปิกาโต้ (3-อิตาลี) ชนะ เมอิ ยามากุจิ (6-ญี่ปุ่น) 6-3, 2-6 และ 6-2 ฮิโรมิ อาเบะ (ญี่ปุ่น) ชนะ เคียวกะ โอคามูระ (ญี่ปุ่น) 7-5, 6-2 เทียน ฟางหราน (จีน) ชนะ นัตสึมิ คาวากุจิ (ญี่ปุ่น) 6-1, 6-0 เอคาเทรินา มาคลาโควา ชนะ ฮายุ คิโนชิตะ (ญี่ปุ่น) 3-6, 6-3 และ 6-4</p>
<!-- /wp:paragraph -->

<!-- wp:image {"id":54075,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/01/616799256_1320547706774875_4347992976984447538_n-1024x683.jpg" alt="" class="wp-image-54075"/></figure>
<!-- /wp:image -->