<!-- wp:paragraph {"align":"center","style":{"typography":{"fontSize":20},"color":{"background":"#e9dbca"}}} -->
<p class="has-text-align-center has-background" style="background-color:#e9dbca;font-size:20px"><strong>เต็ง 1 ฉลุยตามคาด-"วิชยา" สุดต้านหวดเอทีพี "บางกอก ชาลเลนเจอร์"</strong></p>
<!-- /wp:paragraph -->

<!-- wp:paragraph -->
<p>สมาพันธ์นักเทนนิสชาย (เอทีพี) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสชาย เอทีพี ชาลเลนเจอร์ ทัวร์ รายการ Bangkok Challenger (บางกอก ชาลเลนเจอร์) ระดับ ชาลเลนเจอร์ 100 ชิงเงินรางวัลรวม 133,250 ดอลลาร์สหรัฐ หรือประมาณ 4,930,250 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 25 ก.ย. 2567 เป็นการแข่งขันรอบแรกวันที่สอง ไฮไลท์ประเภทชายเดี่ยว รอบแรก อาร์เธอร์ คาโซซ์ นักเทนนิสจากฝรั่งเศส วัย 22 ปี มืออันดับ 92 ของโลก โชว์ฟอร์มมือวางอันดับ 1 ของรายการ ใช้การหวดที่หลากหลาย เอาชนะ วาดิม อูร์ซู นักเทนนิสจากยูเครน วัย 27 ปี มืออันดับ 305 ของโลก ได้แบบไม่ยาก 6-1 และ 6-2 ในเวลา 65 นาที อาร์เธอร์ ผ่านเข้ารอบสอง หรือ 16 คนสุดท้ายต่อไป สำหรับอาร์เธอร์ คาโซซ์ เคยได้แชมป์เอทีพี ชาลเลนเจอร์ ที่ประเทศไทยมาแล้ว ครั้งแรก ปี 2022 ชาลเลนเจอร์ 50 และปี 2023 ชาลเลนเจอร์ 75</p>
<!-- /wp:paragraph -->

<!-- wp:paragraph -->
<p>ด้าน "จูเนียร์" วิชยา ตรงเจริญชัยกุล นักหวดไทยวัย 29 ปี มืออันดับ 617 ของโลก ซึ่งได้ไวลด์การ์ดหรือสิทธิพิเศษเข้าร่วมการแข่งขัน ดวลแร็กเกตกับ อิเลีย ซิมาคิน นักเทนนิสวัย 20 ปี มืออันดับ 428 ของโลก ที่ผ่านเข้ามาจากรอบคัดเลือก และปรากฏว่า "จูเนียร์" ไม่สามารถผ่านเข้ารอบต่อไปได้ หลังพยายามหวดสู้ ก่อนพ่ายไป 0-2 เซต 5-7 และ 2-6 ในเวลา 1 ชั่วโมง 25 นาที วิชยา ตกรอบแรก ได้รับเงินรางวัลปลอบใจ 1,310 ดอลลาร์สหรัฐ หรือประมาณ 48,470 บาท ในขณะที่ อิเลีย ซิมาคิน ผ่านเข้ารอบสองไปพบกับ อาร์เธอร์ คาโซซ์ เต็งหนึ่งของรายการ ขณะที่ประเภทชายคู่ รอบแรก (16 คู่) สองนักเทนนิสไทย กษิดิศ สำเร็จ จับคู่กับ ยุทธนา เจริญผล เป็นคู่ไวลด์การ์ด ลงสนามพบกับ เบลค เอลลิส และ อดัม วอลตัน คู่หูนักหวดจากออสเตรเลีย ผลปรากฏว่า คู่นักหวดชาวไทยไม่สามารถเอาชนะได้ พ่ายไป 0-2 เซต 6-7 ไทเบรก 4-7 และ 3-6 ตกรอบแรก แต่ยังได้รับเงินรางวัลปลอบใจร่วมกัน 880 ดอลลาร์สหรัฐฯ หรือประมาณ 32,560 บาท ส่วนคู่ออสเตรเลีย ผ่านเข้ารอบก่อนรองชนะเลิศ หรือ 8 คู่สุดท้าย ไปพบกับ คริสเตียน โรดริเกซ จากโคลอมเบีย และ แมทธิว คริสโตเฟอร์ โรมิออส จากออสเตรเลีย</p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่น ๆ มีดังนี้ ชายเดี่ยว รอบแรก กาเบรียล ดิอัลโล (3-แคนาดา) ชนะ นัม จีซุง (เกาหลีใต้) 7-6(9), 6-0 วู ตง-หลิน (ไต้หวัน) ชนะ มาร์โก ทรังเกลลิติ (6-อาร์เจนตินา) 6-1, 6-3 อเล็กซ์ โบลต์ (ออสเตรเลีย) ชนะ ยูตะ ชิมิสึ (ญี่ปุ่น) 7-6(7), 7-5 ดาลิบอร์ สวารินา (เช็กเกีย) ชนะ มิตสึกิ เหว่ย คัง ลีออง (มาเลเซีย) 6-1, 6-1 เดนิส เยฟเซเยฟ (คาซัคสถาน) ชนะ เอกอร์ เกราซิมอฟ (เบราลุส) 6-1, 6-2 กอนซาโล่ โอลิเวร่า (เวเนซุเอลา) ชนะ ไบบิต ซูคาเยฟ (คาซัคสถาน) 7-6(5), 6-4 ชายคู่ รอบแรก ปรัชญา อิสโร-นัม จีซุง (ไทย-เกาหลีใต้) แพ้ เรย์ โฮ-โจชัว ปารีส (ไต้หวัน-อังกฤษ) 6-4, 6-7(1-7) และซูเปอร์ไทเบรก 6-10 อเลฮานโดร โมโร คานาส-มาร์โก ทรังเกลลิตี (สเปน-อาร์เจนตินา) ชนะ ฟรานซิส เคซีย์ อัลแคนทารา-ยุน ซอง ชุง (ฟิลิปปินส์-เกาหลีใต้) 3-6, 6-4 และซูเปอร์ไทเบรก 10-8 โทชิฮิเดะ มัตสึอิ-รามกุมาร รามานาธาน (4 ญี่ปุ่น-อินเดีย) ชนะ ริโอ โนกุจิ-ไคจิ อุจิดะ (ญี่ปุ่น) 7-5, 5-7 และซูเปอร์ไทเบรก 10-7</p>
<!-- /wp:paragraph -->

<!-- wp:image {"id":45821,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/461263298_948244950671821_1115976947441468233_n-1024x683.jpg" alt="" class="wp-image-45821"/></figure>
<!-- /wp:image -->