<p style="text-align: center;"><strong><span style="font-size: 14pt;">"ปรัชญา"ลิ่ว,"จิรัฏฐ์"ร่วงหวดอาชีพที่ศรีลังกา</span></strong></p>
"ณัฐ" ปรัชญา อิสโร นักหวดไทยวัย 22 ปี มือ 664 ของโลก กำชัยนัดแรก ประเภทชายเดี่ยว ศึกเทนนิสอาชีพชาย ไอทีเอฟ เมนส์ ฟิวเจอร์ เอฟ 1 ชิงเงินรางวัลรวม 15,000 ดอลลาร์สหรัฐ บนสนามดิน ที่ศรีลังกา หลังจากสามารถเก็บชัยชนะเหนือ ยาสิทา เดอ ซิลวา นักเทนนิสเจ้าถิ่น ศรีลังกา มือ 1698 ของโลก 2 เซตรวดด้วยสกอร์ 6-4 และ 6-3 โดยแมตช์นี้ ปรัชญา เสิร์ฟไป 4 เอซ ใช้เวลาแข่งทั้งสิ้น 1.48 ชม.

ขณะที่ "เมฆ" จิรัฏฐ์ นวสิริสมบูรณ์ นักหวดไทยวัย 21 ปี มือ 1309 ของโลก พลาดท่าแพ้ มานีส ซูเรชกูมาร์ นักหวดอินเดีย มือวาง 5 ของรายการ มือ 835 ของโลก 0-2 เซตด้วยสกอร์ 1-6 และ 1-6 ทำให้ จิรัฏฐ์ ต้องตกรอบแรกไปอย่างน่าเสียดาย

(แฟ้มภาพ)

<img class="alignnone size-full wp-image-10171" src="https://www.bucket.cloudaccess9.com/ltatorg/2018/06/34963374_1840088749347418_1367383300598923264_n-1.jpg" alt="" width="960" height="730" />