<!-- wp:paragraph {"align":"center","style":{"typography":{"fontSize":20},"color":{"background":"#d9e8ee"}}} -->
<p class="has-text-align-center has-background" style="background-color:#d9e8ee;font-size:20px"><strong>"พัชรินทร์"ฟอร์มเฉียบล้มเต็ง6"ยุทธนา"ไม่พลาดหวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 27 เม.ย. มีนักเทนนิสไทยคว้าชัยได้สำเร็จ</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบแรก "อีฟ" พัชรินทร์ ชีพชาญเดช นักเทนนิสทีมชาติไทย มือ 1050 ของโลก โชว์ฟอร์มได้ยอดเยี่ยม เอาชนะ ริสะ อุชิจิมะ เต็ง 6 ของรายการ และมือ 617 ของโลก ได้ 2 เซตรวด 6-1, 7-5 ใช้เวลาแข่งขัน 1 ชั่วโมง 12 นาที ส่งให้ พัชรินทร์ ผ่านเข้ารอบสอง พบ เจนนิเฟอร์ ลุยคัม จากอินเดีย ที่ชนะ ทาเลีย กิ๊บสัน จากออสเตรเลีย 6-7(3-7), 6-1 และ 6-4</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว "สอง" ยุทธนา เจริญผล นักเทนนิสทีมชาติไทย มือ 1946 ของโลก ประเดิมรอบแรกด้วยการเอาชนะ นิชานต์ ดาบาส หนุ่มอินเดีย มือ 1671 ของโลก 2-0 เซต 6-4, 6-1 ใช้เวลาแข่งขัน 1 ชั่วโมง 21 นาที ยุทธนา ฉลุยสู่รอบสอง พบ คอนสแตนติน คราฟชุก มือวาง 5 จากรัสเซีย ที่ชนะ โดมินิค พาลัน จากสาธารณรัฐเช็ก 2-6, 7-6(4) และ 7-6(5)</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันของนักเทนนิสไทยรายอื่น ชายเดี่ยว รอบแรก ศุภวัฒน์ แซ่อุ้ย แพ้ มาซามิชิ อิมามุระ (ญี่ปุ่น) 1-6, 1-6 ณัฐสิทธิ์ กุลสุวรรณ์ แพ้ คาซูมะ คาวาชิ (ญี่ปุ่น) 3-6, 1-6</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบแรก สลักทิพย์ อุ่นเมือง ชนะ กมลวรรณ บัวแย้ม 2-6, 6-4, 3-0Ret. (ฮีทสโตรก) วรรษชล สวัสดี แพ้ ฮารุนะ อาราคาวะ (มือวาง2-ญี่ปุ่น) 4-6, 4-6 วรัญญา วงค์เทียนชัย แพ้ หม่าน หยิง แม็กกี้ อึ้ง (ฮ่องกง) 3-6, 6-2 และ 3-6 ไทร่า ลิธิบี แพ้ อนัสตาซิย่า โปปลาฟสก้า (ยูเครน) 6-2, 2-6 และ 4-6</p>
<!-- /wp:paragraph -->

<!-- wp:paragraph -->
<p>ชายคู่ รอบแรก ปรัชญา อิสโร-ฐานทัพ สุขสำราญ ชนะ หัว เหรินห่าว-เคลซีย์ สตีเวนสัน (คู่มือวาง3 จีน-แคนาดา) 7-6(2), 6-1 คงทรัพย์ คงคา-ลี ฮวง นัม (เวียดนาม) ชนะ นิติน กุมาร สินหา-อิสชาเก้ เอคบาล (อินเดีย) 6-4, 3-6 และซูเปอร์ไทเบรก 10-7 <br>หญิงคู่ รอบแรก กมลวรรณ บัวแย้ม-วรรษชล สวัสดี ชนะ ลีเดียร์ พอดโกริชานี่-กมลวรรณ ยอดเพ็ชร 6-4, 6-3 พัชรินทร์ ชีพชาญเดช-พัณณิน โควาพิทักษ์เทศ (คู่มือวาง2) ชนะ พิมพ์รดา จัตวาพรวนิช-ลัลนา ธาราฤดี 3-6, 6-3 และซูเปอร์ไทเบรก 10-2 ชมภู่ทิพย์ จันดาเขต-ธมจันทร์ มอมขุนทด แพ้ หม่าน หยิง แม็กกี้ อึ้ง-โฮ ชิง วู (คู่มือวาง3-ฮ่องกง) 5-7, 5-7 เวียร่า ดีเพิ่ม-เมลิสสา เซ แพ้ โฮโนกะ โกบายาชิ-มิชิกะ โอเซกิ (ญี่ปุ่น) 4-6, 1-6</p>
<!-- /wp:paragraph -->

<!-- wp:image {"id":31794,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/279427684_5268538989835693_8478997645444025269_n-1024x683.jpg" alt="" class="wp-image-31794"/></figure>
<!-- /wp:image -->