<!-- wp:paragraph {"align":"center","style":{"typography":{"fontSize":20},"color":{"background":"#eabede"}}} -->
<p class="has-text-align-center has-background" style="background-color:#eabede;font-size:20px"><strong>ได้คู่ชิงชนะเลิศแล้ว!เทนนิสเยาวชนการันตีติดทีมชาติแน่-แย่งที่3ยังมีลุ้น</strong></p>
<!-- /wp:paragraph -->

<!-- wp:paragraph -->
<p>การแข่งขันคัดเลือกนักเทนนิสเยาวชนทีมชาติไทย ประจำปี 2564 รุ่นอายุไม่เกิน 12 ปี 14 ปี และ 16 ปี ทั้งชายและหญิง ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี ภายใต้มาตรการป้องกันโควิด-19 เพื่อคัดตัวแทนเยาวชนทีมชาติไทย (ตัวจริง 3 คน และสำรอง 1 คน) จากทุกประเภทของแต่ละรุ่นอายุ และเมื่อวันที่ 9 เม.ย. เป็นรอบรองชนะเลิศ หรือ 4 คนสุดท้าย</p>
<!-- /wp:paragraph -->

<!-- wp:paragraph -->
<p>คู่ที่น่าสนใจ รุ่นอายุไม่เกิน 14 ปี ประเภทชายเดี่ยว ภพธรรม ศรีวงษ์ นักหวดวัย 13 ปี พบกับ คุณานันท์ พันธราธร นักหวดวัย 12 ปี ปรากฏว่า ภพธรรม โชว์ฟอร์มการเล่นได้ดี หวดเอาชนะ 2-0 เซต 6-4, 6-4 ผ่านเข้ารอบชิงชนะเลิศ พบกับ ธีรภัทร ขันติวีรวัฒน์ วัย 14 ปี ที่ควงแร็กเก็ตตัดเชือกชนะ ทัดพงษ์ กมลปัญญากร วัย 14 ปี มาได้ 2-0 เซต 6-0, 6-3 ส่วน คุณานันท์ กับ ทัดพงษ์ แข่งรอบจัดอันดับ 3-4 ต่อไป</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รุ่นอายุไม่เกิน 14 ปี กมลวรรณ ยอดเพ็ชร ตีตั๋วเข้าไปเล่นรอบชิงชนะเลิศได้สำเร็จเช่นกัน หลังจากตัดเชือกเอาชนะ ปริยากร ศรีสุริยาพัฒน์กุล 2-0 เซต 6-3, 6-1 โดยรอบชิงชนะเลิศนั้น กมลวรรณ จะพบกับ กัญจน์ชญา จูงวัฒนา ที่เข้ารอบด้วยการเอาชนะ มาหยา บุญญาอรุณเนตร 2-0 เซต ด้วยสกอร์ 6-1, 7-6(4) ส่วน ปริยากร กับ มาหยา เล่นรอบจัดอันดับ 3-4</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันรอบรองชนะเลิศในรุ่นอื่นๆ มีดังนี้ รุ่นอายุไม่เกิน 12 ปี กานต์ธัช สุรฤทธิ์โยธิน ชนะ แพทริค แค็นดอลล์ ไฮเอิลบรอน 6-3, 6-1 ปังยะ ผลพิรุฬห์ ชนะ อัครินทร์ อัศวเบ็ญจาง 4-6, 6-1, 6-2 ด้านหญิงเดี่ยว ณัฐรดา สกุลวงศ์ธนา ชนะ พิชญาภัค ศรีมุกข์ 6-1, 6-0 จิณห์นิภา ตราชูวณิช ชนะ ริโอะ ฮิกาชิ 6-2, 6-2</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 16 ปี รชตะ ธรรมเจริญสถิต ชนะ วงศ์วรัณ วงศ์เจริญ 6-3, 6-2 ปูนทอง โกมลพิสุทธิ์ ชนะ พชร สุขเลี่ยน 6-3, 6-2 ขณะที่ ไทร่า ลิธีบี ชนะ วิจิตราภรณ์ วิมุกตานนท์ 6-3, 6-2 และ พิมพ์มาดา ทองคำ ชนะ กมรวรรณ ก้อนศิลา 6-4, 6-1</p>
<!-- /wp:paragraph -->

<!-- wp:paragraph -->
<p>อย่างไรก็ตาม สำหรับนักเทนนิสที่ผ่านเข้ารอบชิงชนะเลิศแล้วนั้น ทั้งรุ่นอายุไม่เกิน 12 ปี และ 14 ปี จะได้สิทธิ์เป็นตัวแทนเยาวชนทีมชาติไทยแน่นอนแล้วทั้งคู่ และผู้ที่ชนะจากการแข่งขันรอบจัดอันดับ 3-4 จะได้เป็นนักกีฬาตัวจริงคนที่ 3 ส่วนผู้แพ้จะเป็นนักกีฬาสำรอง</p>
<!-- /wp:paragraph -->

<!-- wp:paragraph -->
<p>ในขณะที่รุ่นอายุไม่เกิน 16 ปีทั้งชายและหญิง มีนักเทนนิสที่ติดทีมชาติโดยอัตโนมัติด้วยอันดับเยาวชนโลกของสหพันธ์เทนนิสนานาชาติ (ไอทีเอฟ) คือ ศุภวัฒน์ แซ่อุ้ย นักเทนนิสชาย และ สลักทิพย์ อุ่นเมือง นักเทนนิสหญิง ฉะนั้น คู่ชิงชนะเลิศของรุ่นนี้จะได้สิทธิ์ติดทีมชาติทั้งคู่ ส่วนผู้ชนะจากการแข่งขันรอบจัดอันดับ 3-4 จะเป็นนักกีฬาสำรอง</p>
<!-- /wp:paragraph -->

<!-- wp:image {"id":27150,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/04/171729094_4071968672826070_6013720246869496411_n-1024x683.jpg" alt="" class="wp-image-27150"/></figure>
<!-- /wp:image -->