<!-- wp:paragraph {"align":"center","style":{"typography":{"fontSize":20},"color":{"background":"#8da0a8"}}} -->
<p class="has-text-align-center has-background" style="background-color:#8da0a8;font-size:20px"><strong>ดาวรุ่งจีนวัย14 ล้างตาสำเร็จ! ซิวแชมป์ที่ไทยญี่ปุ่นขึ้นแท่นครั้งแรกปิดหวด"ไอทีเอฟ เจ300"</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) และสมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนนานาชาติ รายการใหญ่ ITF Juniors World Tennis Tour J300 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ300 (1) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 8 มี.ค. 2568 ซึ่งเป็นวันสุดท้าย นักหวดลูกสักหลาดดาวรุ่งจากจีนโชว์ความแข็งแกร่ง ผ่านเข้ามาชิงชนะเลิศกันเอง ในการแข่งขันประเภทหญิงเดี่ยว ระหว่าง ซุน ซินหราน อายุ 14 ปี มือ 84 เยาวชนโลก และมือวางอันดับ 11 ของรายการ พบกับ หวัง หยูหาน อายุ 17 ปี มือ 61 เยาวชนโลก และมือวางอันดับ 4 ของรายการ</p>
<!-- /wp:paragraph -->

<!-- wp:paragraph -->
<p>ก่อนหน้านี้ ซุน ซินหราน กับ หวัง หยูหาน ได้แข่งขันกันในรอบชิงชนะเลิศ ศึกไอทีเอฟ จูเนียร์ส เวิลด์ เทนนิส ทัวร์ เจ200 (1) เมื่อสัปดาห์ที่ผ่านมา ที่ประเทศไทย และ หวัง หยูหาน ได้แชมป์ไปครอง ส่วนในการแข่งขันครั้งนี้ ซุน ซินหราน วางแผนแก้เกมมาสู้ใหม่ ซึ่งทำได้สำเร็จ เป็นฝ่ายเอาชนะได้ทั้ง 2 เซต 6-3, 6-3 ซุน ซินหราน ขึ้นแท่นแชมป์หญิงเดี่ยว ศึกไอทีเอฟ จูเนียร์ส เวิลด์ เทนนิส ทัวร์ เจ300 (1) ซึ่งนับเป็นการได้แชมป์เดี่ยว ไอทีเอฟ จูเนียร์ รายการที่ 6 ของตัวเอง พร้อมกันนี้ยังได้รับคะแนนสะสมอันดับเยาวชนโลกสูงถึง 300 คะแนน ส่วน หวัง หยูหาน ในฐานะรองแชมป์หญิงเดี่ยว ได้รับ 210 คะแนน</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว รอบชิงชนะเลิศ เรียว ทาบาตะ นักหวดดาวรุ่งญี่ปุ่นวัย 17 ปี มือ 56 เยาวชนโลก และมือวางอันดับ 8 ของรายการ เล่นได้อย่างยอดเยี่ยม เอาชนะ เฉิน กวน-โช่ว วัย 16 ปี จากไต้หวัน มือ 43 เยาวชนโลก และมือวางอันดับ 5 ของรายการ ด้วยสกอร์ 6-2 ทั้งสองเซต เรียว ทาบาตะ ผงาดแชมป์ชายเดี่ยว ศึกไอทีเอฟ จูเนียร์ส เวิลด์ เทนนิส ทัวร์ เจ300 (1) ที่ประเทศไทย ซึ่งเป็นแชมป์ไอทีเอฟ จูเนียร์ รายการแรกของนักหวดญี่ปุ่นคนนี้ ขณะเดียวกันยังได้รับรางวัล เป็นคะแนนสะสมอันดับเยาวชนโลกมากถึง 300 คะแนน ส่วน เฉิน กวน-โช่ว รองแชมป์ ได้รับจำนวน 210 คะแนน ทั้งนี้ หลังจบการแข่งขันได้มีพิธีมอบรางวัล โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน ให้เกียรติเป็นประธานมอบรางวัลแก่นักกีฬาและถ่ายภาพร่วมกัน โดยมี นายอมร ดวงปิ่นคำ ผู้ตัดสินชี้ขาดสหพันธ์เทนนิสนานาชาติ (ไอทีเอฟ) ร่วมด้วย ท่ามกลางบรรยากาศที่ชื่นมื่น</p>
<!-- /wp:paragraph -->

<!-- wp:image {"id":48204,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/481919658_1069657251863923_1719416045436317772_n-2-1024x683.jpg" alt="" class="wp-image-48204"/></figure>
<!-- /wp:image -->