<!-- wp:paragraph {"align":"center","textColor":"vce-bg","style":{"color":{"background":"#00a329"}}} -->
<p class="has-text-align-center has-vce-bg-color has-text-color has-background" style="background-color:#00a329"><strong>"ปพิชญา" โชว์ฟอร์มหลานทีมชาติ<br>หวด 2 เซตฉลุยเทนนิสไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เปิดฉากสนามที่ 5 เมื่อวันที่ 13 พ.ค. 2567 เป็นวันแรก โดยสนามนี้มีชิงเงินรางวัลรวมทั้งสิ้น 600,000 บาท พร้อมคะแนนสะสมอันดับประเทศไทย ท่ามกลางความคึกคักของนักเทนนิสไทยและต่างชาติที่มาร่วมสร้างสีสันเช่นเคย
  ประเภทหญิงเดี่ยว รอบแรก (สาย 64 คน) ปพิชญา อิสโร นักเทนนิสจากปักษ์ใต้ จ.สงขลา มืออันดับ 69 ของไทย เป็นคู่เปิดสนามพบกับ ปทิตตา สิงห์ทอง สาวเมืองนนท์ จ.นนทบุรี มืออันดับ 44 ของไทย และผลการชิงชัย ปรากฏว่า เป็น ปพิชญา ที่เล่นได้ดี เอาชนะได้แบบไม่ยาก 2-0 เซต 6-1 และ 6-0 ปพิชญา ควงแร็กเกตคู่ใจผ่านเข้ารอบสอง หรือ 32 คนสุดท้าย ไปพบกับ พิมพ์มาดา ทองคำ นักเทนนิสจากสุราษฎร์ธานี มืออันดับ 11 ของไทย และเป็นเต็ง 3 ของรายการ สำหรับ ปพิชญา นั้น เป็นหลานสาวของ ปรัชญา อิสโร นักเทนนิสทีมชาติไทย เจ้าของเหรียญทองแดง ประเภทชายคู่ กีฬาเอเชี่ยนเกมส์ ครั้งที่ 19
  ด้านชายเดี่ยว เป็นการแข่งขันรอบแรก (สาย 128 คน) นพดล น้อยกอ นักเทนนิส "เมืองชาละวัน" จ.พิจิตร มืออันดับ 79 ของไทย ใช้ชั้นเชิงและประสบการณ์หวดเอาชนะ สิทธวีร์ กุลพิศาลรัศม์ นักเทนนิสหนุ่มเมืองหลวง กรุงเทพฯ มืออันดับ 133 ของไทย ได้ 2-0 เซต 6-1 และ 6-1 นพดล ผ่านเข้ารอบสอง หรือ 64 คนสุดท้าย ไปพบกับ ชัยภัช พูนพล จากกรุงเทพฯ มืออันดับ 49 ของไทย และมือวางอันดับ 21 ของรายการ
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบแรก ภัทรวดี ชนะวงศ์ (พระนครศรีอยุธยา) ชนะ ปวรภา ไทเมืองพล (ขอนแก่น) 6-0, 6-1 สุนทรี อาภานุกูล (กาญจนบุรี) ชนะ ปวรดา ไทเมืองพล (ขอนแก่น) 6-0, 6-1 ณพัฐธิกา ราศรี (อุบลราชธานี) ชนะผ่าน บุณยวีร์ ธรรมไชยวัฒน์ (นครราชสีมา) เจน่า เฮียร์ฟอร์ด (หนองคาย) ชนะ พรปวีณ์ ไพศาลภาณุวงศ์ (เชียงใหม่) 6-2, 6-3
  ชายเดี่ยว รอบแรก (สาย 128 คน) โกวิทย์ รัตนเพ็ชร (กทม.) ชนะ วรุณ สัจเดว์ (ขอนแก่น) 6-0, 6-1 ธนภัค ตรีสัตยกุล (นครปฐม) ชนะผ่าน เอกอร์ ซาราปคิน (ชลบุรี) รัชพล สง่าเพิ่มพูน (กทม.) ชนะผ่าน ดาร์มา ไคริรี (มาเลเซีย) นันทชัย อ่อนสี (กทม.) ชนะ กฤติน ไศลแก้ว (กทม.) 7-5, 6-2 ธนัท สุทธิวงศ์ (นครสวรรค์) ชนะ ณภัทร ถาวรวณิชย์ (กทม.) 6-3, 6-1 ณัฐกิตติ์ ธีรโชติจิรานนท์ (ประจวบคีรีขันธ์) ชนะ จันทภาส โกมลพิสุทธิ์ (กทม.) 6-0, 6-0
  จิรายุ ลิ้มปทุม (ปทุมธานี) ชนะ ศุภรักษ์ สุวรรณรักษ์ (สุราษฎร์ธานี) 6-2, 6-1 อิทธิพล ศรีเสน (ประจวบคีรีขันธ์) ชนะ กฤติธี ไศลแก้ว (กทม.) 6-0, 6-1 อิวาน ปานิน ชนะ อาร์เทม ซูบาเรฟ 4-6, 7-6(5) และ 6-1 วินิทร เหล่าเขตกิจ (กทม.) ชนะ ปกรณ์พัฒน์ อารีรัชชกุล (กทม.) 6-3, 5-7 และ 6-0</code></pre>
<!-- /wp:code -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ5NiMjIzEjIyMx.html</p>
<!-- /wp:paragraph -->

<!-- wp:image {"id":42950,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4429-1024x683.jpeg" alt="" class="wp-image-42950"/></figure>
<!-- /wp:image -->