<!-- wp:paragraph {"align":"center","style":{"typography":{"fontSize":20},"color":{"background":"#d0e1e9"}}} -->
<p class="has-text-align-center has-background" style="background-color:#d0e1e9;font-size:20px"><strong>ญาตาวีกับ2หนุ่มจากไทยตีตั๋วเมนดรอว์ศึกลูกสักหลาดนานาชาติที่กำแพงแสน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์แรก ที่สนามเทนนิส ม.เกษตรศาสตร์ วิทยาเขตกำแพงแสน จ.นครปฐม เทนนิสชาย รายการ ITF Men's World Tennis Tour (4) และเทนนิสหญิง รายการ ITF Women's World Tennis Tour (3) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 513,450 บาท รวมเงินรางวัล 2 รายการอยู่ที่ 1,026,900 บาท เมื่อวันที่ 14 ก.ค. 2568 เป็นรอบคัดเลือก รอบสุดท้าย ประเภทหญิงเดี่ยว นักเทนนิสไทยโคจรมาพบกันเอง ญาตาวี ฉิมฉ่ำ พบกับ พิชญาภัค ศรีมุกข์ เพื่อชิงโควตารอบเมนดรอว์ และผลการแข่งขันในแมทช์นี้ เป็น ญาตาวี ที่เป็นฝ่ายครองเกม เอาชนะด้วยสกอร์ 6-0 ทั้งสองเซต พร้อมคว้าสิทธิ์เข้ารอบเมนดรอว์ต่อไป ซึ่งในรอบแรก ญาตาวี จะพบกับ ชาน หยู จากจีน ซึ่งเข้ามาจากรอบคัดเลือกเช่นกัน</p>
<!-- /wp:paragraph -->

<!-- wp:paragraph -->
<p>ทางด้าน เจมส์ วันแฮร์เซเลอ นักเทนนิสจากไทย หนุ่มลูกครึ่งไทย-เบลเยียม มือ 1816 ของไอทีเอฟ แร้งกิ้ง ยังคงเล่นได้อย่างยอดเยี่ยมในประเภทชายเดี่ยว ซึ่งในรอบคัดเลือก รอบสุดท้าย เจมส์ ใช้การหวดที่เฉียบขาดเอาชนะ นิกิต้า เอียนิน นักเทนนิสมือ 1589 ของโลก ซึ่งเป็นมือวางอันดับ 11 ได้ 2 เซตรวด ด้วยสกอร์ 6-1 และ 6-3 เจมส์ วันแฮร์เซเลอ คว้าสิทธิ์เข้ารอบเมนดรอว์ทันที นอกจากนี้ยังมี คุณานันท์ พันธราธร นักเทนนิสเยาวชนไทย ผ่านเข้ารอบเมนดรอว์ได้อีกคน หลังจากเอาชนะ วาดิม โคนอฟชุก มือวางอันดับ 9 จากยูเครน ด้วยสกอร์ 6-7 ไทเบรก 10-12 และ 2-2 Ret. (รีไทร์) โดย วาดิม ได้ขอยอมแพ้ เนื่องจากมีอาการฮีทสโตรก ขณะที่ผลการแข่งขันคู่อื่น ๆ มีดังนี้ ชายเดี่ยว รอบคัดเลือก รอบสุดท้าย กฤติน โกยกุล แพ้ โอเฟค ชิมานอฟ (วาง 6-อิสราเอล) 0-6, 1-6 ปัญณ์ณวัชญ์ สุทธิสมบูรณ์ แพ้ เบคาน แอตลังเกอรีเยฟ (วาง 5) 1-6, 7-6(4) และซูเปอร์ไทเบรก 6-10 ยูตะ โทมิดะ (10-ญี่ปุ่น) ชนะ วิษณุ วรธาน (1-อินเดีย) 7-5, 7-5 หญิงเดี่ยว รอบคัดเลือก รอบสุดท้าย หลิว ยู่ฮั่น (14-จีน) ชนะ ซาราห์ โรคูเซค (1-ออสเตรเลีย) 7-6(4), 6-2 โซเฟีย นากอร์ไนอา (8-อิสราเอล) ชนะ ลิฟ บูลาร์ด (ฝรั่งเศส) 6-2, 6-2 เนา ฟาง ซิยี่ (16-มาเลเซีย) ชนะ จอร์เจีย คาลามาริส (ฝรั่งเศส) 6-2, 6-0 คิม นาริ (3-เกาหลีใต้) ชนะ จาง จิโอ (15-เกาหลีใต้) 6-0, 6-1</p>
<!-- /wp:paragraph -->

<!-- wp:image {"id":50714,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518035277_1170068758489438_379796238609344158_n-1024x683.jpg" alt="" class="wp-image-50714"/></figure>
<!-- /wp:image -->