<!-- wp:paragraph {"align":"center","style":{"typography":{"fontSize":20},"color":{"background":"#c0d7e0"}}} -->
<p class="has-text-align-center has-background" style="background-color:#c0d7e0;font-size:20px"><strong>"บุณยวีร์-จิรัฏฐ์-กฤติน" หวดฉลุยคว้าตั๋วเมนดรอว์ไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 7 เทนนิสชาย รายการ ITF World Tour (M7) และเทนนิสหญิง รายการ ITF World Tour (W5) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,067,700 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 19 ส.ค. 2567 เป็นการแข่งขันรอบคัดเลือกวันสุดท้าย ประเภทหญิงเดี่ยว รอบคัดเลือกรอบสุดท้าย นักเทนนิสไทยพบกันเอง "แตงโม" บุณยวีร์ ธรรมไชยวัฒน์ อดีตทีมชาติไทยวัย 26 ปี จากนครราชสีมา พบกับ "พลอย" ธนัชพร ยังโหมด นักหวดวัย 25 ปีจากชลบุรี มือ 1,220 ไอทีเอฟ แร้งกิ้ง และหลังจากแข่งขันกันไป 1 ชั่วโมง 26 นาที เป็น บุณยวีร์ ที่คว้าชัยได้ 2 เซตรวด 6-2 และ 6-2 คว้าสิทธิ์เข้ารอบเมนดรอว์ต่อไป ซึ่งในการแข่งขันรอบแรก บุณยวีร์ จะพบกับ มิโฮะ คุราโมจิ มือวางอันดับ 2 ของรายการ จากญี่ปุ่น</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว รอบคัดเลือกรอบสุดท้าย "เมฆ" จิรัฏฐ์ นวสิริสมบูรณ์ ที่เคยเล่นให้ทีมชาติไทยมาแล้วหลายสมัย วัย 27 ปี มือวางอันดับ 2 ของรอบคัดเลือก ลงสนามดวลแร็กเกตกับ ฮิวโก้ ปิแอร์ หนุ่มฝรั่งเศสวัย 28 ปี มือวางอันดับ 16 ของรอบคัดเลือก นานกว่า 2 ชั่วโมง และต้องตัดสินด้วยไทเบรกทั้งสองเซต ก่อนที่ จิรัฏฐ์ ของไทยจะเป็นฝ่ายชนะ 2-0 เซต ด้วยสกอร์ 7-6 ไทเบรก 7-4 และ 7-6 ไทเบรก 7-5 จิรัฏฐ์ ผ่านเข้ารอบเมนดรอว์ และจะลงหวดรอบแรกกับ ธนเพชร ฉันทะ นักเทนนิสไทย มือวางอันดับ 8 ของรายการ จากนั้น "ก็อต" กฤติน โกยกุล นักเทนนิสหนุ่มพังงาวัย 29 ปี มือ 1,508 ของโลก ลงสนามพบกับ จาง ยุนซอก หนุ่มเกาหลีใต้วัย 21 ปี มือ 1,180 ของโลก และผลการแข่งขัน ปรากฏว่า เป็น กฤติน ที่คว้าชัยได้ 2 เซตรวด 7-6 ไทเบรก 7-2 และ 6-4 พร้อมคว้าสิทธิ์เข้ารอบเมนดรอว์ต่อไป ซึ่งในรอบแรก กฤติน จะพบกับ หลู เผิงหยู จากจีน</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบคัดเลือกรอบสุดท้าย กันตินันท์ สูตินันท์โอภาส แพ้ โอ ชานยอง (เกาหลีใต้) 1-6, 4-6 ธีรภัทร ขันติวีรวัฒน์ แพ้ ชู ซอคยอน (เกาหลีใต้) 1-6, 4-6 อินุอิ ยูอิจิโร่ (ญี่ปุ่น) ชนะ โลอิก นามิกันเดต์ เทนเกเร่ (ฝรั่งเศส) 6-7(4-7), 6-4 และซูเปอร์ไทเบรก 10-6 ซู เว่ยเทา (จีน) ชนะ สติน เพล (เนเธอร์แลนด์) 6-2, 7-6(4) หญิงเดี่ยว รอบคัดเลือกรอบสุดท้าย อมิตตาลัย ประสูตรนาวิน แพ้ ฮูเมรา บาฮาร์มัส (อินเดีย) 4-6, 1-6 อเล็กซานดรา ไอออร์ดาเช่ ชนะ ดาเรีย นาซาเรนโก้ 6-3, 3-6 และซูเปอร์ไทเบรก 10-4 คาโรลันน์ เดโลเนย์ (นิวแคลิโดเนีย) ชนะ วลาดา มินเชวา 6-3, 6-3 ยูกะ โฮโซกิ (ญี่ปุ่น) ชนะ โซฮา ซาดิก (อินเดีย) 6-3, 7-5 โซนัล ปาติล (อินเดีย) ชนะ เอลินา เนปลี 4-6, 6-1 และซูเปอร์ไทเบรก 10-5 โฮโนกะ โคบายาชิ (ญี่ปุ่น) ชนะ นี หม่า จูมา (จีน) 6-2, 6-3 ยูโนะ คิตาฮาระ (ญี่ปุ่น) ชนะ อคังชา ดิเลป นิตตูเร่ (อินเดีย) 7-5, 7-6(1)</p>
<!-- /wp:paragraph -->

<!-- wp:image {"id":44893,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/456253856_920642143432102_1121467327761197289_n-1024x683.jpg" alt="" class="wp-image-44893"/></figure>
<!-- /wp:image -->