<!-- wp:paragraph {"align":"center","style":{"typography":{"fontSize":20},"color":{"background":"#ceb1e2"}}} -->
<p class="has-text-align-center has-background" style="background-color:#ceb1e2;font-size:20px"><strong>ดาวรุ่งมาแรงเทนนิสคัดทีมชาติ"ไหม ณภัทร" โชว์หวดล้มเต็ง1</strong></p>
<!-- /wp:paragraph -->

<!-- wp:paragraph -->
<p>การแข่งขันคัดเลือกนักเทนนิสทีมชาติไทย ประจำปี 2564 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี ภายใต้มาตรการป้องกันโควิด-19 เมื่อวันที่ 28 มี.ค. เป็นรอบ 16 คนสุดท้าย ซึ่งมีการแบ่งกลุ่ม ออกเป็น 4 กลุ่ม (เหมือนกันทั้งชายและหญิง) กลุ่มละ 4 คน แข่งขันแบบพบกันหมดในกลุ่ม เพื่อคัดเอาอันดับ 1-2 ของแต่ละกลุ่ม เข้าไปเล่นรอบ 8 คนสุดท้ายต่อไป</p>
<!-- /wp:paragraph -->

<!-- wp:paragraph -->
<p>คู่ไฮไลท์ ประเภทหญิงเดี่ยว กลุ่ม เอ นัดแรก เป็นการพบกันระหว่าง "จูน" ณัฐนิดา หลวงแนม นักหวดจอมเก๋า มือวาง 1 ของรายการ และ ไหม ณภัทร นิรันดร ดาวรุ่งวัย 18 ปี มือวาง 13 ของรายการ ซึ่งเป็นบุตรสาวของ พิมพิสมัย กันสุทธิ อดีตนักเทนนิสหญิงทีมชาติไทย และปรากฏว่า ณภัทร โชว์ฟอร์มการเล่นได้ดี ตีได้เหนียวแน่น ยิงวินเนอร์ลูกงามๆ ได้หลายครั้ง ก่อนจะเป็นฝ่ายชนะ 2-0 เซต 6-3, 6-4 เก็บ 2 คะแนนได้สำเร็จ ส่วน ณัฐนิดา ได้ 1 คะแนน สำหรับนัดต่อไป ไหม ณภัทร จะพบ วรรษชล สวัสดี ที่เฉือนชนะ อัญชิสา ฉันทะ 2-1 เซต 3-6, 7-6 (8) และ 6-3</p>
<!-- /wp:paragraph -->

<!-- wp:paragraph -->
<p>ด้านชายเดี่ยว กลุ่ม ดี นัดแรก "ก็อต" กฤติน โกยกุล มือวาง 4 ของรายการ พบกับ "จูเนียร์" วิชยา ตรงเจริญชัยกุล ที่รอบนี้ถูกจัดให้เป็นมือวาง 9 ของรายการ และปรากฏว่า คู่นี้ต้องออกแรงหวดกันถึง 3 เซต หลังจากเสมอ 1-1 และเป็น กฤติน ที่คว้าชัยในเซตสาม ทำให้เฉือนชนะไป 2-1 เซต 6-3, 1-6 และ 6-3 เก็บไป 2 คะแนน ส่วน วิชยา ได้ 1 คะแนน โดยนัดต่อไป กฤติน จะพบกับ กิติรัตน์ เกิดลาภี ที่เอาชนะพี่ชาย พงศภัค เกิดลาภี มาได้ 2-1 เซต 2-6, 6-4 และ 6-4</p>
<!-- /wp:paragraph -->

<!-- wp:paragraph -->
<p>ขณะที่ กลุ่ม ซี "เมฆ" จิรัฏฐ์ นวสิริสมบูรณ์ วัย 24 ปี ที่เคยติดทีมชาติมาแล้ว พบรุ่นน้องดาวรุ่ง "แม็กซิ" แม็กซิมัส ภราพล โจนส์ นักหวดลูกครึ่งไทย-ออสเตรเลีย วัย 16 ปี และปรากฏว่าคู่นี้ก็ต้องเล่น 3 เซตเช่นกัน ก่อนที่ แม็กซิมัส จะเป็นผู้คว้าชัยในเซตสุดท้าย ซึ่งชนะแบบไม่เสียเกม ซึ่งทำให้เฉือนเอาชนะไป 2-1 เซต 6-4, 6-7 (4) และ 6-0 แม็กซิมัส คว้า 2 คะแนนแรกได้สำเร็จ ส่วน จิรัฏฐ์ ได้ 1 คะแนน ส่วนการเล่นนัดต่อไป แม็กซิมัส จะพบกับ ฐานทัพ สุขสำราญ มือวาง 3 ที่ชนะ กันตินันท์ สูตินันท์โอภาส 2-0 เซต 6-1, 6-4</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่นๆ ประเภทหญิงเดี่ยว แบ่งกลุ่มรอบสอง พบกันหมด นัดแรก กลุ่ม บี มนัญชญา สว่างแก้ว (มือวาง2) ชนะ เวียร่า ดีเพิ่ม 6-1, 6-1 พิมพ์รดา จัตวาพรวนิช ชนะ ธมจันทร์ มอมขุนทด 6-4, 6-3 /กลุ่ม ซี ชมภู่ทิพย์ จันดาเขต (มือวาง3) ชนะ ณัฐพัชร์ ผิวบางรักษ์ 6-0, 6-1 ศุภาพิชญ์ เกือรัมย์ ชนะ กมลวรรณ บัวแย้ม 6-3, 6-4 /กลุ่ม ดี พัชรินทร์ ชีพชาญเดช (มือวาง4) ชนะ ญาตาวี ฉิมฉ่ำ 7-5, 5-7, 6-1 ลัลนา ธาราฤดี ชนะ พัณณิน โควาพิทักษ์เทศ 6-1, 6-2</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว แบ่งกลุ่มรอบสอง พบกันหมด นัดแรก กลุ่ม เอ กษิดิศ สำเร็จ (มือวาง1) ชนะ ยุทธนา เจริญผล 7-5, 6-3, ธีรดนย์ ต่อตระกูล ชนะ ณัฐสิทธิ์ กุลสุวรรณ์ 6-4, 6-3 /กลุ่ม บี พลภูมิ โควาพิทักษ์เทศ (มือวาง2) ชนะ ภวิชญ์ สอนหลักทรัพย์ 6-4, 6-2 คงทรัพย์ คงคา ชนะ ธนเพชร ฉันทะ 7-6(5), 4-6, 7-5</p>
<!-- /wp:paragraph -->

<!-- wp:paragraph -->
<p>สำหรับภาพเพิ่มเติม สามารถดูได้ที่ <a rel="noreferrer noopener" href="https://www.ltat.org/photos/?fbclid=IwAR0lWMy0NdC5Lt3UDxTHJYRa-D7-f6dcHDLXbl06IcPrT4xzgoMKGmo93-I" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":27044,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/165816854_4035508049805466_90540013303277375_o-1024x683.jpg" alt="" class="wp-image-27044"/></figure>
<!-- /wp:image -->