<!-- wp:paragraph {"align":"center","textColor":"vce-bg","style":{"color":{"background":"#00a382"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a382;font-size:22px"><strong>ทีมยู-16ไทยชนะเปรู2-0 คู่ศึกเดวิสคัพ จูเนียร์ส ไฟนอลส์<br>ลุ้นดวล"โมร็อกโก" แย่งอันดับ 13 ส่งท้ายการแข่งขัน</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 16 ปี รอบสุดท้ายของโลก รายการ "2023 เดวิสคัพ จูเนียร์ส ไฟนอลส์" ที่เมือง กอร์โดบา ประเทศสเปน เมื่อวันที่ 4 พฤศจิกายน ทีมไทย ประกอบด้วย "เปนเน่" เปน จารุศร, "อั่งเปา" ภพธรรม ศรีวงษ์, "วินเนอร์" ธีรภัทร ขันติวีรวัฒน์ โดยมี จ่าสิบเอก สหทัศน์ ศุภกิจ ผู้ฝึกสอน และ น.ส.ญาดา ศิริไชย เทรนเนอร์  ลงแข่งรอบจัดอันดับ 13-16 พบกับ เปรู
   สำหรับแมทช์นี้ ทีมนักหวดไทยสามารถโชว์ฟอร์มได้อย่างเฉียบขาดเอาชนะ เปรู 2-0 คู่ โดย เดี่ยวมือสอง "อั่งเปา" ภพธรรม ศรีวงษ์ มือ 1749 เยาวชนโลก ชนะ เจอร์รี่ บราว 7-5, 6-3 ขณะที่ เดี่ยวมือ 1 "เปนเน่" เปน จารุศร มือ 564 เยาวชนโลก ชนะ นิโคลัส บาเอน่า 6-4, 3-6 และ ซูเปอร์ไทเบรก 15-13
   จากชัยชนะนัดนี้ส่งผลให้ทีมเยาวชนไทยจะต้องไปชิงอันดับ 13 โดยจะพบกับ โมร็อกโก ในวันที่ 5 พฤศจิกายนนี้
   ส่วนคู่ชิงชนะเลิศเป็นการพบกันระหว่าง อิตาลี กับ สาธารณรัฐเช็ก</code></pre>
<!-- /wp:code -->

<!-- wp:image {"id":40146,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3726-1024x577.jpeg" alt="" class="wp-image-40146"/></figure>
<!-- /wp:image -->