<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#009da3"}}} -->
<p class="has-text-align-center has-vce-bg-color has-text-color has-background" style="background-color:#009da3;font-size:20px"><strong>"พิณเพลง" ครองแชมป์หญิงเดี่ยว<br>เทนนิสเอเชีย "แอลทีเอที เอเชี่ยนฯ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2022" ครั้งที่ 6 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 30 ก.ย. 2565 ช่วงเช้าเป็นการแข่งขันรอบรองชนะเลิศ ในประเภทหญิงเดี่ยว มีนักเทนนิสไทยผ่านเข้ามาถึงรอบนี้ 2 คน คือ "พิณเพลง" ณัฐรดา สกุลวงศ์ธนา เยาวชนทีมชาติไทย วัย 13 ปี กับ "เบียร์" โชติรินทร์ แก้วก่า เยาวชนทีมชาติไทย วัย 12 ปี
       ผลการแข่งขันรอบรองชนะเลิศ ณัฐรดา มือวาง 3 และมือ 31 ของเอเชีย โชว์ฟอร์มล้ม "เต็ง 1" อารา อาซาล อาซิม จากมัลดีฟส์ มือ 16 ของเอชีย เอาชนะได้ 2 เซตรวด 6-0, 7-5 ในขณะที่ โชติรินทร์ มือ 224 ของเอเชีย ใช้ความมั่นใจ คว่ำ "เต็ง 4" เฟือง คานห์ วู จากเวียดนาม เอาชนะได้ 2-0 เซต 6-3, 6-0 ส่งผลให้นักหวดไทยโคจรเข้ามาพบกันในรอบชิงชนะเลิศ ซึ่งแข่งขันช่วงบ่ายวันเดียวกัน ผลปรากฏว่า ณัฐรดา ที่ได้รองแชมป์สัปดาห์ก่อน เล่นได้เฉียบขาด เอาชนะ โชติรินทร์ 2 เซตรวด 6-1, 6-0 ณัฐรดา ได้ครองแชมป์หญิงเดี่ยว พร้อมรับคะแนนสะสมอันดับเอเชีย 200 คะแนน ส่วน โชติรินทร์ รองแชมป์ได้รับ 133 คะแนน
       ด้านประเภทชายเดี่ยว รอบรองชนะเลิศ กุน ซอง (เกาหลีใต้) ชนะ คัง เหวียน (มือวาง 3-เวียดนาม) 6-4, 7-5 ราฟา เจโคเนีย เวอร์ดาสโก้ มันกุนซอง (มือวาง 2-อินโดนีเซีย) ชนะ ควง ตรัน ได (เวียดนาม) 6-2, 6-1 ขณะที่ รอบชิงชนะเลิศ กุน ซอง (เกาหลีใต้) ชนะ ราฟา เจโคเนีย เวอร์ดาสโก้ มันกุนซอง (มือวาง 2-อินโดนีเซีย) 6-4, 6-2 คว้าแชมป์ชายเดี่ยว รับไป 200 คะแนน ส่วนรองแชมป์ได้รับ 133 คะแนน
       หลังการแข่งขันได้มีพิธีมอบรางวัล โดยนายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลให้แก่นักกีฬา</code></pre>
<!-- /wp:code -->

<!-- wp:image {"id":33990,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/0831BC7E-7046-41D0-AECD-D77E3FEB1B07-1024x682.jpeg" alt="" class="wp-image-33990"/></figure>
<!-- /wp:image -->