<p style="text-align: center;"><span style="font-size: 14pt;"><strong>"แพตตี้"ทะลุชิงฯเดี่ยว-คู่หวดยช.ไอทีเอฟ ที่กวม</strong></span></p>

"แพตตี้" พิมพ์รดา จัตวาพรวนิช นักหวดดาวรุ่งวัย 14 ปีมือ 680 เยาวชนโลก ต้องออกแรงหวดถึง 3 เซตกว่าจะเฉือนชนะ เอยาโนะ มัตสึบาระ นักหวดญี่ปุ่น มือ 1902 เยาวชนโลก ได้สำเร็จ 6-4, 3-6 และ 6-0 ในการดวลแร็กเกตรอบรองชนะเลิศ หญิงเดี่ยว ศึกเทนนิสเยาวชนนานาชาติ ไอทีเอฟ จูเนียร์ เกรด 5 ที่เกาะกวม เมื่อวันที่ 18 พ.ค.ที่ผ่านมา

พิมพ์รดา ผ่านเข้าสู่รอบชิงชนะเลิศไปพบกับ มิยูกะ คิโมโตะ นักหวดวัย 15 ปีจากญี่ปุ่น ที่ตัดเชือกชนะเพื่อนร่วมช<span class="text_exposed_show">าติ ริสะ โอโนะ 7-6(3) และ 6-3
</span>

<span class="text_exposed_show">ส่วนประเภทคู่ พิมพ์รดา ได้จับคู่กับ เซา เชียะ อี้ นักเทนนิสไต้หวัน คู่มือวาง 2 ของรายการ ลงแข่งรอบก่อนรองชนะเลิศต่อจากวันก่อนที่ค้างไว้ที่เกม 7 เซตสอง หลังจากคู่ พิมพ์รดา นำคู่ญี่ปุ่น มามิ มาบูชิ กับ เมอิ ทาเคโมโตะ 7-6(0) , 4-2 และเกม 7 นำ 40-15 ฝนได้ตกลงมาทำให้การแข่งขันต้องหยุดไป และเมื่อกลับมาแข่งต่อคู่ของ พิมพ์รดา ยังคุมเกมได้ดีทำให้เก็บได้ 2 เกมรวดคว้าชัยทันที 2-0 เซตด้วยสกอร์ 7-6(0) และ 6-2
</span>

<span class="text_exposed_show">จากนั้น พิมพ์รดา กับ เซา เชียะ อี้ ได้จับคู่ลงหวดรอบรองชนะเลิศต่อทันที ซึ่งทั้งคู่ยังทำผลงานร่วมกันได้ดีพิชิตชัยชนะเหนือ มิยูกะ คิโมโตะ กับ มิโอะ โคซากิ จากญี่ปุ่น 6-1 และ 7-6(0) ทำให้ผ่านเข้าไปชิงชนะเลิศ พบกับคู่มือวาง 1 ของรายการ โคโคมิ โกยามะ กับ ไอ ยามากูชิ ทันที
</span>

<span class="text_exposed_show">ขณะที่ชายคู่ รอบก่อนรองชนะเลิศ บารมี ม่วงพลธรรม นักหวดไทย จับคู่กับ เมสัน คลาด์เวลล์ นักหวดกวม พลาดท่าแพ้คู่มือวาง 1 ของรายการ ริกุ ทาคาฮาตะ กับ ซยุนยะ มารุยามะ จากญี่ปุ่น 4-6 และ 3-6</span>

<img class="aligncenter size-full wp-image-9377" src="https://www.bucket.cloudaccess9.com/ltatorg/2018/05/32925315_1812897295399897_4702106989952499712_n.jpg" alt="" width="720" height="960" />