<!-- wp:paragraph {"align":"center","style":{"typography":{"fontSize":20},"color":{"background":"#cae1ea"}}} -->
<p class="has-text-align-center has-background" style="background-color:#cae1ea;font-size:20px"><strong>เปิดฉาก G H BANK ITF Juniors สัปดาห์แรกไทย-เทศร่วมล่าชัย นักหวดเจ้าถิ่นฉลุยคัดเลือก </strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และ ธนาคารอาคารสงเคราะห์ จัดการแข่งขันเทนนิสเยาวชนนานาชาติ เก็บคะแนนเยาวชนโลก รายการ G H BANK ITF Juniors World Tennis Tour 2025 สัปดาห์ที่ 1 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 2 - 9 ส.ค. 2568 วันแรกของการแข่งขัน (2 ส.ค.) เปิดฉากด้วยรอบคัดเลือก ซึ่งทั้งประเภทชายเดี่ยว และหญิงเดี่ยว จะแข่งขันทั้งหมด 3 รอบ เพื่อคัดเอานักกีฬาชาย 6 คน และหญิง 6 คน ผ่่านเข้ารอบเมนดรอว์ต่อไป โดยมีนักกีฬาจากประเทศต่าง ๆ เข้าร่วม อาทิ จีน อินโดนีเซีย สิงคโปร์ ญี่ปุ่น ฮ่องกง เกาหลีใต้ เนปาล ไซปรัส สหรัฐฯ เยอรมนี บรูไน เป็นต้น ไฮไลท์อยู่ที่การแข่งขันประเภทหญิงเดี่ยว รอบคัดเลือก รอบสอง นภัสวรรณ วัชระมงคล นักเทนนิสเยาวชนไทย พบกับ ยาชิธา เอเรติ จากอินเดีย โดยคู่นี้ต้องดวลซูเปอร์ไทเบรกเพื่อตัดสินหาผู้ชนะและเป็น นภัสวรรณ ของไทย ที่คว้าชัยไปด้วยสกอร์ 6-3, 3-6 และซูเปอร์ไทเบรก 10-4 ทำให้ นภัสวรรณ ทะยานสู่รอบคัดเลือก รอบสุดท้าย เพื่อลุ้นตั๋วเมนดรอว์ต่อไป</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบคัดเลือก รอบแรก จันทภาส โกมลพิสุทธิ์ ชนะ ภูริษฐ์ ควรทรงธรรม 6-3, 6-4 พงศธรรม อสัมภินพงศ์ ชนะ ฌาคส์ รูป (นิวซีแลนด์) 6-2, 6-3 ปภังกร บุญฤทธิ์ แพ้ อาทิตย์ แคสสินี (ลาว) 3-6, 3-6 ศิภณ ตติยมณีกุล แพ้ นัม ฮยอนวู (เกาหลีใต้) 0-6, 1-6 ธชย พงษ์ภิญโญ ชนะ ภวิศ รุกขเสรณีย์ 6-1, 6-1 วรเมธ บุญพึ่ง ชนะ ศรียาส นเรนทราน (สหรัฐฯ) 6-2, 6-2 วาริสโรจน์ เลิศบรรธนาวงศ์ แพ้ แบ ซุกวัง (เกาหลีใต้) 6-4, 3-6 และซูเปอร์ไทเบรก 3-10 หญิงเดี่ยว รอบคัดเลือก รอบแรก วรินดา ลีปรีชานนท์ แพ้ ซากุระ ฮิโนะ (ญี่ปุ่น) 2-6, 6-3 และซูเปอร์ไทเบรก 5-10 ขณะที่หญิงเดี่ยว รอบคัดเลือก รอบสอง พัชราพร โพธิ์ตาดทอง ชนะผ่าน คิม ดานา (เกาหลีใต้), ณปภัช เสรยานนท์ ชนะ ซันเมอร์ รอยัล (นิวซีแลนด์) 5-5 Ret. เรมิ อิอูจิ ชนะผ่าน อวานี จัต (อินเดีย) ลัลณ์ลลิน รติวัฒน์ แพ้ ราโมนา โค (ฮ่องกง) 0-6, 0-6 อารีรัตน์ เดชเพชร ชนะ โชนี ปาตริเซีย เซคอต (เยอรมนี) 6-2, 6-2 พิรยา ทรัพย์พันแสน ชนะ แดเนียล ลิม (บรูไน) 6-1, 6-1</p>
<!-- /wp:paragraph -->

<!-- wp:image {"id":51111,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/525552131_1185440980285549_2718722346962280352_n-1024x684.jpg" alt="" class="wp-image-51111"/></figure>
<!-- /wp:image -->