<p style="text-align: center;"><strong><span style="font-size: 14pt;">"มนัญชญา"แพ้คัดเลือกนัดสุดท้ายหวดโรแฮมป์ตัน</span></strong></p>
"ไหม" มนัญชญา สว่างแก้ว นักหวดวัย 15 ปี มือ 70 เยาวชนโลกของไทย สุดต้าน ลิโอนี่ คัง จากสวิตเซอร์แลนด์ นักหวดวัย 17 ปีมือ 558 เยาวชนโลก แต่มีอันดับอาชีพหญิงอยู่ที่ 472 ของโลก และมีประสบการณ์หวดที่เหนือกว่าไม่ไหวพ่าย 2-6 และ 5-7 ในรอบคัดเลือก รอบสุดท้ายศึกเทนนิสเยาวชนนานาชาติ ไอทีเอฟ จูเนียร์ สะสมคะแนนเยาวชนโลก รายการ จูเนียร์ อินเตอร์เนชั่นแนล โรแฮมป์ตัน เกรด 1 บนสนามหญ้า ที่กรุงลอนดอน ประเทศอังกฤษ

สำหรับในแมตช์ดังกล่าว มนัญชญา ต้องเจอกับเกมหวดที่ดุดันและลูกยิงสโตรกที่หนักของคู่ต่อสู้ที่โจมตีเร็วทันทีที่เปิดเกมหวด ทำให้แพ้ไป 2-6 ในเซตแรก และเซตสองตาม 1-5 จากนั้น มนัญชญา ก็เริ่มตั้งหลักได้พยายามหาจังหวะขึ้นบีบหน้าเนตและเร่งจังหวะบุกไล่ทำเกมตีตื้นขึ้นมาแต่ก็ไล่ไม่ทันเมื่อคู่แข่งออกมาปิดแมตช์ด้วยการชนะ 7-5 ทำให้ มนัญชญา แพ้ 0-2 เซต

อย่างไรก็ตาม มนัญชญา ยังต้องรอลุ้นเข้าเมนดรอว์ในฐานะลัคกี้ลูซเซอร์ เนื่องจากขณะนี้มีนัดหวดในเมนดรอว์ถอนตัวไป 2 คน ซึ่งการจัดอันดับลัคกี้ลูซเซอร์รายการนี้จะใช้วิธีจับสลากสำหรับนักหวดกลุ่มผู้แพ้ในรอบคัดเลือก รอบสุดท้ายเพื่อจัดอันดับของลัคกี้ลูซเซอร์

<img class="alignnone size-full wp-image-11651" src="https://www.bucket.cloudaccess9.com/ltatorg/2018/07/9AD64C12-8B03-4C70-8C61-A85CA48E8370.jpeg" alt="" width="1348" height="1130" />