<!-- wp:paragraph {"align":"center","textColor":"vce-bg","style":{"color":{"background":"#a34b00"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a34b00;font-size:22px"><strong>สาวญี่ปุ่นผงาดแชมป์เทนนิส"เอสเอที"<br>หนุ่มอิสราเอลครองฝ่ายชายศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 4 ชิงเงินรางวัลรวม 25,000 ดอลลาร์สหรัฐ หรือประมาณ 863,500 บาท และรายการ "ไอทีเอฟ เมนส์ เซอร์กิต ทัวร์ 2023 (1)" ชิงเงินรางวัลรวม 15,000 ดอลลาร์สหรัฐ หรือประมาณ 518,100 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 4 มิ.ย.2566 ในประเภทเดี่ยว เป็นรอบชิงชนะเลิศ
       ประเภทหญิงเดี่ยว รอบชิงชนะเลิศ ฮารุนะ อะราคาวะ นักเทนนิสสาวญี่ปุ่น วัย 23 ปี มือ 442 ของโลก และเป็นมือวาง 3 ของรายการ พบกับ ดาชา อิวาโนว่า นักเทนนิสจากสหรัฐอเมริกา วัย 26 ปี มือ 717 ของโลก โดยหลังจากทั้งคู่สู้กันอย่างเต็มที่ ซึ่งใช้เวลาเกือบ 2 ชั่วโมง เป็นสาวญี่ปุ่นที่เล่นในจังหวะสำคัญได้ดีกว่า จึงเก็บชัยได้ 2 เซตรวด 6-4, 6-4 คว้าแชมป์หญิงเดี่ยวไปครอง พร้อมรับเงินรางวัล 3,935 ดอลลาร์สหรัฐ หรือประมาณ 135,915 บาท และคะแนน 50 แต้ม ส่วนสาวอเมริกัน รับ 2,107 ดอลลาร์สหรัฐ หรือประมาณ 72,776 บาท และคะแนน 30 แต้ม
       ด้านประเภทชายเดี่ยว รอบชิงชนะเลิศ โอเรล คิมฮี นักเทนนิสจากอิสราเอล มือ 664 ของโลก และเป็นเต็ง 5 ของรายการ เรียกฟอร์มเก่งออกมาต่อกรกับ ฟิลิป เซคูลิค นักเทนนิสจากออสเตรเลีย มือ 514 ของโลก และเป็นเต็ง 2 ของรายการ ได้อย่างสนุก ก่อนที่หนุ่มอิสราเอลจะเก็บชัยชนะได้ทั้งสองเซต ด้วยสกอร์ 6-4, 7-5 คว้าแชมป์ชายเดี่ยวไปครอง พร้อมรับเงินรางวัล 2,160 ดอลลาร์สหรัฐ หรือประมาณ 74,600 บาท และคะแนน 15 แต้ม ส่วนรองแชมป์รับ 1,272 ดอลลาร์สหรัฐ หรือประมาณ 43,900 บาท และคะแนน 8 แต้ม
       หลังการแข่งขัน ได้มีพิธีมอบรางวัลให้แก่นักกีฬา โดย นายสนธยา คงชัย รักษาการแทนหัวหน้าส่วนอาคารสถานที่ มหาวิทยาลัยวลัยลักษณ์ พร้อมด้วย นายภราดร​ จีนชาวนา หัวหน้างานส่งเสริมกิจกรรมนักศึกษาและศิษย์เก่าสัมพันธ์ มหาวิทยาลัยวลัยลักษณ์ ให้เกียรติเป็นประธานมอบโล่รางวัลและป้ายเงินรางวัลให้แก่นักกีฬา</code></pre>
<!-- /wp:code -->

<!-- wp:image {"id":37576,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/C7FE47D8-F7CF-4210-8964-F39FDFB92E2B-1024x683.jpeg" alt="" class="wp-image-37576"/></figure>
<!-- /wp:image -->