<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"เซเรน่า" หลั่งน้ำตาอำลาแฟนๆ หลังตกรอบยูเอส โอเพ่น</strong></p>
<!-- /wp:paragraph -->

<!-- wp:paragraph -->
<p>เซเรน่า วิลเลียมส์ อดีตนักเทนนิสหญิงมือ 1 ของโลกชาวอเมริกัน สิ้นสุดเส้นทางการแข่งขันแกรนด์สแลม "ยูเอส โอเพ่น" แล้ว หลังจากลงแข่งขันประเภทหญิงเดี่ยว รอบสาม ที่นิวยอร์ก สหรัฐอเมริกา เมื่อวันที่ 2 กันยายน ก่อนปราชัยให้อาเลีย ทอมยาโนวิช จากออสเตรเลีย 5-7, 7-6(4), 1-6</p>
<!-- /wp:paragraph -->

<!-- wp:paragraph -->
<p>ก่อนหน้าการแข่งขันเปิดฉากไม่กี่สัปดาห์ เซเรน่าเคยประกาศผ่านโซเชียลมีเดียวว่า นี่จะเป็นทัวร์นาเมนต์สุดท้ายในการเล่นเทนนิสอาชีพของตัวเอง และเตรียมตัวก้าวสู่บทบาทใหม่หลังจากนี้ ซึ่งหลังจบการแข่งขัน เซเรน่าได้โบกมือลาแฟนๆ ทั้งน้ำตา ก่อนกล่าวขอบคุณทุกคนที่คอยสนับสนุนตัวเองมาตลอด และขอบคุณครอบครัว เพื่อน และทีมงานที่คอยอยู่เคียงข้างเสมอมา โดยให้เครดิตคุณพ่อคุณแม่ที่เป็นผู้จุดประกายเริ่มต้นทุกอย่าง รวมถึงพี่สาว วีนัส วิลเลียมส์ ที่เป็นคนที่ทำให้มีเซเรน่า วิลเลียมส์ ในวันนี้ด้วย</p>
<!-- /wp:paragraph -->

<!-- wp:paragraph -->
<p>เมื่อผู้สื่อข่าวถามว่า จะทบทวนเรื่องแขวนแร็กเกตใหม่หรือไม่ เซเรน่ากล่าวว่า ตัวเองทุ่มเต็มที่ในทัวร์นาเมนต์นี้ และทำได้ดีขึ้น รู้สึกเสียใจที่น่าจะกลับมาแข่งขันในปีนี้เร็วกว่านี้ เรื่องทบทวนการแขวนไม้นั้น อาจจะไม่แล้ว แต่ก็ไม่มีอะไรแน่นอน</p>
<!-- /wp:paragraph -->

<!-- wp:paragraph -->
<p>สำหรับเซเรน่า แข่งขันเทนนิสอาชีพมาตั้งแต่ปี 1995 คว้าแชมป์อาชีพรวม 73 รายการ เป็นแชมป์แกรนด์สแลมหญิงเดี่ยว 23 สมัย ซึ่งเป็นสถิติสูงสุดของยุคโอเพ่น และเป็นสถิติสูงสุดอันดับ 2 ตลอดกาล เป็นรองมาร์กาเร็ต คอร์ต ตำนานสักหลาดชาวออสเตรเลียเพียงครั้งเดียว</p>
<!-- /wp:paragraph -->

<!-- wp:paragraph -->
<p>ผลรอบสามคู่ที่น่าสนใจ<br>ชายเดี่ยว<br>ดานีล เมดเวเดฟ (1) ชนะ อู๋ ยี่ผิง (จีน) 6-4, 6-2, 6-2<br>นิค คีร์กิออส (23-ออสเตรเลีย) ชนะ เจเจ วูล์ฟ (สหรัฐ) 6-4, 6-2, 6-3<br>ปาโบล การ์เรโญ่ บุสต้า (12-สเปน) ชนะ อเล็กซ์ เดอ มิเนาร์ (18-ออสเตรเลีย) 6-1, 6-1, 3-6, 7-6 (7/5)<br>คาเรน คาชานอฟ (27) ชนะ แจ็ค เดรเปอร์ (สหราชอาณาจักร) 6-3, 4-6, 6-5 (เดรเปอร์ถอนตัว)<br>มัตเตโอ แบร์เร็ตตินี่ (13-อิตาลี) ชนะ แอนดี้ เมอร์เรย์ (สหราชอาณาจักร) 6-4, 6-4, 6-7 (1/7), 6-3<br>แคสเปอร์ รุด (5-นอร์เวย์) ชนะ ทอมมี่ พอล (29-สหรัฐ) 7-6 (7/3), 6-7 (5/7), 7-6 (7/2), 5-7, 6-0</p>
<!-- /wp:paragraph -->

<!-- wp:paragraph -->
<p>หญิงเดี่ยว<br>โคโค่ กอฟฟ์ (12-สหรัฐ) ชนะ เมดิสัน คีย์ส (20-สหรัฐ) 6-2, 6-3<br>คาโรลีน การ์เซีย (17-ฝรั่งเศส) ชนะ เบียนก้า อันเดรสคู (แคนาดา) 6-3, 6-2<br>ออนส์ จาเบอร์ (5-ตูนิเซีย) ชนะ เชลบี้ โรเจอร์ส (31-สหรัฐ) 4-6, 6-4, 6-3</p>
<!-- /wp:paragraph -->

<!-- wp:paragraph -->
<p>ภาพจาก usopen.org</p>
<!-- /wp:paragraph -->

<!-- wp:image {"id":33624,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/520DA190-D673-4FAD-8829-1475CFD4E6C9-1024x576.jpeg" alt="" class="wp-image-33624"/></figure>
<!-- /wp:image -->