<!-- wp:paragraph {"align":"center","textColor":"vce-bg","style":{"color":{"background":"#0082a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0082a3;font-size:22px"><strong>"ลักษิกา" ควงเกาหลีผงาดแชมป์หญิงคู่<br>เทนนิส"เอสเอที"-แม็กซิมัส ชิงฯไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 8 เทนนิสหญิง รายการ "ไอทีเอฟ โปร เซอร์กิต พรีเซนเต็ด บาย เอสเอที (6)" ชิงเงินรางวัลรวม 25,000 ดอลลาร์สหรัฐ หรือประมาณ 889,750 บาท และเทนนิสชาย รายการ "ไอทีเอฟ เมนส์ เวิลด์ ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,423,600 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 2 ก.ย. 2566 เป็นรอบเมนดรอว์วันรองสุดท้าย
       ไฮไลท์ที่ประเภทหญิงคู่ รอบชิงชนะเลิศ "ลักส์" ลักษิกา คำขำ นักเทนนิสไทย และ พัก โซฮยอน นักเทนนิสเกาหลีใต้ คู่มือวาง 2 ของรายการ ผนึกกำลังช่วยกันหวดเอาชนะ ไวเดฮี เชาวดารี และ ซีล เดไซ คู่อินเดีย ได้ 2-0 เซต 7-6 ไทเบรก 7-4 และ 6-0 ในเวลา 1 ชั่วโมง 27 นาที ส่งผลให้ คู่ของ ลักษิกา ได้ครองแชมป์หญิงคู่ รับเงินรางวัลร่วมกัน 1,437 ดอลลาร์สหรัฐ หรือประมาณ 51,142 บาท และคะแนนสะสมอันดับโลก คนละ 50 แต้ม ส่วนคู่อินเดีย รองแชมป์หญิงคู่ ได้รับเงินรางวัลร่วมกัน 719 ดอลลาร์สหรัฐ หรือประมาณ 25,589 บาท และคะแนน คนละ 30 แต้ม ทั้งนี้ นับเป็นการได้แชมป์หญิงคู่ศึกไอทีเอฟ รายการที่ 18 ของลักษิกา และรายการที่ 4 ของ พัก โซฮยอน
      ชายคู่ รอบชิงชนะเลิศ อิชาเก อิคบาล กับ ไฟซาล กามาร์ จากอินเดีย ชนะ ไทเซอิ อิจิคาวะ กับ ยูตะ คาวาฮาชิ จากญี่ปุ่น 2-0 เซต 6-4, 6-3 โดยคู่แชมป์ ได้รับเงินรางวัลร่วมกัน 930 ดอลลาร์สหรัฐ หรือประมาณ 33,098 บาท และคะแนน คนละ 15 แต้ม ส่วนคู่รองแชมป์ ได้รับร่วมกัน 540 ดอลลาร์สหรัฐ หรือประมาณ 19,218 บาท และคะแนน คนละ 8 แต้ม
       หลังการแข่งขันได้มีพิธีมอบรางวัล โดย รองศาสตราจารย์ ดร.วรวุฒิ สมศักดิ์ รองอธิการบดี มหาวิทยาลัยวลัยลักษณ์ ให้เกียรติเป็นประธานมอบรางวัลแก่นักกีฬา พร้อมด้วย ผู้ช่วยศาสตราจารย์ ดร.มาริสา ภูมิภาค ณ หนองคาย ผู้อำนวยการศูนย์ส่งเสริมวัฒนธรรมและการกีฬา และมี นายสนธยา คงชัย รักษาการแทนหัวหน้าส่วนอาคารสถานที่ ม.วลัยลักษณ์ ร่วมในพิธีด้วย
       ด้านชายเดี่ยว รอบรองชนะเลิศ แม็กซิมัส ภราพล โจนส์ นักหวดลูกครึ่งไทย-ออสเตรเลีย วัย 18 ปี มือ 742 โลก และเป็นมือวาง 4 ของรายการ ยังคงแข็งแกร่ง ตัดเชือกชนะ โมเอรานี บูซิจ มือ 887 โลก จากออสเตรเลีย 2-0 เซต 6-3, 7-5 ในเวลา 1 ชั่วโมง 27 นาที โดยในแมทช์นี้ แม็กซิมัส เสิร์ฟเอซได้ 9 ครั้ง เสีย 3 ดับเบิลฟอลท์ ส่วนหนุ่มออสซี่ เสิร์ฟเอซได้ 7 ครั้ง เสีย 2 ดับเบิลฟอลท์
       แม็กซิมัส ผ่านเข้าไปชิงชนะเลิศกับ ยูริ ดซาวาเคียน มือ 819 โลก จากยูเครน ที่ชนะ "โอเว่น" ธนเพชร ฉันทะ ของไทย มือ 1,377 โลก ด้วยสกอร์ 6-4Ret. (รีไทร์) หลังจาก ธนเพชร ขอถอนตัวออกจากการแข่งขัน เนื่องจากเจ็บแขน
       หญิงเดี่ยว รอบรองชนะเลิศ อนาสตาเซีย ซาคาโรวา (วาง 1) ชนะ ดาเรีย โลดิโควา 6-1, 6-2 ผ่านเข้าไปชิงชนะเลิศกับ อลิโอนา ฟาไล ที่ชนะ ดาเรีย คูดาโชวา 6-7(9-11), 6-3 และ 7-5</code></pre>
<!-- /wp:code -->

<!-- wp:image -->
<figure class="wp-block-image"><img alt=""/></figure>
<!-- /wp:image -->

<!-- wp:code -->
<pre class="wp-block-code"><code></code></pre>
<!-- /wp:code -->

<!-- wp:image {"id":38966,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3496-1024x683.jpeg" alt="" class="wp-image-38966"/></figure>
<!-- /wp:image -->

<!-- wp:paragraph -->
<p></p>
<!-- /wp:paragraph -->