การแข่งขันเทนนิสเยาวชนนานาชาติ "พีทีที-ไอทีเอฟ จูเนียร์ เกรด 2" ประจำปี 2017 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 20 ต.ค. ประเภทคู่ เป็นรอบชิงชนะเลิศ โดย ดร.ทวีศักดิ์ ศิลกุล อุปนายกสมาคมกีฬาเทนนิสฯ ให้เกียรติมอบรางวัล

สำหรับหญิงคู่ รอบชิงชนะเลิศ "ไหม" มนัญชญา สว่างแก้ว นักหวดเยาวชนหญิงไทย วัย 15 ปี มืออันดับ 108 เยาวชนโลก และ หวัง เจียฉี จากจีน เป็นคู่<span class="text_exposed_show">มือวางอันดับ 2 พบกับคู่มือวางอันดับ 1 ของรายการ ไวโอเล็ต อาพิซาห์ จากปาปัวนิวกินี และ รินะ ไซโกะ จากญี่ปุ่น ปรากฎว่า คู่ของมนัญชญาแพ้ไป 1-2 เซต 6-2, 1-6, 7-10 ได้รองแชมป์และรับคะแนนสะสมอันดับเยาวชนโลก คนละ 50 คะแนน ส่วนคู่มือวางอันดับ 1 ของรายการได้แชมป์และรับคะแนนสะสมอันดับเยาวชนโลก คนละ 75 คะแนน</span>
<div class="text_exposed_show">

ด้านชายคู่ รอบชิงชนะเลิศ สิดธานต์ บันเธีย (อินเดีย) /หยู่ หัว เฉิน (ไต้หวัน) ชนะ มู่ เถา (จีน) /เซอิตะ วาตานาเบะ (ญี่ปุ่น) 7-6 (4), 6-2 คว้าแชมป์ไปครอง โดยรองแชมป์ รับคะแนนสะสมอันดับเยาวชนโลก คนละ 50 คะแนน ส่วนคู่แชมป์ รับคะแนนสะสมอันดับเยาวชนโลก คนละ 75 คะแนน

ขณะที่ประเภทเดี่ยว ได้คู่ชิงฯ แล้ว โดยชายเดี่ยว รอบรองชนะเลิศ สิดธานต์ บันเธีย (1-อินเดีย) ชนะ โม เยอ กง (3-จีน) 6-4, 5-7, 6-4 เข้าชิงชนะเลิศกับ เรย์ โฮ (4-ไต้หวัน) ที่ตัดเชือกชนะ มู่ เถา (2-จีน) 6-4, 3-6, 6-0 ส่วนหญิงเดี่ยว รอบรองชนะเลิศ "เต็ง 1" ไวโอเล็ต อาพิซาห์ ที่เพิ่งคว้าแชมป์หญิงคู่ ชนะ รินะ ไซโกะ (3-ญี่ปุ่น) 6-2, 6-3 เข้าชิงชนะเลิศกับ นาตาช่า แสงพระจันทร์ (แคนาดา) ที่ตัดเชือกชนะ หวัง เจียฉี (4-จีน) 6-3, 6-2

<img class="aligncenter size-full wp-image-1697" src="https://www.bucket.cloudaccess9.com/ltatorg/2017/11/22528092_1578983022124660_3572406135179208370_n.jpg" alt="" width="960" height="640" />

<img class="aligncenter size-full wp-image-1701" src="https://www.bucket.cloudaccess9.com/ltatorg/2017/11/22540012_1578985715457724_7187328115058740476_n.jpg" alt="" width="960" height="640" />

<img class="aligncenter size-full wp-image-1702" src="https://www.bucket.cloudaccess9.com/ltatorg/2017/11/22549572_1578985725457723_3401880390901585602_n.jpg" alt="" width="960" height="640" />

</div>