<!-- wp:paragraph {"align":"center","style":{"typography":{"fontSize":20},"color":{"background":"#b7c8d0"}}} -->
<p class="has-text-align-center has-background" style="background-color:#b7c8d0;font-size:20px"><strong>หวดเฉียบ! พี่น้องตระกูล "ฉันทะ" ทะลุก่อนรองฯ"ภวิชญ์" ปราบอินโดฉลุยหวดไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ M15 รายการ ไอทีเอฟ เมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท และ W15 รายการ ไอทีเอฟ วีเมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท รวม 2 รายการอยู่ที่ 1,026,600 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 20 มี.ค. 2568 เป็นการแข่งขันรอบเมนดรอว์วันที่สาม "ออมสิน" อัญชิสา ฉันทะ นักเทนนิสสาวไทยวัย 22 ปี เจ้าของเหรียญเงินหญิงเดี่ยว กีฬาซีเกมส์ ครั้งที่ 31 กรุยทางสู่การแข่งขันรอบต่อไปได้สำเร็จ หลังจากลงแข่งขันประเภทหญิงเดี่ยว รอบสอง (16 คน) และปราบฟอร์มฮอตของ เรนะ โกโตะ ดาวรุ่งของญี่ปุ่นวัย 17 ปี มือ 36 เยาวชนโลก ซึ่งใช้สิทธิ์ท็อป 100 เยาวชนโลกเข้ามาร่วมการแข่งขัน โดยแมทช์นี้ อัญชิสา เอาชนะได้ 2-0 เซต 6-4 และ 6-2</p>
<!-- /wp:paragraph -->

<!-- wp:paragraph -->
<p>อัญชิสา ผ่านเข้ารอบก่อนรองชนะเลิศ ซึ่งจะพบกับ ดาเรีย เฟรย์แมน นักเทนนิสจากไซปรัส วัย 22 ปี มือ 466 ของโลก และเป็นมือวางอันดับ 4 ของรายการ สำหรับอัญชิสานั้น ก่อนหน้านี้ได้หยุดการแข่งขันไป เนื่องจากพักรักษาไหล่ซ้าย ทำให้ไม่มีอันดับโลกในปัจจุบัน และในรายการนี้ได้ไวลด์การ์ดหรือสิทธิพิเศษเข้าร่วมการแข่งขัน ด้าน "โอเว่น" ธนเพชร ฉันทะ พี่ชายของ "ออมสิน" อัญชิสา ก็ทำผลงานได้ดีต่อเนื่อง ในการแข่งขันประเภทชายเดี่ยว ซึ่งในรอบสอง (16 คน) ได้พลิกสถานการณ์จากที่แพ้เซตแรกให้แก่ โดมินิค ปาลัน นักเทนนิสจากเช็ก มือ 615 ของโลก และมือวางอันดับ 6 ของรายการ กลับมาแซงเอาชนะได้สำเร็จ สรุป ธนเพชร ชนะ 2-1 เซต ด้วยสกอร์ 4-6, 6-4 และ 6-1</p>
<!-- /wp:paragraph -->

<!-- wp:paragraph -->
<p>ธนเพชร มือ 712 ของโลก และยังเป็นนักเทนนิสทีมชาติไทยชุดสู้ศึกเดวิสคัพ 2025 ผ่านเข้ารอบก่อนรองชนะเลิศ ไปพบกับ ปีเตอร์ บาร์ บีริยูคอฟ นักเทนนิส มือ 360 ของโลก ซึ่งเป็นมือวางอันดับ 1 ของรายการ นอกจากนี้ยังมีอีกหนุ่มไทยที่เล่นได้ยอดเยี่ยมคือ "แมงปอ" ภวิชญ์ สอนหลักทรัพย์ มือ 833 ของโลก ซึ่งออกแรงหวดชนิดหืดจับก่อนเอาชนะ เอ็ม ริฟกี ฟิตริอาดี มือ 1225 จากอินโดนีเซีย ซึ่งเข้ามาจากรอบคัดเลือก ได้ 2-0 เซต 7-6 ไทเบรก 7-0 และ 6-3 ภวิชญ์ผ่านเข้ารอบก่อนรองชนะเลิศได้เช่นกัน ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบสอง วิชยา ตรงเจริญชัยกุล แพ้ ยูริ ดซาวาเกียน (2-ยูเครน) 3-6, 6-3 และ 3-6</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบสอง กมลวรรณ ยอดเพ็ชร แพ้ แบ็ค ดายอน (1-เกาหลีใต้) 0-6, 5-7 พัชรินทร์ ชีพชาญเดช แพ้ จอย เดอ ซูว์ (เนเธอร์แลนด์) 2-6, 6-2 และ 4-6 พัณณิน โควาพิทักษ์เทศ แพ้ ดาเรีย เฟรย์แมน (4-ไซปรัส) 2-6, 2-6 ทรรศพร นาคหล่อ (วาง 3) แพ้ อลิซา คัมเมล 2-5 Ret. (เจ็บหลัง) สำหรับผลการแข่งขันคู่อื่น ๆ ดูรายละเอียดได้ที่ <a href="https://l.facebook.com/l.php?u=https%3A%2F%2Fwww.itftennis.com%2Fen%2Ftournament%2Fw15-nonthaburi%2Ftha%2F2025%2Fw-itf-tha-2025-004%2Forder-of-play%2F%3Ffbclid%3DIwZXh0bgNhZW0CMTAAAR0MTRZMrH9SUyBUkMSrQEvnlNYJQW53lUnF1IgM89gZfBeGQ3X-PTyYC8U_aem_WEgFjfYQ_wdjO1VpWyzwBA&amp;h=AT0PORjskGcBm6LTa1DEYYAW5bY1MjiJHzFr20BHeop-r9DO8kQVLESs1ZjcI3FNcjIQkdpTySX8VnQVsFQDwhZtcnLaU178tuoPOKNdiTBypAkxkzHDqBZb5NSZIYoPn9XHaK_UUzu-8407KWqYww&amp;__tn__=-UK-R&amp;c[0]=AT3beDj4Oo1ZTvEb3NGLBLLxPN-ys-ys3eIhzeDHzzq7aUzDndGHiG0IV_cOahUmALwrvrRTdVfz-y6E1vBzi3gWhnS0AgRKp7sW4-_3fMFJ32ou94f3lM0JMZXHam4cujzUfVKExZq1z2kmJtYGhXOWcYGJksiaSoemu0Cl-eDDEMVwyJ1FFP2Mb1qx4LlV8NRfc_JJOz3txX5bfNh4YW49c94" rel="noreferrer noopener" target="_blank">https://www.itftennis.com/.../w-itf-tha.../order-of-play/</a></p>
<!-- /wp:paragraph -->

<!-- wp:image {"id":48372,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/485690302_1079683487527966_476587165166103087_n-1024x683.jpg" alt="" class="wp-image-48372"/></figure>
<!-- /wp:image -->