<!-- wp:paragraph -->
<p>     </p>
<!-- /wp:paragraph -->

<!-- wp:paragraph {"align":"center","backgroundColor":"pale-cyan-blue"} -->
<p style="text-align:center" class="has-background has-pale-cyan-blue-background-color"><br><strong>สาวเกาหลีคว้าแชมป์เทนนิสบาย "เอส เอ ที" </strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพหญิง สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 3 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 ก.ค. เป็นวันสุดท้าย นายสมศักดิ์ รินทรานุรักษ์ ที่ปรึกษานายกสมาคมกีฬาเทนนิส ลอนเทนนิสสมาคมแห่งประเทศไทยฯ เป็นประธานมอบรางวัลแก่นักกีฬา ซึ่งในประเภทหญิงเดี่ยว รอบชิงชนะเลิศ ซุน ฟัง หยิง นักหวดจีน วัย 24 ปี มือวางอันดับ 2 ของรายการ และมืออันดับ 198 ของโลก พบกับ จาง ซู จอง นักหวดเกาหลีใต้ วัย 24 ปี มืออันดับ 302 ของโลก ปรากฏว่า จาง ซู จอง เฉือนเอาชนะไป 2-1 เซต 6-1, 2-6 และ 6-4 ใช้เวลาแข่งขันทั้งสิ้น 1 ชั่วโมง 58 นาที คว้าแชมป์หญิงเดี่ยวไปครอง พร้อมรับเงินรางวัล 3,935 ดอลลาร์สหรัฐ หรือประมาณ 118,050 บาท และคะแนนสะสม 50 คะแนน ส่วน ซุน ฟัง หยิง รองแชมป์รับ 2,107 ดอลลาร์สหรัฐ หรือประมาณ 63,210 บาท พร้อมคะแนนสะสม 30 คะแนน</p>
<!-- /wp:paragraph -->

<!-- wp:paragraph -->
<p>ด้านการแข่งขันเทนนิสอาชีพชาย สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ เมนส์ เซอร์กิต 3" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่ศูนย์พัฒนากีฬาเทนนิสแห่งชาติ เมืองทองธานี วันเดียวกัน ประเภทชายเดี่ยว รอบชิงชนะเลิศ ยูตะ ชิมิซึ นักหวดจากญี่ปุ่น วัย 20 ปี มือวางอันดับ 5 ของรายการ พบ วลาดิสลาฟ ออร์ลอฟ นักหวดจากยูเครน วัย 24 ปี ปรากฏว่า ยูตะ ชิมิซึ เป็นฝ่ายคว้าชัยไปได้ 2-0 เซต 6-4, 6-0 ใช้เวลาแข่งขันทั้งสิ้น 1 ชั่วโมง 15 นาที คว้าแชมป์ชายเดี่ยวไปครอง พร้อมรับเงินรางวัล 3,600 ดอลลาร์สหรัฐ หรือประมาณ 108,000 บาท พร้อมคะแนนสะสมไอทีเอฟ 150 คะแนน ส่วนรองแชมป์รับ 2,120 ดอลลาร์สหรัฐ หรือประมาณ 63,600 บาท พร้อมคะแนนสะสมไอทีเอฟ 90 คะแนน</p>
<!-- /wp:paragraph -->

<!-- wp:paragraph -->
<p>และในสัปดาห์หน้า ยังมีการแข่งขันเทนนิสอาชีพหญิง สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 4 พรีเซนเต็ด บาย เอส เอ ที" และเทนนิสอาชีพชาย สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ เมนส์ เซอร์กิต 4" โดยชิงเงินรางวัลรวม รายการละ 25,000 ดอลลาร์สหรัฐ หรือประมาณ 750,000 บาท ที่ศูนย์พัฒนากีฬาเทนนิสแห่งชาติ เมืองทองธานี ระหว่างวันที่ 29 ก.ค.-4 ส.ค.2562 และเปิดให้เข้าชมฟรี</p>
<!-- /wp:paragraph -->

<!-- wp:paragraph -->
<p>  สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":22776} -->
<figure class="wp-block-image"><img src="https://www.bucket.cloudaccess9.com/ltatorg/2019/07/67366165_2485942251428728_4604499704917524480_n.jpg" alt="" class="wp-image-22776"/></figure>
<!-- /wp:image -->