<!-- wp:paragraph {"align":"center","style":{"typography":{"fontSize":20},"color":{"background":"#b0c0c7"}}} -->
<p class="has-text-align-center has-background" style="background-color:#b0c0c7;font-size:20px"><strong>"กมลวรรณ" ฟอร์มฮอต!! ฉลุยหวดเดี่ยวควงญี่ปุ่นทะลุตัดเชือกศึกคู่ "ไอทีเอฟ บี1"</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) และสมาคมกีฬาลอนเทนนิสแห่งประเทศไทยฯ จัดการแข่งขันเทนนิสเยาวชนนานาชาติ J300 รายการใหญ่ "ไทยแลนด์ - ไอทีเอฟ จูเนียร์ บี 1" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 30 เม.ย. 2568 เป็นการแข่งขันรอบเมนดรอว์วันที่สาม "บัว" กมลวรรณ ยอดเพ็ชร นักเทนนิสดาวรุ่งไทยวัย 17 ปี มืออันดับ 79 เยาวชนโลก ซึ่งเป็นมือวาง 6 ของรายการ ต้องออกแรงหวดถึง 3 เซต หลังจากพลาดท่าพ่ายเซตแรก ในประเภทหญิงเดี่ยว รอบสาม หรือ 16 คนสุดท้าย ซึ่ง "บัว" แข่งขันกับ เทนเนียล เมดิส ดาวรุ่งวัย 17 ปี ของฟิลิปปินส์ มือ 205 เยาวชนโลก เซตแรก กมลวรรณ แพ้ เทนเนียล เมดิส ซึ่งก่อนหน้านี้ล้มมือวางของรายการมาแล้ว ด้วยสกอร์ 4-6 ต้องตั้งหลักสู้ใหม่ และพยายามเล่นให้ได้ตามมาตรฐานของตัวเอง กระทั่งรวบชัยใน 2 เซตถัดมาได้ ทำให้แซงเอาชนะดาวรุ่งฟิลิปปินส์ 2-1 เซต 4-6, 6-2 และ 6-1 ในเวลา 2 ชั่วโมง กมลวรรณ ผ่านเข้าไปแข่งขันกับ หวัง หยูฮั่น จากจีน มือวาง 2 และมือ 46 เยาวชนโลก</p>
<!-- /wp:paragraph -->

<!-- wp:paragraph -->
<p>ทางด้านชายเดี่ยว รอบสาม (16 คน) "พุฒิ" คุณานันท์ พันธราธร นักเทนนิสดาวรุ่งไทย วัย 16 ปี มือ 264 เยาวชนโลก พยายามสู้อย่างเต็มที่ ก่อนปราชัยให้แก่ อาร์จุน ราธี จากอินเดีย มือ 107 เยาวชนโลก และมือวาง 13 ของรายการ 0-2 เซต 5-7 และ 5-7 ทำให้ คุณานันท์ ตกรอบ 16 คนสุดท้าย ได้รับคะแนนสะสมอันดับเยาวชนโลกเป็นรางวัลปลอบใจ จำนวน 60 คะแนน ขณะที่ อาร์จุน ผ่านเข้ารอบก่อนรองชนะเลิศ พบกับ เจค เดมโบ้ จากออสเตรเลีย มือวาง 9 และมือ 82 เยาวชนโลก จากนั้นเป็นการแข่งขันประเภทหญิงคู่ รอบก่อนรองชนะเลิศ "บัว" กมลวรรณ ยอดเพ็ชร จับคู่กับ คานอน ซาวาชิโระ จากญี่ปุ่น เป็นคู่มือวาง 2 ของรายการ พบกับ เรเน่ อลาเม และ รีอันนา อลาเม คู่พี่น้องนักหวดจากออสเตรเลีย คู่มือวาง 5 ของรายการ ซึ่งคู่นี้เคยได้แชมป์หญิงคู่ เจ200 ที่ประเทศไทย เมื่อวันที่ 1 มี.ค. ที่ผ่านมา ผลการแข่งขัน ปรากฏว่า คู่ของ กมลวรรณ ผนึกกำลังกันสู้ ช่วยกันหวดจนเอาชนะได้สำเร็จ ด้วยสกอร์ 6-4 ทั้งสองเซต ควงคู่กันเข้ารอบรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบสาม (16 คน) เรเน่ อลาเม (4-ออสเตรเลีย) ชนะ อาสึนะ อิจิโอกะ (ญี่ปุ่น) 7-5, 7-5 โอ จียอน (เกาหลีใต้) ชนะ จิเซลล์ สิไบ (ออสเตรเลีย) 4-6, 6-3 และ 7-6(1) เรนะ โกโตะ (1-ญี่ปุ่น) ชนะ เหว่ย จางเฉียน (13-จีน) 6-3, 6-2 เย่ ชิยู่ (14-จีน) ชนะ คาน่อน ซาวาชิโระ (3-ญี่ปุ่น) 6-0, 6-4 เส้า หยูซาน (7-จีน) ชนะ เอวา เบ็ค (9-ออสเตรเลีย) 6-1, 6-0 หวัง หยูฮั่น (2-จีน) ชนะ ริโย โยชิดะ (ญี่ปุ่น) 6-3, 6-3 ฉู อี้ฮั่น (5-จีน) ชนะ ไอชิ ดาส (12-นิวซีแลนด์) 6-2, 6-2 ชายเดี่ยว รอบสาม (16 คน) ครูซ ฮิววิตต์ (6-ออสเตรเลีย) ชนะ เอโตะ โคมาดะ (ญี่ปุ่น) 6-2, 6-2 เรียว ทาบาตะ (1-ญี่ปุ่น) ชนะ ฮิเตช ชัวฮาน (14-อินเดีย) 6-2, 6-3 ไท โฮส (4-ออสเตรเลีย) ชนะ ไค ทอมป์สัน (ฮ่องกง) 7-5, 6-4 โก มิน โฮ (เกาหลีใต้) ชนะ เรธิน ปรานาฟ เซนธิล กุมาร์ (5-อินเดีย) 5-7, 5-0 Ret. (ตะคริว) เจค เดมโบ้ (9-ออสเตรเลีย) ชนะ ซามาร์ธ ซาฮิตา (อินเดีย) 6-4, 6-4</p>
<!-- /wp:paragraph -->

<!-- wp:image {"id":49246,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/494136490_1113127457516902_1522558596982915142_n-1024x683.jpg" alt="" class="wp-image-49246"/></figure>
<!-- /wp:image -->