<!-- wp:paragraph {"align":"center","style":{"typography":{"fontSize":20},"color":{"background":"#c4d8e0"}}} -->
<p class="has-text-align-center has-background" style="background-color:#c4d8e0;font-size:20px"><strong>ทีมเดวิสคัพไทยกำลังใจดี-ไร้อาการเจ็บคุ้นชินสนาม-บอล-อากาศ พร้อมสู้ศึก! </strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของคณะเทนนิสทีมชาติไทยที่เข้าร่วมการแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" โซนเอเชีย/โอเชียเนีย กลุ่ม 3 ณ เมืองบั๊กนิญ สาธารณรัฐสังคมนิยมเวียดนาม ระหว่างวันที่ 14 - 19 ก.ค. 2568 ล่าสุด เมื่อวันที่ 12 ก.ค. นักหวดหนุ่มทีมชาติไทย ประกอบด้วย "ณัฐ" ปรัชญา อิสโร, "แมงปอ" ภวิชญ์ สอนหลักทรัพย์, "แม็กซิ" แม็กซิมัส ภราพล โจนส์ ได้ฝึกซ้อมเป็นวันที่ 2 ทั้งช่วงเช้าและช่วงเย็น ในการฝึกซ้อมครั้งนี้ "โค้ชเอ็กซ์" นายพชรพล คำสมาน กัปตันทีม ได้ให้นักกีฬาทำความคุ้นเคยกับพื้นสนามและบอล โดยมี "ผู้พันหลอด" พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีม ดูแลการฝึกซ้อมอย่างใกล้ชิด "โค้ชเอ็กซ์" กล่าวว่า นักกีฬาปรับตัวกับสนามและลูกบอลได้ดี สภาพสนามใกล้เคียงกับที่ซ้อมมาที่ประเทศไทย การกระดอนของลูกบอลไม่แตกต่างกันมากนัก สภาพอากาศก็มีฝนตกลงมาบ้าง โดยได้เน้นย้ำให้ดูแลสุขภาพเป็นหลัก ทั้ง 3 คนที่เดินทางมาถึงแล้วมีความพร้อม ไม่มีอาการบาดเจ็บ อีก 2 คน จะตามมาในวันที่ 13 ก.ค. คือ "บูม" กษิดิศ สำเร็จ และ "โอเว่น" ธนเพชร ฉันทะ หลังจบภารกิจที่ประเทศจีน ก็จะมาสมทบ และพร้อมแข่งขันในวันที่ 14 ก.ค.</p>
<!-- /wp:paragraph -->

<!-- wp:paragraph -->
<p>"หลังจากซ้อมมาแล้ว 2 วัน ไม่มีปัญหาอะไร ได้รับการสนับสนุนที่ดีจากสมาคมกีฬาลอนเทนนิสฯ และผู้จัดการทีม สภาพจิตใจถือว่าดีมาก ๆ เป็นทีมที่เหมือนพี่น้องที่รู้จักกันดีอยู่แล้ว มีความรักสามัคคีกันดีในทีม" โค้ชเอ็กซ์ กล่าว ภวิชญ์ กล่าวว่า ครั้งนี้เป็นการติดทีมชาติครั้งแรกของตัวเอง รู้สึกตื่นเต้นและภูมิใจที่ได้มาเล่นในทัวร์นาเมนต์ของทีมชาติ ตนคาดหวังว่าจะช่วยทีมชาติไทยจบอันดับ 1 ของกลุ่ม 3 เพื่อไปเพลย์ออฟ เวิลด์กรุ๊ป 2 ให้ได้ ส่วนเรื่องสนามนั้น มีความคล้ายกับหลายที่ที่เคยไปแข่งขันมา ซึ่งมีบางจุดที่ต้องปรับตัว แต่ก็ปรับได้ดีมากขึ้นเรื่อย ๆ เรื่องลูกบอลก็ไม่มีปัญหา ในเรื่องความพร้อมก็พร้อมเต็มร้อย ถ้าได้รับโอกาสให้ลงสนามจะสู้อย่างเต็มที่ เพราะเตรียมตัวมาอย่างดีตั้งแต่ต้นปีแล้ว ด้าน แม็กซิมัส กล่าวว่า ไม่เคยมาแข่งขันที่เวียดนามเลย แต่ได้เตรียมความพร้อมมาอย่างดีสำหรับทุกรายการที่แข่งขันอยู่แล้ว เรื่องสนามกับบอลอาจต้องปรับตัวบ้าง แต่ก็ไม่มีปัญหา เป้าหมายคือการได้เลื่อนชั้นขึ้นไปสู่ เพลย์ออฟ เวิลด์กรุ๊ป 2 ให้ได้ สำหรับการแข่งขัน "2025 เดวิสคัพ" โซนเอเชีย/โอเชียเนีย กลุ่ม 3 จะมีการประชุมกัปตันทีม ในวันที่ 13 ก.ค. และจะมีการจับสลากแบ่งสายในวันเดียวกัน</p>
<!-- /wp:paragraph -->

<!-- wp:image {"id":50658,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518067785_1168205982009049_5402366428095743754_n-1024x683.jpg" alt="" class="wp-image-50658"/></figure>
<!-- /wp:image -->