<!-- wp:paragraph {"align":"center","style":{"typography":{"fontSize":20},"color":{"background":"#cce0e9"}}} -->
<p class="has-text-align-center has-background" style="background-color:#cce0e9;font-size:20px"><strong>"พัชรินทร์" ฟอร์มฮอตทะลุชิงอีกสัปดาห์โคจรชนสาวญี่ปุ่น-หวดไอทีเอฟเวิลด์ทัวร์ บุณยวีร์ กับ ทรรศพร ได้รองแชมป์หญิงคู่ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์ที่ 2 ที่สนามเทนนิส มหาวิทยาลัยเกษตรศาสตร์ วิทยาเขตกำแพงแสน จ.นครปฐม เมื่อวันที่ 26 ก.ค. 2568 เข้าโค้งสุดท้ายของการแข่งขัน ไฮไลท์เทนนิสหญิง รายการ ITF Women's World Tennis Tour (4) ชิงเงินรางวัลรวม 15,000 ดอลลาร์สหรัฐ หรือประมาณ 512,550 บาท ประเภทหญิงเดี่ยว "อีฟ" พัชรินทร์ ชีพชาญเดช นักเทนนิสสาวไทย มือ 609 ของโลก ทะยานสู่รอบชิงชนะเลิศ เป็นสัปดาห์ที่ 2 ติดต่อกัน หลังจากใช้ชั้นเชิงและประสบการณ์ปราบนักหวดที่ถนัดซ้าย "มิโอะ มูชิกะ" จากญี่ปุ่น มือ 791 ของโลก ได้ 2 เซตรวด ด้วยสกอร์ 6-4 และ 6-3 ในเวลา 1 ชั่วโมง 28 นาที พัชรินทร์ ซึ่งเป็นเจ้าของแชมป์หญิงเดี่ยวสัปดาห์แรก จะลุ้นแชมป์สัปดาห์ที่ 2 ในรอบชิงชนะเลิศกับนักหวดที่เข้ามาจากรอบคัดเลือก "ยูโนะ คิตะฮาระ" สาวญี่ปุ่น มือ 843 ของโลก ที่ตัดเชือกชนะนักเทนนิสร่วมชาติ มาโอ มูชิกะ มือ 802 ของโลก 2-0 เซต 6-4, 6-2 ประเภทหญิงคู่ รอบชิงชนะเลิศ "แตงโม" บุณยวีร์ ธรรมไชยวัฒน์ และ "แต้ว" ทรรศพร นาคหล่อ คู่มือวาง 3 ปราชัยให้แก่ คิม นา ริ จากเกาหลีใต้ และ เย่ ฉิว หยู จากจีน ซึ่งเป็นคู่มือวาง 1 ด้วยสกอร์ 2-6 และ 3-6 ทำให้คู่สาวไทยได้รองแชมป์</p>
<!-- /wp:paragraph -->

<!-- wp:paragraph -->
<p>ในพิธีมอบรางวัล นายวิเชษฐ์ ทีปกากร อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้เกียรติเป็นประธานมอบโล่และเงินรางวัลให้แก่นักกีฬา ซึ่งคู่แชมป์ คิม นา ริ กับ เย่ ฉิว หยู ได้รับเงินรางวัลร่วมกัน 955 ดอลลาร์สหรัฐ หรือประมาณ 32,632 บาท และคะแนนสะสมอันดับโลก คนละ 15 แต้ม ส่วนคู่สาวไทย รองแชมป์ ได้รับร่วมกัน 515 ดอลลาร์สหรัฐ หรือประมาณ 17,597 บาท และคะแนน คนละ 10 แต้ม ขณะที่ เทนนิสชาย รายการ ITF Men's World Tennis Tour (5) ชิงเงินรางวัลรวม 15,000 ดอลลาร์สหรัฐ หรือประมาณ 512,550 บาท ประเภทชายคู่ แข่งขัน 2 รอบ โดยผลรอบรองชนะเลิศ ฐานทัพ สุขสำราญ กับ ยูกิ โมจิซึกิ จากญี่ปุ่น พ่ายให้แก่ ชุง ยุน ซอง กับ ควอน ซุนวู คู่เกาหลีใต้ 0-6, 3-6 ส่วนอีกคู่ สาย คาร์ทีค เรดดี้ กันต้า จากอินเดีย กับ โทโมฮิโระ มาซาบายาชิ จากญี่ปุ่น คู่มือวาง 3 ชนะ โจชัว ชาร์ลตัน กับ เจสซี่ เดลานีย์ คู่มือวาง 1 จากออสเตรเลีย 6-1, 6-7(5-7) และซูเปอร์ไทเบรก 10-8 ฉะนั้น คู่ชิงชนะเลิศ จึงเป็นการพบกันระหว่าง ชุง ยุน ซอง, ควอน ซุนวู คู่เกาหลีใต้ กับ สาย คาร์ทีค เรดดี้ กันต้า จากอินเดีย กับ โทโมฮิโระ มาซาบายาชิ จากญี่ปุ่น โดยผลการแข่งขัน คู่เกาหลีใต้ ชนะ 2-0 เซต 6-3, 6-3 ในพิธีมอบรางวัล ผู้ช่วยศาสตราจารย์ ดร. ว่าที่ร้อยตรี ศิริชัย ศรีพรหม ผู้ช่วยอธิการบดีฝ่ายบริหาร กีฬา และศิลปวัฒนธรรม วิทยาเขตกำแพงแสน ให้เกียรติเป็นประธานมอบโล่รางวัลและเงินรางวัลให้แก่นักกีฬาประเภทชายคู่ ซึ่งคู่เกาหลีใต้ ในฐานะแชมป์ ได้รับ 930 ดอลลาร์สหรัฐ หรือประมาณ 31,778 บาท และคะแนน คนละ 15 แต้ม ส่วนคู่รองแชมป์ ได้รับ 540 ดอลลาร์สหรัฐ หรือประมาณ 18,451 บาท และคะแนน คนละ 8 แต้ม</p>
<!-- /wp:paragraph -->

<!-- wp:image {"id":50989,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/523577699_1179693867526927_8745905256046373304_n-1024x683.jpg" alt="" class="wp-image-50989"/></figure>
<!-- /wp:image -->