<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a301"}}} -->
<p class="has-text-align-center has-vce-bg-color has-text-color has-background" style="background-color:#00a301;font-size:22px"><strong>"พลอยเพชร" โชว์ฟอร์มมือวาง 1 ไม่เสียเกม<br>"ปาณะวัฒศ์" ฟอร์มฮอตลิ่วหวด "แอลทีเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์" ครั้งที่ 1 ของปี 2024 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 11 มิ.ย. 2567 เป็นการแข่งขันรอบเมนดรอว์วันที่สอง
  "น้องพลอย" พลอยเพชร ด้วงเขียว นักเทนนิสดาวรุ่งจากสงขลา มือ 115 เยาวชนเอเชีย ดีกรีทีมชาติไทย รุ่นอายุไม่เกิน 12 ปี โชว์ฟอร์มมือวางอันดับ 1 ของรายการ ระเบิดฟอร์มเก่งออกมาหวดเอาชนะ นาตาลี เฉิน มือ 262 เยาวชนเอเชีย และมือวาง 9 จากสิงคโปร์ โดยไม่เสียเกม 6-0 และ 6-0 ในการแข่งขันประเภทหญิงเดี่ยว รอบสอง (16 คน) และส่งผลให้ พลอยเพชร ฉลุยสู่รอบก่อนรองชนะเลิศ หรือ 8 คนสุดท้าย ไปพบกับ ณัฐธิดา แท่นวัฒนกุล มือ 274 เยาวชนเอเชีย และมือวาง 11 จากไทย ที่โชว์ฟอร์มเก่งปราบ อาฮาน่า ดาส มือ 174 เยาวชนเอเชีย และมือวาง 5 จากอินเดีย 6-4, 6-1
  ด้านประเภทชายเดี่ยว รอบสอง (16 คน) ปาณะวัฒศ์ เซี่ยงเห็น นักเทนนิสเยาวชนไทย มือ 328 เยาวชนเอเชีย ที่รอบแรกสามารถล้มมือวางอันดับ 1 ของรายการ โซฮาอิบ อัฟซาล มาลิก มือ 26 เยาวชนเอเชียมาได้ ก็ยังทำผลงานได้ดีต่อเนื่อง ลงแข่งขันรอบสองเอาชนะ ธันวานันท์ ปราวีน มือ 709 เยาวชนเอเชีย จากอินเดีย ที่เข้ามาจากรอบคัดเลือก ได้ 2 เซตรวด 6-0, 6-1 ส่งผลให้ ปาณะวัฒศ์ ผ่านเข้ารอบก่อนรองชนะเลิศ ไปพบกับ ฌาน เลาอมรพาณิชย์ มือวาง 5 และมือ 187 เยาวชนเอเชีย ที่หวดชนะ คลิฟตัน เมเยอร์ คานธา จากอินโดนีเซีย มือ 283 เยาวชนเอเชีย 6-0, 7-5
  ในส่วนผลการแข่งขันของนักเทนนิสเยาวชนไทยรายอื่น มีดังนี้ ประเภทหญิงเดี่ยว รอบสอง แพรวา เทพหัสดิน ณ อยุธยา (วาง 4) ชนะ เอลลี่ ชัว (ฮ่องกง) 6-3, 6-0 พิมพ์พิศา วงษ์วานิชขจร (วาง 14) ชนะ คลอเดีย ซวน ซวน ตัน (วาง 3-มาเลเซีย) 6-1, 6-0 อัญวีณ์ ไพศาลภาณุวงศ์ (วาง 7) ชนะ ณชัญญา ธรรมมงคล 6-2, 6-0 พัทธ์ธีรา ตันพิพัฒน์ (วาง 10) แพ้ ซี ซวน ออง (วาง 6-มาเลเซีย) 1-6, 6-7(6-8) อาภรนันท์ โซเฟีย แสงสุชาติ แพ้  ชิโฮะ ชิราอิ (วาง 13-ญี่ปุ่น) 2-6, 4-6 จิรัฏฐ์ อุดมอัครพล (วาง 12) แพ้ เจเนวีฟ ซี ลิน ลิม (วาง 2-สิงคโปร์) 0-6, 1-6
  ประเภทชายเดี่ยว รอบสอง ปัณณพรรธน์ นิ่มนวลกุล ชนะ พิระภัทร พิระภาค (วาง8) 6-2, 6-3 ณปราธ ละไล (วาง 7) ชนะ เจิ้ง ตี้ย่า (จีน) 6-0, 6-4 พัชรวุฒิ อานันทนะสุวงศ์ แพ้ เจย์เดน เวง บี (วาง 6-ฮ่องกง) 2-6, 1-6 เดนิส เขียวรักษา แพ้ จัสติน ลี (วาง 2-สิงคโปร์) 0-6, 1-6
  สำหรับผลการแข่งขันคู่อื่น ๆ ดูรายละเอียดได้ที่ https://atf.tournamentsoftware.com/tournament/9e352bb9-72f3-490e-945c-5a001e0e68ca/Matches</code></pre>
<!-- /wp:code -->

<!-- wp:image {"id":43615,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4495-1024x683.jpeg" alt="" class="wp-image-43615"/></figure>
<!-- /wp:image -->