<!-- wp:paragraph {"align":"center","style":{"typography":{"fontSize":20},"color":{"background":"#b1c4cc"}}} -->
<p class="has-text-align-center has-background" style="background-color:#b1c4cc;font-size:20px"><strong>นักหวดรุ่น 12 ปี ทีมชายไทยลิ่ว 8 ทีมสุดท้ายดวล เกาหลีใต้ ชิงตั๋วแมทช์ตัดเชือกศึกเอทีเอฟ </strong></p>
<!-- /wp:paragraph -->

<!-- wp:paragraph -->
<p>ผลการแข่งขันเทนนิสเยาวชน รุ่นอายุไม่เกิน 12 ปี รายการ ATF 12U Intercontinental Team Competition (เอทีเอฟ ทเวลฟ อันเดอร์ อินเตอร์คอนติเนนตัล ทีม คอมเพทติชั่น) ที่เชิมเคนต์ ประเทศคาซัคสถาน เมื่อคืนวันที่ 1 ต.ค. 2568 ปรากฏว่า ทีมนักหวดลูกสักหลาดไทยคว้าชัยได้ทั้งทีมชายและทีมหญิง ทั้งนี้ ก่อนที่การแข่งขันจะเริ่มขึ้น มีฝนตกลงมาอย่างหนัก ทำให้การแข่งขันต้องเลื่อนออกไปหลายชั่วโมง จนกระทั่งสามารถกลับมาแข่งขันได้ในช่วงเย็นตามเวลาท้องถิ่น ประเภททีมชาย รอบพบกันหมด แมทช์สุดท้าย กลุ่ม บี ทีมไทย ภายใต้การคุมทีมของ "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาย เฉือนชนะ ทีมแอฟริกา 2-1 คู่ ซึ่งมีผลดังนี้ เดี่ยวมือสอง นวธรณ์ ผลากรกุล แพ้ เบน รอมธาน ชาบานี โมฮาเหม็ด อาซิซ 1-2 เซต 6-3, 4-6 และ 1-6 เดี่ยวมือหนึ่ง ลีโอ โกวิทวัฒนชัย ชนะ เจคอบส์ ปีเตอร์ มุลเลอร์ 2-0 เซต 6-2, 6-3 และประเภทคู่ ลีโอ กับ ก้องภพ แซ่ลิ้ม ชนะ เบน รอมธาน ชาบานี โมฮาเหม็ด อาซิซ กับ เจคอบส์ ปีเตอร์ มุลเลอร์ 2-0 เซต 6-4, 6-1) จากผลการแข่งขันในรอบแบ่งกลุ่มพบกันหมด รวม 2 วันที่ผ่านมา ทีมชายไทย มีผลงานชนะ 1 แพ้ 1 แมทช์ และเป็นอันดับ 2 ของกลุ่ม บี ด้วยการมี 2 คะแนน ได้ผ่านเข้ารอบก่อนรองชนะเลิศ ไปพบกับ เกาหลีใต้ ในขณะที่ อันดับ 1 ออสเตรเลีย มี 6 คะแนนเต็ม ส่วน ทีมแอฟริกา มี 1 คะแนน ทางด้านประเภททีมหญิง กลุ่ม บี ทีมไทย หวดส่งท้ายรอบพบกันหมด พบกับ โคลัมเบีย ตัวแทนจากทวีปอเมริกาใต้ และ ทีมไทย เป็นฝ่ายเฉือนชนะ 2-1 คู่ เดี่ยวมือสอง ณิชวรัชญ์ พลอยเกษมสุข ชนะ โรอา ลูเซียน่า 2-1 เซต 2-6, 6-1 และ 6-0 เดี่ยวมือหนึ่ง อาร์ภรนันท์ โซเฟีย แสงสุชาติ ชนะ เฮอร์นันเดซ ฮันนาห์ 2-1 เซต 6-4, 2-6 และ 7-5 ขณะที่ประเภทคู่ ณิชวรัชญ์ กับ ศิริกร พูลผล แพ้ รอแอ ลูเซียนา กับ ยูสติ กาเบรียลา 0-2 เซต 1-6, 0-6 สรุปผลการแข่งขันในรอบแบ่งกลุ่มพบกันหมด 2 วันที่ผ่านมา ปรากฏว่า ทีมหญิงไทย มี 2 คะแนน ส่วน นิวซีแลนด์ มี 4 คะแนน และ โคลัมเบีย มี 3 คะแนน ส่งผลให้ ทีมไทย เป็นอันดับ 3 ของกลุ่ม บี หล่นไปเล่นรอบจัดอันดับ 9-12 โดยแมทช์แรกจะพบกับ ฮ่องกง อนึ่ง คณะเทนนิสไทยชุดนี้ ประกอบด้วย "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาย, "โค้ชโอ" นายสุขุม กิจวิจารณ์ ผู้ฝึกสอนทีมหญิง, นายบุญมี โพธิ์ไพจิตร เจ้าหน้าที่นวด ส่วนนักกีฬาทีมชาย ได้แก่ นวธรณ์ ผลากรกุล, ลีโอ โกวิทวัฒนชัย, ก้องภพ แซ่ลิ้ม ส่วนทีมหญิง ได้แก่ ณิชวรัชญ์ พลอยเกษมสุข, ศิริกร พูลผล และ อาร์ภรนันท์ โซเฟีย แสงสุชาติ</p>
<!-- /wp:paragraph -->

<!-- wp:image {"id":52270,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/10/558860508_1235640825265564_7378584929702801549_n-1024x768.jpg" alt="" class="wp-image-52270"/></figure>
<!-- /wp:image -->