<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3007c"}}} -->
<p class="has-text-align-center has-vce-bg-color has-text-color has-background" style="background-color:#a3007c;font-size:22px"><strong>"ซาเละฟรีรัส-ดานี่"พลิกล้มเต็ง1ลิ่วชิงฯบีชเทนนิสฯสนาม5</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชายหาด รายการ "บีช เทนนิส แชมเปี้ยนชิพ" สนามที่ 5 ชิงเงินรางวัลรวม 50,000 บาท ที่สนามเกรต้า สปอร์ต คลับ พัทยา จ.ชลบุรี เมื่อวันที่ 30 มิ.ย.66 เข้าสู่รอบรองชนะเลิศ โดยประเภทชายคู่ มีการพลิกล็อค เมื่อคู่มือวาง 1 ของรายการ ศักดา แซ่หว่อง จากชลบุรี กับ ซูซูมุ คาวาชิมะ จากญี่ปุ่น ไม่สามารถผ่านเข้าสู่รอบชิงชนะเลิศได้ หลังถูก ซาเละฟรีรัส อัลมุฟาฎี กับ ดานี่ บาราทท์ จากชลบุรี ต้อนชนะขาด 2 เซตรวด ด้วยสกอร์ 6-1 และ 6-1
   ซาเละฟรีรัส กับ ดานี่ กอดคอกันทะลุเข้าไปชิงชนะเลิศทันที โดยจะต้องไปเจอ คู่มือวาง 2 ของรายการ ภูวไนย นนท์อ่อน จากร้อยเอ็ด กับ เล็กลามัตย์ แฮริสัน จากชลบุรี ที่ผ่านเข้ารอบได้หลังต้องออกแรงเฉือนชนะ จิรัฏฐ์ นวสิริสมบูรณ์ กับ โอฬาร ตังวงศ์กิจ จากชลบุรี ไปแบบหืดขึ้นคอ 2-1 เซต ด้วยสกอร์ 4-6, 7-5 และ ซูเปอร์ไทเบรก 11-9
   ด้านหญิงคู่ รอบรองชนะเลิศ อรปรีย์ญา อินทร์เพ็ง จากพะเยา กับ มะยุรี หาญมนตรี จากชลบุรี คู่มือวาง 1 ของรายการ เฉือนชนะ อัชฌา กมลเสรีรัตน์ จากชลบุรี กับ สัมฤทธิ์ พลวิสุทธิ์ จากอำนาจเจริญ 2-1 เซต ด้วยสกอร์ 6-4, 3-6 และ ซูเปอร์ไทเบรก 10-8
   อรปรีย์ญา กับ มะยุรี ทะลุเข้าไปชิงดำเพื่อลุ้นแชมป์กับคู่ของ ประกายกานต์ สาวิสิทธิ์ กับ ไอริน ศรีไตรเฮือง จากชลบุรี ที่ช่วยกันพลิกล้มคู่มือวาง 2 ของรายการ สุกัญญา สาลีแผง จากชลบุรี กับ เย็นจิตร บุญชาญ จากสกลนคร 6-4 และ 6-1
    ส่วนคู่ผสม รอบรองชนะเลิศ อมารี เสตติวงศ์ จากกทม. กับ เล็กลามัตย์ แฮริสัน จากชลบุรี คู่มือวาง 3 ของรายการ พลิกล็อคเอาชนะคู่มือวาง 1 นุกูล รักความสุข กับ ประกายกานต์ สาวิสิทธิ์ จากชลบุรี 2 เซตรวด ด้วยสกอร์ 6-2 และ 6-4 
   อมารี กับ เล็กลามัตย์ ผ่านเข้าไปชิงชนะเลิศกับ ซาเละฟรีรัส อัลมุฟาฎี จากชลบุรี กับ อรปรีย์ญา อินทร์เพ็ง จากพะเยา คู่มือวาง 2 ของรายการ ที่ชนะ สุกัญญา สาลีแผง กับ ศักดา แซ่หว่อง คู่มือวาง 4 จากชลบุรี 7-6(5), 1-6 และซูเปอร์ไทเบรก 10-8</code></pre>
<!-- /wp:code -->

<!-- wp:image {"id":38350,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/B7170B36-580A-4BF8-8FE9-555C3D5FE085-1024x683.jpeg" alt="" class="wp-image-38350"/></figure>
<!-- /wp:image -->