<!-- wp:paragraph {"align":"center","style":{"typography":{"fontSize":20},"color":{"background":"#ccf1e0"}}} -->
<p class="has-text-align-center has-background" style="background-color:#ccf1e0;font-size:20px"><strong>เทนนิสถ้วยใหญ่ ปทท. ได้คู่ชิงแชมป์<br>"แพตตี้"ดวล"หมิว"-"จิรัฏฐ์"สู้"กฤติน"</strong></p>
<!-- /wp:paragraph -->

<!-- wp:paragraph -->
<p> การแข่งขันเทนนิสเพื่อความชนะเลิศแห่งประเทศไทย ครั้งที่ 81 ประจำปี 2564 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 23 ธ.ค. 2564 ประเภทหญิงเดี่ยว รอบรองชนะเลิศ "แพตตี้" พิมพ์รดา จัตวาพรวนิช นักหวด กทม. วัย 18 ปี พกดีกรีทีมชาติไทยชุดใหญ่ และเป็นมือวาง 8 พบกับ "รวงข้าว" ลัลนา ธาราฤดี สาวนครศรีธรรมราช วัย 17 ปี มือวาง 7 ดีกรีทีมชาติไทยชุดใหญ่เช่นกัน ปรากฏว่า พิมพ์รดา หวดได้อย่างมั่นใจและทำได้ดีในจังหวะสำคัญ เป็นฝ่ายชนะ 2-0 เซต 6-1, 6-4</p>
<!-- /wp:paragraph -->

<!-- wp:paragraph -->
<p> ด้านหญิงเดี่ยวนัดตัดเชือกอีกคู่ "หมิว" สลักทิพย์ อุ่นเมือง เยาวชนทีมชาติไทยจากนนทบุรี วัย 16 ปี มือวาง 15 พบ "ทีที" ไทร่า ลิธิบี เยาวชนทีมชาติไทยจาก กทม. วัย 15 ปี มือวาง 16 ปรากฏว่า สลักทิพย์ ได้การวางบอลที่แม่นยำและกราวด์สโตรกที่เหนียวแน่น ช่วยให้เก็บชัยได้ 2 เซตรวด 6-2, 6-2 ทำให้ สลักทิพย์ จะชิงชนะเลิศกับ พิมพ์รดา ในวันที่ 25 ธ.ค. เวลา 09.00 น. </p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบรองชนะเลิศ "เมฆ" จิรัฏฐ์ นวสิริสมบูรณ์ นักหวด กทม. มือวาง 10 พบ "ณัฐ" ปรัชญา อิสโร จากสงขลา ปรากฏว่า จิรัฏฐ์ หวดได้เฉียบขาด เป็นฝ่ายชนะ 2-0 เซต 6-4, 6-2 ผ่านเข้าชิงชนะเลิศกับ "ก็อต" กฤติน โกยกุล จากพังงา มือวาง 8 ที่ตัดเชือกชนะ "โอเว่น" ธนเพชร ฉันทะ จากประจวบคีรีขันธ์ มือวาง 3 ได้ 2 เซตรวด 6-4, 6-2 โดยจะชิงชนะเลิศกัน วันที่ 25 ธ.ค. เวลา 09.00 น. </p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงคู่ รอบรองชนะเลิศ ชมภู่ทิพย์ จันดาเขต (นนทบุรี)-ลัลนา ธาราฤดี (นครศรีธรรมราช) คู่มือวาง 1 ของรายการ ชนะ สลักทิพย์ อุ่นเมือง (นนทบุรี)-ไทร่า ลิธิบี (กทม.) คู่มือวาง 4 ของรายการ 6-1, 6-4 วรัญญา วงค์เทียนชัย (เชียงราย)-วรัชญา วงค์เทียนชัย (เชียงราย) ชนะ พิมพ์รดา จัตวาพรวนิช (กทม.)-ภาวินี ร่วมรักษ์ (กทม.) คู่มือวาง 2 ของรายการ 6-4, 6-4 </p>
<!-- /wp:paragraph -->

<!-- wp:paragraph -->
<p>ประเภทชายคู่ รอบรองชนะเลิศ ฐานทัพ สุขสำราญ (ลพบุรี)-ปรัชญา อิสโร (สงขลา) คู่มือวาง 5 ของรายการ ชนะ กันตินันท์ สูตินันท์โอภาส (ลำปาง)-สรรค์ชัย รติวัฒน์ (กทม.) คู่มือวาง 7 ของรายการ 6-4, 6-2 จิรัฏฐ์ นวสิริสมบูรณ์ (กทม.)-ยุทธนา เจริญผล (อ่างทอง) คู่มือวาง 4 ของรายการ ชนะ ณัฐสิทธิ์ กุลสุวรรณ์ (กาญจนบุรี)-อนพัช ทิมางกูร (กทม.) คู่มือวาง 2 ของรายการ 6-3, 7-6(5)</p>
<!-- /wp:paragraph -->

<!-- wp:image {"id":30469,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/269715125_4876363862386543_6931620241643847989_n.jpg" alt="" class="wp-image-30469"/></figure>
<!-- /wp:image -->