<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>“พัชรินทร์”ชนะมือวาง-“มนัญชญา”ล้มยักษ์หวด“เอส เอ ที”</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชายและหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต พรีเซนเต็ด บาย เอส เอ ที (1)" สัปดาห์ที่ 1 ชิงเงินรางวัลรวม รายการละ 25,000 ดอลลาร์สหรัฐ หรือประมาณ 800,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 ม.ค.2563 คู่ที่น่าสนใจ ประเภทหญิงเดี่ยว เมนดรอว์ รอบแรก "อีฟ" พัชรินทร์ ชีพชาญเดช นักเทนนิสไทย มือ 817 ของโลก ซึ่งได้ไวลด์การ์ดหรือสิทธิพิเศษเข้าร่วมการแข่งขัน พบกับ ซุน ฟาง หยิง นักเทนนิสจีน มือ 220 ของโลก และมือวาง 8 ของรายการ ปรากฏว่า คู่นี้ดวลกันสนุก ต้องตัดสินด้วยไทเบรกกว่าจะได้ผู้ชนะ ซึ่งเป็น พัชรินทร์ ที่ชนะ 2-0 เซต 7-6(5) และ 7-6(4) พัชรินทร์ ผ่านเข้ารอบสอง รอพบผู้ชนะระหว่าง เพียงธาร ผลิพืช นักเทนนิสไทย กับ ลูเครเซีย สเตฟานีนี จากอิตาลี</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบคัดเลือกรอบสุดท้าย ก็น่าสนใจเช่นกัน เมื่อ "ไหม" มนัญชญา สว่างแก้ว นักเทนนิสไทย วัย 17 ปี มือ 553 ของโลก และมือวาง 10 ของรอบคัดเลือก พลิกเอาชนะ คาทาร์ซิน่า คาว่า จากโปแลนด์ มือ 126 ของโลก และมือวาง 1 ของรอบคัดเลือก 2-0 เซต 6-2, 6-2 มนัญชญาได้สิทธิ์เข้าไปหวดต่อในเมนดรอว์ รอบแรก ซึ่งจะพบ เลโอนี คุง จากสวิตเซอร์แลนด์ มือ 324 ของโลก</p>
<!-- /wp:paragraph -->

<!-- wp:paragraph -->
<p>ส่วนผลการแข่งขันของนักเทนนิสไทยรายอื่น หญิงเดี่ยว รอบแรก (32คน) ชมภู่ทิพย์ จันดาเขต แพ้ ชโลเอ้ ปาเก้ต์ (มือวาง4-ฝรั่งเศส) 6-3, 1-6, 0-6 ส่วนชายเดี่ยว รอบแรก คงทรัพย์ คงคา แพ้ ออร์ลอฟ วลาดีสลาฟ (ยูเครน) 4-6, 3-6, กฤติน โกยกุล แพ้ ยูสุเกะ ทาคาฮาชิ (ญี่ปุ่น) 1-6, 3-6</p>
<!-- /wp:paragraph -->

<!-- wp:paragraph -->
<p>ขณะที่ ชายเดี่ยว รอบคัดเลือกรอบสุดท้ายนั้น จิรัฏฐ์ นวสิริสมบูรณ์ แพ้ให้แก่ นา จุง-วุง (เกาหลี) 6-2, 2-6, 3-10(ซูเปอร์ไทเบรก) ส่วน พล วัฒนกูล แพ้ เบน ปาตาเอล (อิสราเอล) 1-6, 1-6 แต่ พล โชคดีได้ ลัคกี้ ลูสเซอร์ จึงได้สิทธิ์เข้าไปเล่นเมนดรอว์ รอบแรก ต่อไป</p>
<!-- /wp:paragraph -->

<!-- wp:paragraph -->
<p>ชายคู่ รอบแรก (16คู่) สนฉัตร รติวัฒน์ /วิชยา ตรงเจริญชัยกุล ชนะ ออสติน แร็ปป์ /รีส สตอลเดอร์ (สหรัฐฯ) 6-1, 6-3, คงทรัพย์ คงคา /ณัฐสิทธิ์ กุลสุวรรณ์ แพ้ มาโกโตะ โอชิ /เรนตะ โตกุดะ (ญี่ปุ่น) 2-6, 2-6, ชญานนท์ แก้วสุทอ /ชาญชัย สุขตนเอง แพ้ เซบาสเตียน ฟานเซลอฟ (เยอรมนี) /โมฮาเหม็ด มามูน (อียิปต์) 2-6, 4-6, พลภูมิ โควาพิทักษ์เทศ /กษิดิศ สำเร็จ แพ้ เรย์ โฮ /หยาง ซุง หัว (ไต้หวัน) 3-6, 4-6</p>
<!-- /wp:paragraph -->

<!-- wp:paragraph -->
<p>หญิงคู่ รอบแรก ศุภาพิชญ์ เกือรัมย์ /มนัญชญา สว่างแก้ว ชนะ เซี๊ยะ ยู่ เชี๊ยะ /หลี่ เพ่ย ฉี (ไต้หวัน) คู่มือวาง 3 ด้วยสกอร์ 7-5, 6-4, เพียงธาร ผลิพืช /โรบุ คาจิตานิ (ญี่ปุ่น) แพ้ โมยูกะ อุชิจิมะ (ญี่ปุ่น) /จาง หยิง (จีน) 2-6, 3-6 และ ธมจันทร์ มอมขุนทด /วรรษชล สวัสดี แพ้ อัคกุล อมานมูราโดว่า (อุซเบกิสถาน) /นิโคเลต้า-คาทาลิน่า ดาสคาลู (โรมาเนีย) คู่มือวาง 4 ด้วยสกอร์ 6-3, 6-7(5-7) และ 8-10 (ซูเปอร์ไทเบรก)</p>
<!-- /wp:paragraph -->

<!-- wp:paragraph -->
<p>     สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25044} -->
<figure class="wp-block-image"><img src="https://www.bucket.cloudaccess9.com/ltatorg/2020/01/83973469_2884883438201272_5428544224955990016_o.jpg" alt="" class="wp-image-25044"/></figure>
<!-- /wp:image -->