<p style="text-align: center;"><strong><span style="font-size: 14pt;">หวดยู-14ไทยชิงอันดับ 9-16ศึกเวิลด์ จูเนียร์ ไฟนอลส์</span></strong></p>
การแข่งขันเทนนิสเยาวชนรุ่นอายุไม่เกิน 14 ปี (ยู-14) รายการ"ไอทีเอฟ เวิลด์ จูเนียร์ เทนนิส ไฟนอลส์ 2018" หรือรอบสุดท้ายของโลก แข่งขันบนสนามดินที่เมืองปรอสเตียยอฟ สาธารณรัฐเช็ก เมื่อวันที่ 8 ส.ค.61 รอบพบกันหมดในสาย นัดที่สาม สายดี ทีมชาย ไทย ที่ลงแข่งมา 2 นัดยังไม่ชนะ พบกับ เปรู ทีมที่ชนะมาแล้ว 1 นัดแพ้ 1 นัด
สำหรับนัดนี้ ทีมนักหวดเยาวชนไทย พยายามรวมพลังกันสู้เต็มที่แต่ก็ต้านความแกร่งของคู่แข่งไม่ไหว พ่ายไป 1-2 คู่
คู่แรก เดี่ยวมือ 2 "ปันปัน" ศิวณัฏฐ์ อุ้ยตยะกุล แพ้ จิอันลูก้า บัลโลต้า อีวาน 3-6, 2-6 คู่สอง เดี่ยวมือ 1 "น็อต" ศุภวัฒน์ แซ่อุ้ย แพ้ กอนาซาโล่ บูเอโน่ 0-6, 1-6 และคู่สาม ประเภทคู่ "ต้นไม้" ธนภัทร นิรันดร กับ "น็อต" ศุภวัฒน์ แซ่อุ้ย ชนะ อิ๊กนาซิโอ บูเซ่ กับ กอนาซาโล่ บูเอโน่ 7-6(3), 7-5
ขณะที่ทีมหญิงไทย อยู่สาย ดี แข่งมาแล้ว 2 นัดแพ้ทั้ง 2 นัดโดยนัดนี้ต้องเจอกับ เวเนซูเอล่า ที่แพ้มาแล้ว 2นัดเช่นกัน โดยผลแข่งขันปรากฎว่า คู่แรก เดี่ยวมือ 2 "ฟ้าใส" กฤติกา แอบเอี่ยม พ่าย ดาเนียล่า ริเวร่า 6-7(4), 4-6 จากนั้นคู่สอง เดี่ยวมือ 1 "หมิว" สลักทิพย์ อุ่นเมือง สามารถหวดเอาชนะ อิซาเบลล่า
โคล์เมนาเรซ 7-5, 6-1 ช่วยให้ทีมไทยตีเสมอ 1-1 ต้องมาตัดสินที่ประเภทคู่ ซึ่ง
ไทยส่ง สลักทิพย์ ลงคู่กับ "รวงข้าว" ลัลนา ธาราฤดี พบ เวเนสซ่า ซัวเรซ กับ ดาเนียล่า ริเวร่า และคู่หวดเยาวชนไทยพยายามสู้เต็มที่เก็บเซตแรกได้ด้วยการชนะ 7-5 ทว่ามาพ่ายในเซตสอง 4-6 และ ซูเปอร์ไทเบรกพ่ายไปหวุดหวิด 8-10 ทำให้ ไทย แพ้ เวเนซูเอล่า ทันที 0-3 คู่
ส่วนการแข่งขันวันที่ 9 ส.ค.จะเป็นรอบจัดอันดับ 9-16 ทีมชายไทย จะพบกับ โมร็อคโก ขณะที่ทีมหญิง พบ แคนาดา

<img class="alignnone size-full wp-image-14265" src="https://www.bucket.cloudaccess9.com/ltatorg/2018/08/FBFDBA9F-292C-425B-8D45-D458062D12E9.jpeg" alt="" width="2048" height="1435" />

<img class="alignnone size-full wp-image-14266" src="https://www.bucket.cloudaccess9.com/ltatorg/2018/08/44334515-AFC8-4BD9-9A10-7BAB2003D4C1.jpeg" alt="" width="2048" height="1536" />
<blockquote><img class="alignnone size-full wp-image-14267" src="https://www.bucket.cloudaccess9.com/ltatorg/2018/08/10301FB0-C872-48E4-A9AB-CCF3C77C3627.jpeg" alt="" width="1108" height="1478" /></blockquote>