<!-- wp:paragraph {"align":"center","textColor":"vce-bg","style":{"color":{"background":"#0018a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0018a3;font-size:22px"><strong>"ประกายกานต์-นิการัตน์" พ่ายหวุดหวิด<br>ศึกไอทีเอฟ บีช เทนนิส เวิลด์ แชมเปี้ยนชิพส์ 2023</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชายหาดชิงแชมป์โลก รายการ "ไอทีเอฟ บีช เทนนิส เวิลด์ แชมเปี้ยนชิพส์ 2023" เกรด W ที่เชเซนาติโก้ เอมิเลีย-โรมาญ่า ประเทศอิตาลี ชิงเงินรางวัลรวม 45,000 ดอลลาร์สหรัฐ หรือประมาณ 1,530,000 บาท เปิดฉากการแข่งขันวันแรก เมื่อวันที่ 15 พฤษภาคม 2566 โดยมีนักเทนนิสชายหาดทีมชาติไทยชุดใหญ่เข้าร่วมการแข่งขันด้วย
       นักกีฬาหญิง ได้แก่ นิการัตน์ วาทีนุกิจ, ประกายกานต์ สาวิสิทธิ์ และนักกีฬาชาย เนติวิศน์ เป็งวรรณา, เล็กลามัตย์ แฮริสัน โดยมี "โค้ชเอม" ดร.ไพรินทร์ ปัญจศิลป รับบทผู้ฝึกสอนให้ทีมไทยในการแข่งขันครั้งนี้ ร่วมด้วยการทำหน้าที่เทรนเนอร์ของ นายวันชนะ ปูรณวัฒนกุล
       ผลการแข่งขันของนักกีฬาไทย เมื่อคืนวันที่ 15 พ.ค.ที่ผ่านมา ประเภทชายคู่ คัดเลือก รอบแรก (สาย 64) เล็กลามัตย์ แฮริสัน กับ เนติวิศน์ เป็งวรรณา พ่ายให้แก่ เคลาดิโอ คาสตอเร่ กับ ฟิลิปโป้ อิลารี่ นักหวดเจ้าถิ่น อิตาลี 0-2 เซต 3-6 และ 0-6
       ด้านหญิงคู่ คัดเลือก รอบแรก (สาย 32) ประกายกานต์ สาวิสิทธิ์ กับ นิการัตน์ วาทีนุกิจ เป็นคู่มือวางอันดับ 13 ของการคัดเลือก ปราชัยให้แก่ โรซาลบ้า ลูออนโก้ จากอิตาลี ที่จับคู่กับ ซาร์ก้า ซานโนนี่ จากสาธารณรัฐเช็ก ไปอย่างน่าเสียดาย 1-2 เซต ด้วยสกอร์ 3-6, 6-3 และซูเปอร์ไทเบรก 10-12</code></pre>
<!-- /wp:code -->

<!-- wp:image {"id":37332,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/8200200B-3E1A-48CB-B578-300DF0E7E10B-1024x768.jpeg" alt="" class="wp-image-37332"/></figure>
<!-- /wp:image -->