<!-- wp:paragraph {"align":"center","style":{"typography":{"fontSize":20},"color":{"background":"#c6dce5"}}} -->
<p class="has-text-align-center has-background" style="background-color:#c6dce5;font-size:20px"><strong>หนูน้อยนักหวดลูกสักหลาดจาก 11 ประเทศสุดชื่นมื่นลอนเทนนิสฯ เลี้ยงต้อนรับ-แจกของระลึกประเทศไทย </strong></p>
<!-- /wp:paragraph -->

<!-- wp:paragraph -->
<p>วันที่ 12 มิถุนายน 2568 ณ โรงแรมปทุมธานี เพลส จ.ปทุมธานี สมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้เป็นเจ้าภาพจัดงานเลี้ยง "Welcome Party" ต้อนรับคณะนักกีฬาและเจ้าหน้าที่จาก 11 ประเทศของภูมิภาคเอเชียตะวันออกเฉียงใต้ ที่เดินทางมาร่วมการแข่งขัน รายการ "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 9-13 มิถุนายน 2568 ในงานนี้ นางสาวขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้เกียรติเป็นประธาน นอกจากนี้ ยังได้รับเกียรติจาก มร.สุพรีธ กาดาวิเกร์ เจ้าหน้าที่จากสหพันธ์เทนนิสแห่งเอเชีย (เอทีเอฟ) และ น.ส.นันท์นภัส นันตะสุข ผู้จัดการแข่งขัน รวมทั้งผู้ปกครองและผู้ติดตามของนักกีฬาจาก 11 ประเทศ</p>
<!-- /wp:paragraph -->

<!-- wp:paragraph -->
<p>หลังจาก นางสาวขนิษฐา ได้กล่าวต้อนรับคณะนักกีฬาและเจ้าหน้าที่ รวมทั้งผู้ปกครองและผู้ติดตามจาก 11 ประเทศแล้ว นางสาวขนิษฐา ยังได้มอบของที่ระลึกประเทศไทยให้แก่ กัปตันทีมชาย 11 ประเทศ และกัปตันทีมหญิง 9 ประเทศ ที่เดินทางมาร่วมการแข่งขันในครั้งนี้ด้วย บรรยากาศในงานเลี้ยงดำเนินไปอย่างสนุกสนาน ซึ่งเกิดจากเสียงหัวเราะและรอยยิ้มของนักกีฬาจากนานาประเทศ ที่ได้แสดงออกผ่านการละเล่น และร่วมเล่นเกมรับของรางวัล ซึ่งทางสมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้นำของรางวัลที่แสดงออกถึงเอกลักษณ์ความเป็นไทยมาแจกให้แก่นักกีฬา อาทิ กางเกงลายช้าง, พวงกุญแจช้าง และของที่ระลึกต่าง ๆ อีกจำนวนมาก.</p>
<!-- /wp:paragraph -->

<!-- wp:image {"id":50142,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/506519696_1145511207611860_1154499026104639845_n-1024x683.jpg" alt="" class="wp-image-50142"/></figure>
<!-- /wp:image -->