<!-- wp:paragraph {"align":"center","style":{"typography":{"fontSize":20},"color":{"background":"#ced9dd"}}} -->
<p class="has-text-align-center has-background" style="background-color:#ced9dd;font-size:20px"><strong>"ริว" ทะยานตัดเชือกศึกไอทีเอฟที่อินโดฯ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เก็บคะแนนเยาวชนโลก J30 Sukoharjo รายการ Detec International Junior Championship (ดีเทค อินเตอร์เนชั่นแนล จูเนียร์ แชมเปี้ยนชิพ) ระดับ เจ 30 ที่ประเทศอินโดนีเซีย เมื่อวันที่ 30 พ.ค. 2568 มีนักเทนนิสไทยลงแข่งขัน 1 คน คือ "ริว โกฏิกุล" ประเภทชายเดี่ยว รอบก่อนรองชนะเลิศ หรือรอบ 8 คนสุดท้าย ริว โกฏิกุล มือ 1129 เยาวชนโลก ซึ่งเป็นมือวางอันดับ 5 ของรายการ พลิกสถานการณ์จากที่แพ้เซตแรกให้แก่ เอ็ม มูเรสซี มูกอริบ นักหวดเจ้าถิ่น อินโดนีเซีย มือ 1799 เยาวชนโลก ซึ่งเป็นมือวางอันดับ 14 ของรายการ กลับมาเป็นฝ่ายเฉือนชนะ 2-1 เซต ด้วยสกอร์ 0-6, 6-2 และ 6-1 ริว ผ่านเข้ารอบรองชนะเลิศ ไปพบกับ มิคาล อิฮซาน วิจักษณะ นักเทนนิสชาวอินโดนีเซีย ซึ่งเป็นมือวางอันดับ 2 ของรายการ และเป็นมือ 986 เยาวชนโลก ส่วนผลประเภทชายคู่ รอบก่อนรองชนะเลิศ ริว กับ โจอาคิม มิคากุนาวัน จากอินโดนีเซีย พ่ายให้แก่ เว่ย ป๋อ หวง กับ ติง-โฮหยาง คู่นักหวดจากไต้หวัน 6-7 ไทเบรก 5-7 และ 2-6</p>
<!-- /wp:paragraph -->

<!-- wp:image {"id":49796,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/502415404_1135138848649096_5415226220539359500_n.jpg" alt="" class="wp-image-49796"/></figure>
<!-- /wp:image -->