<!-- wp:paragraph {"align":"center","style":{"color":{"background":"#e3f7ff"},"typography":{"fontSize":20}}} -->
<p class="has-text-align-center has-background" style="background-color:#e3f7ff;font-size:20px"><strong>ไทยเตรียมลั่นกลองรบ "เดวิสคัพ"ส่ง2หัวหอก "วิเชษฐ์-ภราดร" นำทัพ</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ระหว่างวันที่ 4-5 มี.ค. 2565 สมาคมฯ จะเป็นเจ้าภาพการแข่งขันเทนนิสชิงแชมป์โลก ประเภททีมชาย รายการ "เดวิสคัพ บาย ราคูเท็น" เวิลด์กรุ๊ป ทู เพลย์ออฟส์ ระหว่าง ทีมชาติไทย กับ ทีมชาติลัตเวีย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี นายสุชัย กล่าวต่อว่า เพื่อให้การเตรียมทีมชาติไทยในการเข้าร่วมการแข่งขันดำเนินไปด้วยความเรียบร้อย ที่ประชุมคณะกรรมการอำนวยการสมาคมฯ ได้เห็นชอบและแต่งตั้ง นายวิเชษฐ์ ทีปกากร อุปนายกสมาคมฯ เป็นผู้จัดการทีมเดวิสคัพ และนายภราดร ศรีชาพันธุ์ อดีตนักเทนนิสมืออันดับ 9 ของโลก หรือ "ซูเปอร์บอล" ขวัญใจชาวไทย เป็นกัปตันทีม</p>
<!-- /wp:paragraph -->

<!-- wp:paragraph -->
<p>ในส่วนนักเทนนิสชายทีมชาติไทยที่จะทำหน้าที่ในศึกเดวิสคัพนั้น "บิ๊กสุชัย" กล่าวว่า สหพันธ์เทนนิสนานาชาติ (ไอทีเอฟ) กำหนดให้ส่งรายชื่อนักเทนนิสภายในวันที่ 20 ก.พ. และขณะนี้สมาคมฯ มีนักเทนนิสชายชุดเตรียมความพร้อมทีมชาติไทย ประจำปี 2565 อยู่แล้ว 13 คน และจะพิจารณาจากความพร้อม ความเหมาะสม และเหตุผลอื่นๆ เข้ามาเพิ่มอีก 2 คน รวมเป็น 15 คน ซึ่งจะตัดตัวให้เหลือ 5 คน สำหรับชุดเดวิสคัพครั้งนี้ โดยเหตุผลส่วนหนึ่งในการพิจารณามาจากผลงานในรายการ "ไทยแลนด์ แชมป์เปี้ยนชิพ" ครั้งที่ 1 ประจำปี 2565 ชิงเงินรางวัลรวม 600,000 บาท ระหว่างวันที่ 7-13 ก.พ. 2565 ณ ศูนย์พัฒนากีฬาเทนนิสแห่งชาติ เมืองทองธานี</p>
<!-- /wp:paragraph -->

<!-- wp:paragraph -->
<p>"สมาคมฯ จะดูผลงานนักเทนนิสชุดเตรียมทีมชาติจากรายการไทยแลนด์ แชมป์เปี้ยนชิพ เป็นองค์ประกอบส่วนหนึ่งด้วย ซึ่งถือเป็นรายการใหญ่ก่อนถึงศึกเดวิสคัพ ใครทำผลงานได้ดี มีโอกาสที่จะได้รับการพิจารณาให้ติดทีมชาติชุดนี้ ขณะเดียวกันสมาคมฯ กำลังรอดูรายชื่อผู้เล่นของทีมลัตเวียด้วยว่าจะมาครบไหม โดยเฉพาะมือ 1 ของลัตเวีย เออร์เนสต์ส กูลบิส ที่ตอนนี้รั้งมืออันดับ 265 ของโลก ซึ่งจะทราบในวันที่ 20 ก.พ."</p>
<!-- /wp:paragraph -->

<!-- wp:paragraph -->
<p>นายสุชัย กล่าวในช่วงท้ายว่า หลังจากได้รายชื่อนักเทนนิสชายทีมชาติไทยครบแล้ว ในส่วนผู้ฝึกสอนของนักเทนนิสแต่ละคนนั้น จะได้ร่วมกันทำงานในการแข่งขันครั้งนี้ด้วย เพื่อเป้าหมายสู่ชัยชนะในศึกเดวิสคัพที่กำลังจะมาถึง</p>
<!-- /wp:paragraph -->

<!-- wp:image {"id":30867,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/02/273695976_5050575104965417_4885742736731570295_n.jpg" alt="" class="wp-image-30867"/></figure>
<!-- /wp:image -->