"นุ่น" กมลวรรณ บัวแย้ม นักหวดไทยวัย 20 ปี จับคู่กับ เคธี่ ดันนี่ นักหวดจากสหราชอาณาจักร เข้าชิงชนะเลิศหญิงคู่ ศึกเทนนิสอาชีพหญิง ไอทีเอฟ วีเมนส์ เซอร์กิต ชิงเงินรางวัลรวม 25,000 ดอลลาร์สหรัฐ ที่เมืองปุน ประเทศอินเดีย ก่อนจะพลาดท่าพ่ายให้กับ บรีทริช กูมุลย่า จากอินโดนีเซียที่คู่กับ อนา เวเซไลโนวิช จากมอนเตนีโกร ในนัดชิงชนะเลิศ 4-6, 3-6 ทำให้ กมลวรรณ กับเพื่อนสาวจากเมืองผู้ดีคว้าตำแหน่งรองแชมป์
ส่วนประเภทหญิงเดี่ยว รอบเมนดรอว์ มี"น้องนก"นพวรรณ เลิศชีวกานต์ นักหวดไทยเพียงค<span class="text_exposed_show">นเดียวที่ลงแข่ง และสามารถทำผลงานทะลุเข้าถึงรอบรองชนะเลิศ หลังจากในนัดแรก นพวรรณ ซึ่งอยู่อันดับ 418 ของโลก ชนะ แชแนล ฟาน เหงียน จากสหรัฐอเมริกา มือ 656 ของโลก 7-5, 6-3 จากนั้นในรอบสอง นพวรรณ สามารถเอาชนะ ซู เชี๊ยะ หยู จากไต้หวัน มือ 406 ของโลก 6-1, 6-4 ทำให้ผ่านเข้ารอบ 8 คนสุดท้ายมาเจอ มือวาง 1 ของรายการ คอนนี่ เพอร์ริน จากสวิตเซอร์แลนด์ มือ 181 ของโลก และเป็น นพวรรณ ที่เฉือนชนะ 6-7(1), 6-2, 6-0 </span>

<span class="text_exposed_show">
นพวรรณ ทะลุเข้าไปตัดเชือกเจอ โพลิน่า โมโนว่า จากรัสเซียมือ 341 ของโลก แต่ก็ต้านความแกร่งของสาวหมีขาวไม่ไหวพ่ายไป 1-6, 6-7(7) ทำให้ นพวรรณ ชวดโอกาสเข้าชิงชนะเลิศไปอย่างน่าเสียดาย</span>