<!-- wp:paragraph {"align":"center","style":{"typography":{"fontSize":20},"color":{"background":"#ccdae0"}}} -->
<p class="has-text-align-center has-background" style="background-color:#ccdae0;font-size:20px"><strong>GSB Asian 14&amp;Under 2025 (1) คึกคักนักหวดไทย-เทศร่วมล่าแชมป์เยาวชนเอเชีย </strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ ร่วมกับ ธนาคารออมสิน (GSB) จัดการแข่งขันเทนนิสเยาวชนเอเชีย รุ่นอายุไม่เกิน 14 ปี รายการ GSB Asian 14&amp;Under 2025 (1) เก็บคะแนนเอเชีย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 19-25 ก.ค. 2568 บรรยากาศวันแรก (19 ก.ค.) เป็นไปอย่างคึกคัก มีนักเทนนิสเยาวชนจากประเทศต่าง ๆ เดินทางมาร่วมการแข่งขัน โดยสองวันแรกคือระหว่างวันที่ 19 และ 20 ก.ค. เป็นรอบคัดเลือก เพื่อคัดเลือกนักกีฬาชาย 8 คน และหญิง 8 คน ผ่านเข้าสู่รอบเมนดรอว์ ซึ่งจะแข่งขันระหว่างวันที่ 21-25 ก.ค. ไฮไลท์กองเชียร์ไทยอยู่ที่ประเภทชายเดี่ยว รอบคัดเลือก รอบแรก มี 4 นักเทนนิสไทยผ่านเข้ารอบ โดย ศิภณ ตติยมณีกุล เรียกฟอร์มเก่งออกมาเอาชนะ อานัส อัลซาห์รานี มือวาง 3 จากซาอุดีอาระเบีย ได้ 2 เซตรวด ด้วยสกอร์ 6-4, 6-1</p>
<!-- /wp:paragraph -->

<!-- wp:paragraph -->
<p>ด้าน อเล็กซานเดอร์ ซาดอฟ ลูกครึ่งไทย-รัสเซีย ซึ่งถูกจัดให้เป็นมือวาง 12 ของรอบนี้ เอาชนะ เฉิน เซอี๋ จากจีน 2-0 เซต ด้วยสอร์ 6-2, 6-2 ในขณะที่ 2 นักกีฬาไทยไม่ต้องออกแรงหวดก็เข้ารอบ โดย มหาสมุทร พงศ์ศิริเลิศ ชนะผ่าน ชาห์บาซ ซังเฮรา จากอินเดีย ส่วน อภิวิชญ์ ลิ้มวัฒนายิ่งยง มือวาง 14 ชนะผ่าน แมน เฮ้ ยิ่ว จากฮ่องกง ประเภทหญิงเดี่ยว รอบคัดเลือก รอบสุดท้าย (ผู้ชนะเข้าเมนดรอว์) มีผลดังนี้ เจนเน็ต โอราซาลิเยวา (เติร์กเมนิสถาน) ชนะ ยูเอต วาน (ฮ่องกง) 6-0, 6-1 ชิ เป่ยหยู (ฮ่องกง) ชนะ วาร์วารา คูไวต์เซวา 6-1, 6-0 นาซลี ฮูเดย์คูลิเอวา (เติร์กเมนิสถาน) ชนะ ซาไมรา เฟอร์นันโด (ศรีลังกา) 6-1, 6-0 แจ็กเกอลีน หยัง (อินโดนีเซีย) ชนะผ่าน มูน ฮโยซอ (เกาหลีใต้) ซาห์รา การาฮาโนวา (เติร์กเมนิสถาน) ชนะ นาวี บานากาลา (ศรีลังกา) 6-4, 6-4 อย่างไรก็ตาม ศึกหญิงเดี่ยว ในรอบคัดเลือก รอบสุดท้าย ยังเหลือการแข่งขันอีก 3 คู่ ซึ่งจะแข่งขันในวันอาทิตย์ที่ 20 ก.ค. ต่อไป </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.atf.hitcourt.com%2Ftournament-acceptance-factsheet-NDY%3D%3Ffbclid%3DIwZXh0bgNhZW0CMTAAYnJpZBExWEtwVHBuQkNybXVRRkl1VQEebqVFcaGZ5dX5J_w3sMQvRH37xtQmDB1WtzvvCIxu2FUO1i0BY3x9lmmSnOs_aem_nJaDTNO8Ul1WwkC0A6KtCg&amp;h=AT0iLNXhJ7DzOXOjdcCdA3k1srNb_2RHavdFd6X0gTLzvK3j8ILYyTSMEeVQVTVe7Ith8SPYBQrf61uqXfJ8OMz1N0B8Wn4Y4yi76lEXG44_2wv_TOp1LG8UEK8t-npnlF2NEJBJq7jJlgtlo97mxg&amp;__tn__=-UK-R&amp;c[0]=AT0WQ1J8nJKjg4E6lxTuqC5fEEIDfzYnI5IntqqDf0aJIUcldp-E-l8Njyn_fsxQKSz6pul7y-BaZeJooGlINB9uyQ8GVfVPGZydqYG80Oci6BBuLB7ib1Mc0T7k4v-SaLrmHbgCho22hgfG9Fyp3gYE8XMnZ5QIN9dSPH5imDTCi8sYEEIiXgAv4vfh_nQ01ssQGVIl2IzCCkh3ostae-aAsw" target="_blank">https://www.atf.hitcourt.com/tournament-acceptance...</a></p>
<!-- /wp:paragraph -->

<!-- wp:image {"id":50844,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/521584491_1174034161426231_973553994717439432_n-1024x736.jpg" alt="" class="wp-image-50844"/></figure>
<!-- /wp:image -->