<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#4e00a3"}}} -->
<p class="has-text-align-center has-vce-bg-color has-text-color has-background" style="background-color:#4e00a3;font-size:20px"><strong>"พิณเพลง" ผงาดคว้าแชมป์<br>ศึกแอลทีเอที เอเชี่ยน โฟร์ทีนฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2022" ครั้งที่ 3 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 8 ก.ค. 2565 เป็นวันสุดท้าย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา
       ไฮไลท์ที่ประเภทหญิงเดี่ยว รอบชิงชนะเลิศ "พิณเพลง" ณัฐรดา สกุลวงศ์ธนา นักเทนนิสดาวรุ่งของไทยวัย 13 ปี มือวาง 1 ของรายการ และมือ 45 ของเอเชีย ออกแรงหวดกับ โอ จียุน นักเทนนิสจากเกาหลีใต้ มือวาง 2 ของรายการ และมือ 67 ของเอเชีย ถึง 3 เซต ก่อนที่ ณัฐรดา จะเป็นฝ่ายเฉือนชนะ 2-1 เซต 6-1, 3-6 และ 6-2 คว้าแชมป์มาครองได้สำเร็จ
       ด้านผลการแข่งขันรอบชิงชนะเลิศ คู่อื่น ชายเดี่ยว อีธาน แมทธิว โกะห์ (สิงคโปร์) ชนะ เคนตะ อาราอิ (ญี่ปุ่น) 6-3, 6-0 /ชายคู่ มาชิดะ ชูยะ (ญี่ปุ่น) และ เมธิก้า นูราน วิครามาซิน (ศรีลังกา) ชนะ อีธาน แมทธิว โกะห์ (สิงคโปร์) และ อัลเลน เหลียง (สิงคโปร์) 7-5, 6-3 /หญิงคู่ อี ซุกยอง (เกาหลีใต้) และ โอ จียุน (เกาหลีใต้) ชนะ ปาร์ค กูรี (เกาหลีใต้) และ ปาร์ค ซุน จอง (เกาหลีใต้) 6-4, 6-2</code></pre>
<!-- /wp:code -->

<!-- wp:image {"id":32798,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/8983794F-A8E5-45F9-AA0F-6BCD52B7E1EB-1024x683.jpeg" alt="" class="wp-image-32798"/></figure>
<!-- /wp:image -->