<p style="text-align: center;"><strong><span style="font-size: 14pt;">"แฝด" คว้ารองแชมป์เทนนิสอาชีพชาย </span></strong></p>

การแข่งขันเทนนิสอาชีพชาย สะสมอันดับนักเทนนิสโลก รายการ "ไอทีเอฟ เมนส์ เซอร์กิต 2" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 1 มิ.ย. ประเภทคู่ เป็นรอบชิงชนะเลิศ โดย พล.อ.สมโภชน์ นนทชัย อุปนายกสมาคมกีฬาเทนนิสฯ เป็นประธานมอบรางวัล ซึ่งชายคู่ รอบชิงชนะเลิศ "ต้น" สนฉัตร และ "ต้อง" สรรค์ชัย รติวัฒน์ นักหวดคู่แฝดไทย คู่มือวาง 1 พบกับ แอนตัน เชคอฟ จากรัสเซีย และ คูโมยัน ซุลตานอ<span class="text_exposed_show">ฟ จากอุซเบกิสถาน คู่มือวาง 4 โดยเป็นการเข้าชิงสัปดาห์ที่ 2 ติดต่อกันของคู่แฝด ซึ่งสัปดาห์ที่แล้วได้รองแชมป์</span>
<div class="text_exposed_show">

มาถึงรอบชิงชนะเลิศสัปดาห์นี้ คู่แฝดไทยเก็บชัยในเซตแรกได้สำเร็จ 7-5 ทว่าในเซตสอง พลาดท่าแพ้ 2-6 ทำให้เสมอ 1-1 เซต ต้องตัดสินด้วยซูเปอร์ไทเบรก ซึ่งคู่แฝดสุดต้าน พ่ายไป 2-10 สรุป สนฉัตรและสรรค์ชัย แพ้ 1-2 เซต 7-5, 2-6 และ 2-10 ใช้เวลาแข่งขัน 1 ชั่วโมง 32 นาที ทำให้ สนฉัตรและสรรค์ชัย ได้รองแชมป์ รับเงินรางวัลไปแบ่งกัน 900 ดอลลาร์สหรัฐ หรือประมาณ 28,800 บาท ขณะที่คู่แชมป์รับไปแบ่งกัน 1,550 ดอลลาร์สหรัฐ หรือประมาณ 49,600 บาท
ส่วนผลชายเดี่ยว รอบรองชนะเลิศ ริโอะ โนกุจิ (มือวาง5-ญี่ปุ่น) ชนะ อเล็กซานเดอร์ เคอร์โนคราก (ออสเตรเลีย) 2-0 เซต 6-4, 7-5 เข้าชิงชนะเลิศกับ สิดหาร์ ราวัต (มือวาง3-อินเดีย) ที่ชนะ ซูุ หยู เซียว (มือวาง8-ไต้หวัน) 2-0 เซต 6-4, 6-2

ด้านเทนนิสอาชีพหญิง สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 2 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ ที่ศูนย์พัฒนากีฬาเทนนิสแห่งชาติ วันเดียวกัน หญิงเดี่ยว รอบรองชนะเลิศ อิเพ็ก ซอยลู (ตุรกี) ชนะ ซาบีน่า ชาริโปว่า (มือวาง 1-อุซเบกิสถาน) 6-4, 6-3 เข้าชิงชนะเลิศกับ ยู่ หยวน (จีน) ที่ชนะ คามิลล่า ราคิโมว่า (รัสเซีย) 6-4, 6-4

หญิงคู่ รอบชิงชนะเลิศ วิคตอเรีย โรดริเกซ (เม็กซิโก) /ซาบีน่า ชาริโปว่า (อุซเบกิสถาน) คู่มือวาง 2 ชนะ ลอร์เรน เอ็ม. กิเยร์โม /เมแกน มาเนสซ่า (สหรัฐฯ) คู่มือวาง 3 ของรายการ 6-3, 6-4 คว้าแชมป์หญิงคู่ รับเงินรางวัลไปแบ่งกัน 1,437 ดอลลาร์สหรัฐ หรือประมาณ 45,984 บาท และคะแนนสะสมอีก 50 แต้ม ส่วนรองแชมป์รับ 719 ดอลลาร์สหรัฐ หรือประมาณ 23,008 บาท และอีก 30 คะแนน

สำหรับการแข่งขันในวันที่ 2 มิถุนายน ประเภทเดี่ยว รอบชิงชนะเลิศ เริ่มเวลา 10.00 น. เป็นต้นไป

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>