<!-- wp:paragraph {"align":"center","style":{"typography":{"fontSize":22},"color":{"background":"#a5dab9"}}} -->
<p class="has-text-align-center has-background" style="background-color:#a5dab9;font-size:22px"><strong>"บิ๊กสุชัย" ให้กำลังใจนักหวดคัดเตรียมทีมชาติ<br>นุ่น-กมลวรรณ ชนะนัดเดียว-คว้าสิทธิ์เรียบร้อย </strong></p>
<!-- /wp:paragraph -->

<!-- wp:paragraph -->
<p>การแข่งขันคัดเลือกนักเทนนิส เตรียมความพร้อมสำหรับทีมชาติไทยชุดใหญ่ ประจำปี 2565 ณ ศูนย์พัฒนากีฬาเทนนิสแห่งชาติ เมืองทองธานี ภายใต้มาตรการป้องกันการแพร่ระบาดของโรคโควิด-19 เมื่อวันที่ 26 ม.ค. เป็นรอบแบ่งกลุ่ม 12 คนหรือรอบสุดท้าย โดย "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ ได้ร่วมชมการแข่งขันด้วย สำหรับรอบแบ่งกลุ่ม 12 คน เป็นรอบที่เปิดโอกาสให้นักเทนนิสที่ได้อันดับ 2-4 จากรอบแบ่งกลุ่ม 16 คน ได้ลุ้นคว้าสิทธิ์เข้าโครงการ "เตรียมความพร้อมสำหรับทีมชาติไทย" เพิ่มอีก 8 คน (ชาย 4 คน-หญิง 4 คน) หลังจากได้นักเทนนิสเข้าโครงการไปก่อนหน้านี้แล้ว 8 คน (ชาย 4 คน-หญิง 4 คน) </p>
<!-- /wp:paragraph -->

<!-- wp:paragraph -->
<p>คู่ที่น่าสนใจ ประเภทหญิงเดี่ยว กลุ่ม เอ ซึ่งกลุ่มนี้มีนักเทนนิสแข่งขันเพียง 2 คน เนื่องจากอีกคนคือ ญาตาวี ฉิมฉ่ำ ได้ขอถอนตัว เพราะอาการบาดเจ็บ ฉะนั้น ผู้ที่คว้าชัยในแมทช์นี้จะได้สิทธิ์เข้าโครงการทันที และผลปรากฏว่า "นุ่น" กมลวรรณ บัวแย้ม นักหวดสาวชลบุรี ทีมชาติชุดเฟดคัพ 2017 ใช้ชั้นเชิงและประสบการณ์เอาชนะ "ต้นข้าว" ณัชชารีย์ ธีรโชติจิรานนท์ นักหวดจากประจวบคีรีขันธ์ ได้ขาดลอย 2-0 เซต 6-0 และ 6-1 ส่งผลให้ กมลวรรณ ได้เข้าโครงการ "เตรียมความพร้อมสำหรับทีมชาติไทย" ประจำปี 2565 เป็นคนที่ 5 ของฝ่ายหญิงไปเรียบร้อย </p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว กลุ่ม ดี พบกันหมด นัดแรก "เจเจ" กันตินันท์ สูตินันท์โอภาส นักหวดจากลำปาง พบ แทนตะวัน ทัดเดโอ มายอลิ แม็คจิโอลิ นักกีฬาลูกครึ่งไทย-อิตาลี ปรากฏว่าเป็น กันตินันท์ ที่โชว์ฟอร์มได้ดี เอาชนะได้ 2 เซตรวด ด้วยสกอร์ 6-2 และ 6-1 ตุนชัยชนะไว้แล้ว 1 นัด และจะได้พักในวันถัดไป ในขณะที่ แทนตะวัน จะลงแข่งขันนัดที่สองกับ "น็อต" ศุภวัฒน์ แซ่อุ้ย นักหวดเยาวชนทีมชาติไทยจากภูเก็ต วันที่ 27 ม.ค. 2565 เวลา 10.00 น. </p>
<!-- /wp:paragraph -->

<!-- wp:paragraph -->
<p>ในส่วนนักเทนนิสรายอื่นนั้น ยังต้องลุ้นต่อจนถึงการแข่งขันวันสุดท้ายในวันที่ 28 ม.ค. สำหรับผลการแข่งขันรอบแบ่งกลุ่ม 12 คน นัดแรก มีดังนี้ ชายเดี่ยว กล่ม ซี อนพัช ทิมางกูร (กทม.) ชนะ ธนกร ศรีรัตน์ (กทม.) 6-4, 6-4 ส่วนหญิงเดี่ยว กลุ่ม บี ธนัชพร ยังโหมด (ชลบุรี) ชนะ ตปณีย์ บุญวัฒน์ (นนทบุรี) 6-3, 6-2 กลุ่ม ซี เวียร่า ดีเพิ่ม (ชลบุรี) ชนะ ธมจันทร์ มอมขุนทด (นครราชสีมา) 0-6, 6-3, 6-3 กลุ่ม ดี ภาวินี ร่วมรักษ์ (กทม.) ชนะ ณัฐพัชร์ ผิวบางรักษ์ (กทม.) 6-2, 6-1</p>
<!-- /wp:paragraph -->

<!-- wp:image {"id":30745,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/01/272816137_5004964616193133_6042501807402012067_n-1024x683.jpg" alt="" class="wp-image-30745"/></figure>
<!-- /wp:image -->

<!-- wp:paragraph -->
<p></p>
<!-- /wp:paragraph -->