<!-- wp:paragraph {"align":"center","style":{"typography":{"fontSize":20},"color":{"background":"#dddaea"}}} -->
<p class="has-text-align-center has-background" style="background-color:#dddaea;font-size:20px"><strong>นักเทนนิสไทยฟอร์มฮอตทะลุชิงกันเองศึกแอลทีเอที เอเชี่ยน โฟร์ทีนฯ หน 3</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2023" ครั้งที่ 3 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 27 ก.ค.2566 เป็นรอบรองชนะเลิศ ประเภทชายเดี่ยว ที่คอร์ต A ตรัย ศรีเสน นักเทนนิสไทย มือ 104 ของเอเชีย และมือวางอันดับ 3 ของรายการ ใช้การหวดที่แน่นอน เอาชนะ เจสัน ฟุ จากฮ่องกง มือ 173 ของเอเชีย และมือวางอันดับ 8 ของรายการ ได้ 2 เซตรวด 6-4 และ 6-2 เป็นผลให้ ตรัย ผ่านเข้าไปชิงชนะเลิศกับ ธรรม์ พันธราธร นักเทนนิสไทย มือ 13 ของเอเชีย และเป็นมือวางอันดับ 1 ของรายการ ที่ตัดเชือกชนะ ฮุย ฮวง วู จากเวียดนาม มือ 126 ของเอเชีย และมือวางอันดับ 4 ของรายการ 2-0 เซต 6-4 และ 6-4</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว ที่คอร์ต B ปวีณอร นวลศรี นักเทนนิสไทย มือ 85 ของเอเชีย และเป็นมือวางอันดับ 4 ของรายการ ระเบิดฟอร์มเก่งออกมาหวดเอาชนะ ณัฐลียา คลาร่า ชาลินสกี้ จากไทยเช่นกัน มือ 261 ของเอเชีย และมือวางอันดับ 7 ของรายการ 2-0 เซต 6-2 และ 6-3 ส่งผลให้ ปวีณอร ผ่านเข้าไปชิงชนะเลิศกับ ริโอะ ฮิกาชิ นักเทนนิสจากไทย ลูกครึ่งไทย-ญี่ปุ่น มือ 162 ของเอเชีย และเป็นมือวางอันดับ 5 ของรายการ ที่ปราบ พลอยเพชร ด้วงเขียว มือ 304 ของเอเชีย และมือวางอันดับ 8 ของรายการ จากไทยเช่นกัน ในรอบตัดเชือก เอาชนะได้ 2 เซตรวด ด้วยสกอร์ 6-2 ทั้งสองเซต</p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันประเภทชายคู่ รอบรองชนะเลิศ ธรรม์ พันธราธร-เอียน หลิว (คู่วาง 1 ไทย-ไต้หวัน) ชนะ เจสัน ฟุ-ยัต ลอง โซ (คู่วาง 4 ฮ่องกง) 2-6, 6-3 และซูเปอร์ไทเบรก 10-5 ตรัย ศรีเสน-เตชธรรม ศรีเสน (คู่วาง 2 ไทย) ชนะ ตรัง มินห์ กวง โด-ฮุย ฮวง วู (เวียดนาม) 7-6(5), 7-6(3) หญิงคู่ รอบรองชนะเลิศ ริโอะ ฮิกาชิ-มะลิ อ่องลออ (ไทย) ชนะ พลอยเพชร ด้วงเขียว-อัญวีณ์ ไพศาลภาณุวงศ์ (คู่วาง 3 ไทย) 6-3, 6-2 กฤษณา รอดประเสริฐ-พัทธ์ธีรา ตันพิพัฒน์ (ไทย) แพ้ ชีวาลี กูรุง-ซัม เหยียด ชาร์ลลอตต์ แลม (คู่วาง 1 เนปาล-ฮ่อง) 0-6, 0-6</p>
<!-- /wp:paragraph -->

<!-- wp:image {"id":38283,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/363819089_675456637950655_6223976249284467494_n-1024x684.jpg" alt="" class="wp-image-38283"/></figure>
<!-- /wp:image -->