<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3006f"}}} -->
<p class="has-text-align-center has-vce-bg-color has-text-color has-background" style="background-color:#a3006f;font-size:22px"><strong>"พล-ปรัชญา" หวดทะลุเมนดรอว์<br>จุฬาลักษณ์ชนะหวุดหวิดศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เทนนิสชายรายการ "ไอทีเอฟ เมนส์ เอเชีย/โอเชียเนีย 2023" ชิงเงินรางวัลรวม 25,000 ดอลลาร์สหรัฐ หรือประมาณ 910,500 บาท และเทนนิสหญิงรายการ "ไอทีเอฟ วีเมนส์ เอเชีย/โอเชียเนีย 2023" ชิงเงินรางวัลรวม 15,000 ดอลลาร์สหรัฐ หรือประมาณ 546,300 บาท รวม 2 รายการอยู่ที่ 1,456,800 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 12 มิ.ย.ที่ผ่านมา เป็นการคัดเลือกวันสุดท้าย โดยผู้ชนะในรอบนี้ จะได้สิทธิ์เข้าแข่งขันรอบเมนดรอว์ต่อไป 
       คู่ที่น่าสนใจ ประเภทชายเดี่ยว คัดเลือกรอบสุดท้าย ระหว่างนักเทนนิสไทย "สิงห์" พล วัฒนกูล อายุ 27 ปี มือ 1613 ของโลก ที่เคยติดทีมชาติไทยมาแล้ว พบกับ "สอง" ยุทธนา เจริญผล อายุ 22 ปี มือ 1051 ของโลก ทีมชาติไทยชุดปัจจุบัน ผลการแข่งขัน ปรากฏว่า ต่างใช้กลยุทธออกมาสู้กันอย่างเต็มที่ ทำให้เกมสูสีตลอดการแข่งขันทั้งสองเซต และสุดท้ายเป็น พล ที่ชิงเก็บแต้มในจังหวะสำคัญได้สำเร็จ ซึ่งแมทช์นี้ พล เสิร์ฟเอซได้ถึง 10 ครั้ง ก่อนเป็นฝ่ายชนะ 2-0 เซต 6-4 และ 7-5 ใช้เวลา 1 ชั่วโมง 22 นาที คว้าสิทธิ์เข้าสู่รอบเมนดรอว์ทันที
       ด้าน "ณัฐ" ปรัชญา อิสโร นักเทนนิสไทย มือวาง 4 และมือ 1370 ของโลก เกือบพลาดท่าให้แก่ เดฟ จาเวีย นักเทนนิสอินเดีย มือวาง 11 และมือ 1827 ของโลก หลังพ่ายในเซตแรก ก่อนรวบรวมสมาธิสู้ใหม่ จนเก็บชัยได้ในสองเซตถัดมา สรุป ปรัชญา ชนะ 2-1 เซต 2-6, 6-4 และซูเปอร์ไทเบรก 12-10 ผ่านเข้ารอบเมนดรอว์ได้เช่นกัน
       ประเภทหญิงเดี่ยว คัดเลือกรอบสุดท้าย "แพรว" จุฬาลักษณ์ แซ่อึ้ง นักเทนนิสไทย วัย 28 ปี ที่ได้ไวลด์การ์ดหรือสิทธิพิเศษเข้าร่วมการแข่งขัน พบกับ ซื่อ หยาน ตัน นักหวดวัย 16 ปี จากสิงคโปร์ ผลการแข่งขัน ปรากฏว่า กว่าจะได้ผู้ชนะต้องดวลกันถึง 3 เซต และเป็น จุฬาลักษณ์ ที่คว้าชัยได้อย่างหวุดหวิด เฉือนชนะ 2-1 เซต 6-2, 0-6 และซูเปอร์ไทเบรก 13-11 ส่งผลให้ จุฬาลักษณ์ ควงแร็กเกตคู่ใจทะยานสู่รอบเมนดรอว์ต่อไป
       ขณะที่ผลการแข่งขันคู่อื่น ๆ มีดังนี้ ชายเดี่ยว คัดเลือกรอบสุดท้าย กันตินันท์ สูตินันท์โอภาส (วาง 16) แพ้ เรียวทาโร่ ทากูจิ (วาง 5-ญี่ปุ่น) 4-6, 3-6 เจมส์ วัน แฮร์เซเลอร์ (ไทย) ชนะ ธนกร ศรีรัตน์ 6-3, 3-0 Ret. (เจ็บไหล่ขวา) คงทรัพย์ คงคา (วาง 7) ชนะ ชนน พูลสวัสดิ์ 6-3, 5-7 และซูเปอร์ไทเบรก 10-8 ภวิชญ์ สอนหลักทรัพย์ (วาง 8) ชนะ เครดิต ไชยรินทร์ 6-4, 7-5
       หญิงเดี่ยว คัดเลือกรอบสุดท้าย วรรษชล สวัสดี (วาง 8) ชนะ แอนนา กริโกเรว่า 6-1, 6-1 ญาตาวี ฉิมฉ่ำ ชนะ คานาโกะ โอซาฟุเนะ (วาง 2-ญี่ปุ่น) 6-2, 4-6 และซูเปอร์ไทเบรก 13-11 นิกิตา เลียบคินด์ (วาง 13-ฟินแลนด์) ชนะ ดาเรีย นาซาเรนโก้ 6-3, 6-2 
       ธมจันทร์ มอมขุนทด (วาง 1) แพ้ ชิโฮมิ หลี่ ซวน เหลียง (วาง 10-มาเลเซีย) 6-4, 3-6 และซูเปอร์ไทเบรก 6-10 ธนัชพร ยังโหมด แพ้ ซาเนล รัสเตโมว่า (วาง 3-คาซัคสถาน) 4-6, 4-6</code></pre>
<!-- /wp:code -->

<!-- wp:image {"id":37649,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/E7B7692F-3B95-4D71-9C69-AD944F911DF4-1024x683.jpeg" alt="" class="wp-image-37649"/></figure>
<!-- /wp:image -->