<!-- wp:paragraph {"align":"center","style":{"typography":{"fontSize":20},"color":{"background":"#c7e4c6"}}} -->
<p class="has-text-align-center has-background" style="background-color:#c7e4c6;font-size:20px"><strong>จับติ้วเดวิสคัพ "ไทย" ปะทะ "ไซปรัส"นัดเพลย์ออฟส์ชิงตั๋วขึ้น "เวิลด์กรุ๊ป2"</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สหพันธ์เทนนิสนานาชาติ (ไอทีเอฟ) ได้ทำการจับสลากประกบคู่ของการแข่งขันเทนนิสชิงแชมป์โลก ประเภททีมชาย รายการ "เดวิส คัพ" ประจำปี ค.ศ.2025 เป็นที่เรียบร้อยแล้ว ผลปรากฏว่า ในส่วนทีมนักหวดหนุ่มทีมชาติไทย จะแข่งขัน เวิลด์ กรุ๊ป 2 รอบเพลย์ออฟส์ พบกับ ทีมชาติไซปรัส โดยทีมชาติไทยถูกจัดให้เป็นทีมวางอันดับ 13 ของรอบนี้ นายกสมาคมกีฬาลอนเทนนิสแห่งประเทศไทยฯ กล่าวต่อว่า การแข่งขัน "เดวิส คัพ" เวิลด์ กรุ๊ป 2 รอบเพลย์ออฟส์ ของปีหน้า จะทำการแข่งขันกันในระหว่างวันที่ 31 ม.ค. - 1 ก.พ. 2568 หรือ ระหว่างวันที่ 1-2 ก.พ. 2568 ซึ่งขึ้นอยู่กับว่าประเทศที่เป็นเจ้าภาพจัดการแข่งขันจะเลือกช่วงวันที่ใด สำหรับทีมที่ชนะจะได้ผ่านเข้ารอบไปแข่งขันในกลุ่ม เวิลด์ กรุ๊ป 2 ช่วงเดือน ก.ย. ส่วนทีมที่แพ้จะตกไปแข่งขันในกรุ๊ป 3 โซนภูมิภาคตามลำดับในปี 2568 ต่อไป</p>
<!-- /wp:paragraph -->

<!-- wp:paragraph -->
<p>"ศึกเดวิสคัพครั้งนี้ ทีมไทยจะเป็นฝ่ายเดินทางไปเยือนไซปรัส ซึ่งต้องรอว่าทางไซปรัสจะเลือกพื้นสนามแบบใดเป็นสังเวียนสำหรับการแข่งขัน ในส่วนนักเทนนิสชายที่จะเป็นตัวแทนทีมชาติไทย ทางสมาคมฯ จะพิจารณาอีกครั้งว่าจะใช้วิธีการคัดเลือกแบบใด ซึ่งจะมีการประกาศให้ทราบในโอกาสต่อไป" นายสุชัย กล่าว สำหรับผลงานของทีมนักหวดหนุ่มไทยนั้น ได้คว้าแชมป์การแข่งขันเทนนิสชิงแชมป์โลก ประเภททีมชาย รายการ "2024 เดวิสคัพ" โซนเอเชีย/โอเชียเนีย กลุ่ม 3 ที่กรุงอัมมาน ประเทศจอร์แดน เมื่อวันที่ 16 มิ.ย. 2567 ตามเวลาประเทศไทย โดยในรอบชิงชนะเลิศ ทีมชาติไทย ชนะ ทีมชาติซาอุดิอาระเบีย 2-1 คู่ จึงได้เลื่อนขึ้นไปแข่งขันเพลย์ออฟเวิลด์กรุ๊ป 2 ปี ค.ศ. 2025 </p>
<!-- /wp:paragraph -->

<!-- wp:paragraph -->
<p>หมายเหตุ : แฟ้มภาพ</p>
<!-- /wp:paragraph -->

<!-- wp:image {"id":46021,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/462479234_958906206272362_3076755100448108875_n-1024x683.jpg" alt="" class="wp-image-46021"/></figure>
<!-- /wp:image -->