<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a356"}}} -->
<p class="has-text-align-center has-vce-bg-color has-text-color has-background" style="background-color:#00a356;font-size:22px"><strong>"ปวีณอร" ทะยานตัดเชือกเดี่ยว<br>"ตรัย"ลิ่ว8คนศึกชิงแชมป์เอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชน ประเภทบุคคลชายและหญิง รุ่นอายุไม่เกิน 14 ปี เยาวชนชิงแชมป์เอเชีย รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2024-ไฟนอลส์" ที่เมืองกูชิง ประเทศมาเลเซีย สัปดาห์ที่สอง เมื่อวันที่ 16 เมษายน 67 ประเภทหญิงเดี่ยว รอบก่อนรองชนะเลิศ หรือ รอบ 8 คนสุดท้าย "ไอซ์" ปวีณอร นวลศรี เยาวชนไทย มือวาง 3 ของรายการ สามารถหวดเอาชนะ ลาร่า รูธี นักเทนนิสฮ่องกง 2 เซตรวด ด้วยสกอร์ 6-4 และ 6-1 ทำให้ ปวีณอร ทะลุเข้ารอบรองชนะเลิศทันที
   จากนั้น ปวีณอร ได้จับคู่ "เบียร์" โชติรินทร์ แก้วก่า ลงแข่งหญิงคู่ รอบรองชนะเลิศ ปรากฎว่า ทั้งคู่ต้องปราชัยให้กับ ฮง เยรี กับ ซิม ซี ยอน จากเกาหลีใต้ 0-2 เซต ด้วยสกอร์ 1-6 และ 3-6
   ด้าน ชายเดี่ยว "ตรัย" ตรัย ศรีเสน มือวาง 6 ของรายการ สามารถหลุดเข้ารอบก่อนรองชนะเลิศได้สำเร็จ หลังจากในรอบสาม(16คน) สามารถเฉือนชนะ จัง จุน ซอ จากเกาหลีใต้ 2-1 เซต ด้วยสกอร์ 6-2, 3-6 และ 6-3
   ขณะที่ "ไพน์" ธรรม์ พันธราธร มือวาง 3 ของรายการพลาดท่าดวลแร็คเกตรอบสาม (16 คน)พ่าย ฮรุธิก กาทาคาม จากอินเดีย 0-2 เซต ด้วยสกอร์ 2-6 และ 2-6 ทำให้ ธรรม์ ต้องมาแข่งจัดอันดับ 9-16 ต่อไป
   สำหรับนักเทนนิสเยาวชนไทยที่เข้าร่วมการแข่งขัน ประกอบด้วย "ไอซ์" ปวีณอร นวลศรี, "เบียร์" โชติรินทร์ แก้วก่า, "ไพน์" ธรรม์ พันธราธร และ "ตรัย" ตรัย ศรีเสน โดยมี "โค้ชเอ็กซ์" นายพชรพล คำสมาน เป็นผู้ฝึกสอน และ "โค้ชพัตเตอร์" นายนนทพัทธ์ เฟื่องเดช เทรนเนอร์ประจำทีม</code></pre>
<!-- /wp:code -->

<!-- wp:image {"id":42414,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4271-1024x683.jpeg" alt="" class="wp-image-42414"/></figure>
<!-- /wp:image -->