<!-- wp:paragraph {"align":"center","style":{"typography":{"fontSize":20},"color":{"background":"#ebcff4"}}} -->
<p class="has-text-align-center has-background" style="background-color:#ebcff4;font-size:20px"><strong>เทนนิสไทยการันตีอีก 4 ทองแดงซีเกมส์อัญชิสาล้มแชมป์เก่า-ควง"ลักส์"ตัดเชือก</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส กีฬาซีเกมส์ ครั้งที่ 31 ที่สนามฮานากา บั๊ก นิงห์ ณ เมืองบั๊ก นิงห์ สาธารณรัฐสังคมนิยมเวียดนาม เมื่อวันที่ 18 พ.ค. 2565 ในประเภทหญิงเดี่ยว รอบก่อนรองชนะเลิศ "ออมสิน" อัญชิสา ฉันทะ สาวไทยวัย 19 ปี มือ 703 ของโลก เจ้าของเหรียญทองแดง หญิงเดี่ยวซีเกมส์ ครั้งที่ 30 ใช้ความเฉียบขาด พลิกชนะ "เต็ง 3" อัลดิลา ซูตเจียดี้ จากอินโดนีเซีย วัย 27 ปี มือ 404 ของโลก ดีกรีเหรียญทอง หญิงเดี่ยวซีเกมส์ ครั้งที่ 30 ได้ขาดลอย 2-0 เซต 6-1, 6-0 โดยในซีเกมส์ครั้งก่อน อัญชิสา แพ้ อัลดิลา ซูตเจียดี้ ในรอบรองชนะเลิศ 2-6, 2-6 ถือเป็นการล้างตาสำเร็จ ส่วนครั้งนี้ อัญชิสา ผ่านเข้ารอบรองชนะเลิศไปพบ "เต็ง 1" ชาเนลล์ ฟาน เหวียน (เวียดนาม) ที่ชนะ เจไนลา โรส ปรุลลา (ฟิลิปปินส์) 6-1, 6-2</p>
<!-- /wp:paragraph -->

<!-- wp:paragraph -->
<p>อีกหนึ่งความหวังของกองเชียร์ไทย "ลักส์" ลักษิกา คำขำ นักหวด วัย 28 ปี มือวาง 4 ของรายการ มือ 450 ของโลก ทะยานสู่รอบรองชนะเลิศ ประเภทหญิงเดี่ยว ได้เช่นกัน หลังคว้าชัยจาก เบียทริซ กุมุลยา จากอินโดนีเซีย วัย 31 ปี มือ 847 ของโลก 2-0 เซต 6-4, 6-2 โดย ลักษิกา จะตัดเชือกกับ อเล็กซานดร้า เอล่า (มือวาง 2-ฟิลิปปินส์) ที่เข้ารอบมาด้วยการชนะ โจ ลีน ซอว์ (มาเลเซีย) 6-2, 6-0 นอกจากนี้ เทนนิสไทยยังคว้าชัยได้จากประเภทคู่ผสม รอบก่อนรองชนะเลิศ โดย ปรัชญา อิสโร ผนึกกำลังกับ พัชรินทร์ ชีพชาญเดช คู่มือวาง 3 เอาชนะ อาชาด อิมาม มารุฟ และ เจสซี่ พริสก้า รอมไพรส์ (อินโดนีเซีย) ได้ขาดลอยย 2-0 เซต 6-1, 6-1 ผ่านเข้ารอบรองฯ ได้เช่นเดียวกับคู่ของ กษิดิศ สำเร็จ และ ลักษิกา คำขำ คู่มือวาง 4 ที่สามารถเอาชนะ เล คว็อก คานห์ และ ซิลล่า โฟดอร์ (เวียดนาม) 2-0 เซต 6-1, 6-2</p>
<!-- /wp:paragraph -->

<!-- wp:paragraph -->
<p>จากการผ่านเข้ารอบรองชนะเลิศของนักเทนนิสไทย ทั้งในประเภทหญิงเดี่ยว (ลักษิกา และ อัญชิสา) และประเภทคู่ผสมอีก 2 คู่ (ปรัชญา-พัชรินทร์, กษิดิศ-ลักษิกา) ถือเป็นการการันตีว่าเทนนิสไทยจะได้เหรียญแล้วเป็นอย่างน้อย 4 เหรียญทองแดง เนื่องจากไม่มีการแข่งขันชิงอันดับ 3 โดยก่อนหน้านี้ ทีมเทนนิสไทยคว้ามาได้แล้ว 2 เหรียญทองจากทีมชายและทีมหญิง ขณะที่ประเภทชายเดี่ยว รอบแรก (สาย 16 คน) "สอง" ยุทธนา เจริญผล (มือวาง 4) ชนะ เจสัน พาตรอมบอน (ฟิลิปปินส์) 6-1, 6-3 ทางด้าน "บูม" กษิดิศ สำเร็จ (มือวาง 2) ได้บายรอบแรกและผ่านเข้าไปรอคู่แข่งขันในรอบก่อนรองชนะเลิศต่อไป</p>
<!-- /wp:paragraph -->

<!-- wp:image {"id":32068,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/Untitled-6-1024x578.jpg" alt="" class="wp-image-32068"/></figure>
<!-- /wp:image -->