<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a356"}}} -->
<p class="has-text-align-center has-vce-bg-color has-text-color has-background" style="background-color:#00a356;font-size:20px"><strong>หนุ่มญวนเฉือนอิตาลี-คู่ไทยสุดต้าน<br>หวดเอทีพี "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "ไทยแลนด์ เทนนิส ทัวร์" (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 7 ก.ย. 2565 ในประเภทชายเดี่ยว เป็นการแข่งขันรอบสองหรือ 16 คนสุดท้าย
       ลี ฮวง นัม นักหวดหนุ่มเวียดนาม วัย 25 ปี รองแชมป์ศึกบางกอก โอเพ่น ชาเลนเจอร์ สนามแรก มือ 290 ของโลก และเป็นเต็ง 3 ของรายการนี้ เดินหน้าคว้าชัยได้สำเร็จ หลังเอาชนะ เฟเดริโก้ ไกโอ จากอิตาลี วัย 30 ปี มือ 330 ของโลก ด้วยการเฉือนชนะ 2-1 เซต 6-4, 4-6 และ 6-3 ลี ฮวง นัม ผ่านเข้ารอบก่อนรองชนะเลิศหรือ 8 คนสุดท้ายไปพบกับ อาร์เธอร์ คาโซซ์ จากฝรั่งเศส ที่ล้ม "เต็ง 8" ปราเนช กุนเนสวาราน จากอินเดีย 7-6 ไทเบรก 7-2 และ 6-1
       ด้านนักเทนนิสไทยลงแข่งขันในประเภทชายคู่ คงทรัพย์ คงคา และ ธนเพชร ฉันทะ คู่มืออันดับ 874 และ 1645 ของโลกตามลำดับ มีโอกาสเก็บชัยเซตแรกได้จาก "คู่เต็ง 3" อุเอสึกิ ไคโตะ และ มัตสึอิ โทชิฮิเดะ จากญี่ปุ่น คู่มืออันดับ 236 และ 341 ของโลกตามลำดับ แต่ก็สุดต้านฟอร์มการเล่นที่เข้าขาของคู่แข่งขัน ทำให้ คงทรัพย์ และ ธนเพชร พ่ายไปอย่างน่าเสียดาย 1-2 เซต 3-6, 0-6 และซูเปอร์ไทเบรก 6-10 ส่งผลให้คู่นักหวดญี่ปุ่น ผ่านเข้ารอบก่อนรองชนะเลิศต่อไป
       ในส่วนผลการแข่งขันคู่อื่น ชายเดี่ยว รอบแรก (32 คน) อาคิระ ซานติลลัน (ออสเตรเลีย) ชนะ วาเลนติน วาเชรอต (มือวาง 2-โมนาโก) 7-5, 1-6 และ 6-4 อีไช โอเลียล (อิสราเอล) ชนะ อลิเบ็ก คัชมาซอฟ (มือวาง 6) 6-4, 3-6 และ 6-2 สจ๊วร์ต ปาร์กเกอร์ (สหราชอาณาจักร) ชนะ ปู๋ ยุนเชาเกเต (จีน) 6-4, 7-5
       รอบสอง วาตานุกิ โยสึเกะ (มือวาง 1-ญี่ปุ่น) ชนะ บีบิท ซูคาเยฟ (คาซัคสถาน) 6-3, 6-3 ชิมะบุกุโระ โช (ญี่ปุ่น) ชนะ ชิมิสุ ยูตะ (ญี่ปุ่น) 2-6, 6-3 และ 6-4
       ชายคู่ รอบแรก เครดิต ไชยรินทร์ /นพดล น้อยกอ แพ้ เรย์ โฮ /กริกอรี่ โลมากิ้น (ไต้หวัน /คาซัคสถาน) 1-6, 6-7(7-9) ชาญไชย สุขตนเอง /วิชยา ตรงเจริญชัยกุล แพ้ โอชิ มาโกะโตะ /วาตานาเบะ เซอิตะ (ญี่ปุ่น) 2-6, 5-7
       อาคิระ ซานติลลัน /ปู๋ ยุนเชาเกเต (ออสเตรเลีย /จีน) ชนะ โอมาร์ เจสิก้า /เจมส์ แม็คคาเบ (ออสเตรเลีย) 7-6(5), 2-0Ret. (เจมส์ แม็คคาเบ เจ็บข้อมือขวา)</code></pre>
<!-- /wp:code -->

<!-- wp:image {"id":33657,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/B86548FF-058C-4F8B-914C-B25247816A91-1024x683.jpeg" alt="" class="wp-image-33657"/></figure>
<!-- /wp:image -->