<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a356"}}} -->
<p class="has-text-align-center has-vce-bg-color has-text-color has-background" style="background-color:#00a356;font-size:20px"><strong>"รวงข้าว" เสียดายร่วงรอบ 8 คู่ศึก ยช.วิมเบิลดัน<br>พร้อมปรับฟอร์มให้ฟิตก่อนลุยยูเอส โอเพ่นต่อ</strong></p>
<!-- /wp:paragraph -->

<!-- wp:paragraph -->
<p><br>ศึกเทนนิสเยาวชนแกรนด์สแลมที่ 3 ของปี รายการ "วิมเบิลดัน 2022" ที่ออล อิงแลนด์ เทนนิสคลับ กรุงลอนดอน ประเทศอังกฤษ เมื่อวันที่ 7 ก.ค.ที่ผ่านมา "รวงข้าว" ลัลนา ธาราฤดี นักหวดเยาวชนไทย วัย 17 ปี จับคู่กับ ซายาดะ อิชิอิ นักเทนนิสญี่ปุ่น มือ 44 เยาวชนโลก ลงแข่งหญิงคู่ รอบก่อนรองชนะเลิศ (8 คู่สุดท้าย) พบกับ นิโคล่า ดู๊บเนอร์โนว่า จากสโลวาเกีย กับ ลูซิจา ซิลิช บากาลิช จากโครเอเชีย คู่มือวาง 3 ของรายการ ผลปรากฎว่า คู่ของนักหวดไทยพยายามงัดฟอร์มหวดออกมาสู้เต็มที่ แต่ก็ไม่สามารถต้านความแกร่งของคู่แข่งได้ แพ้ไป 0-2 เซต 2-6 และ 6-7 ไทเบรก 3-7 ตกรอบไปอย่างน่าเสียดาย<br>หลังการแข่งขัน ลัลนา กล่าวว่า แมตช์นี้ยอมรับว่ามีอาการตื่นเต้นนิดหน่อย แต่พอเล่นๆไป ก็เริ่มปรับตัวกับสถานการณ์ได้ดียิ่งขึ้น เซตแรก ตีบอลคู่ต่อสู้ไม่ค่อยทัน เพราะบอลค่อนข้างแรง ทำให้ปรับสโตรคการตีไม่ได้ ส่วนเซตสองปรับได้ดีขึ้น เกมจึงสูสี ก่อนมาแพ้ช่วงไทเบรค<br>"คอร์ทหญ้าค่อนข้างตียากมากเลยค่ะ ส่วน บรรยากาศโดยรวมถือว่าดีมาก เเต่ก็ถือเป็นประสบการณ์ที่ล้ำค่าของหนูเลยค่ะ ได้เล่นรวม 4 แมตช์ ประเภทเดี่ยว 1 แมตช์ และคู่ 3 แมตช์ จะนำข้อผิดพลาดทั้งหมดกลับไปแก้ไข เพื่อกลับมาแข็งแกร่งกว่านี้ในเทนนิสเยาวชน แกรนด์สแลม ยูเอส โอเพ่น 2022 ค่ะ"<br>สรุปผลงานการแข่งขันของ ลัลนา ในศึกเยาวชน วิมเบิลดัน 2022 ในประเภทเดี่ยว รอบแรก แพ้ ลูเซีย แปย์เร่ จากอาร์เจนตินา 7-5, 3-6, 2-6<br>ประเภทคู่ จับคู่กับ ซายากะ อิชิอิ นักเทนนิสญี่ปุ่น มืออันดับ 44 เยาวชนโลก รอบแรก ชนะ ลูเซียน่า โมยาโน่ มือ 22 เยาวชนโลกจากอาร์เจนติน่า กับ ลุคเซียน่า เปเรซ อาลาร์กอน มือ 39 เยาวชนโลกจากเปรู 1-6, 7-6(2), 12-10(ซูเปอร์ไทเบรก), รอบสอง ชนะ อนาเบล ซู กับ นาโอมิ ซู คู่นักเทนนิสจากแคนาดา 6-0, 6-1, รอบก่อนรองชนะเลิศ แพ้ นิโคล่า ดู๊บเนอร์โนว่า จากสโลวเกีย กับ ลูซิจา ซิลิช บากาลิช คู่มือวางอันดับ 3 ของรายการจากโครเอเชีย 2-6, 6-7(3)</p>
<!-- /wp:paragraph -->

<!-- wp:image {"id":32810,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/5A9309E2-C282-4A71-9E62-AD7D052EF9FC-768x1024.jpeg" alt="" class="wp-image-32810"/></figure>
<!-- /wp:image -->